<!-- wp:paragraph {"align":"center","style":{"typography":{"fontSize":20},"color":{"background":"#a9e1f9"}}} -->
<p class="has-text-align-center has-background" style="background-color:#a9e1f9;font-size:20px"><strong>ทีม"ยู-12"หญิงไทยได้ถ้วยกลับบ้าน<br>คว้าอันดับ 3 เอเชีย-ทีมชายครองที่5 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2021" ณ กรุงนูร์-ซุลตัน ประเทศคาซัคสถาน เมื่อคืนวันที่ 26 พ.ย. 2564 เป็นวันสุดท้าย โดยคณะเทนนิสทีมชาติไทยได้รับเกียรติจาก เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน เดินทางมาให้กำลังใจ และตลอดช่วงการแข่งขันที่ผ่านมายังได้นำอาหารและเครื่องดื่มมามอบให้ นอกจากนี้ยังมี นายวงศกร ชัยชนะ เลขานุการเอก เอกอัครราชทูต ณ กรุงนูร์-ซุลตัน ให้การดูแลด้วย </p>
<!-- /wp:paragraph -->

<!-- wp:paragraph -->
<p>ไฮไลท์ของกองเชียร์ไทยอยู่ที่การชิงอันดับ 3 ของทีมหญิงไทย ซึ่งนักกีฬา ได้แก่ "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์ ลงสนามพบกับ ทีมอุซเบกิสถาน ปรากฏว่า ทีมหญิงไทยเฉือนชนะ 2-1 คู่ คว้าอันดับ 3 มาครอง </p>
<!-- /wp:paragraph -->

<!-- wp:paragraph -->
<p>ทางด้านทีมชายของไทย นักกีฬา ได้แก่ "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์ และ "แพทริค" แพทริค แค็นดอลล์ ไฮเอิลบรอน ลงสนามชิงอันดับ 5 กับทีมอิหร่าน ปรากฏว่า ทีมไทยเอาชนะได้ 3 คู่รวด ได้อันดับ 5 มาครอง</p>
<!-- /wp:paragraph -->

<!-- wp:paragraph -->
<p> สำหรับนักกีฬาชุดนี้มี นายสหทัศน์ ศุภกิจ หรือ "โค้ชจิม" เป็นกัปตันทีมหญิง, นายนิติ วังปรีชา หรือ "โค้ชก้อง" เป็นกัปตันทีมชาย และมีนายภูสิต เส็งสาย นักวิทยาศาสตร์การกีฬา ร่วมดูแลนักกีฬาด้วย</p>
<!-- /wp:paragraph -->

<!-- wp:image {"id":30059,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/260367244_4776061475750116_956368977154238274_n-1024x768.jpg" alt="" class="wp-image-30059"/></figure>
<!-- /wp:image -->