<p style="text-align: center;"><strong><span style="font-size: 14pt;">“พีระภัทร-ศุภาพิชญ์” ครองถ้วยพระราชทาน</span></strong>
<strong><span style="font-size: 14pt;">โชว์หวดเก่งรวบ2แชมป์เทนนิสยช.ประเทศไทย </span></strong></p>

การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 57 ประจำปี 2562 ชิงถ้วยพระราชทานสมเด็จพระเจ้าอยู่หัว และสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 พ.ค. เป็นวันสุดท้าย โดยมี นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ พร้อมด้วย นางรุ่งทิวา รอดโพธิ์ทอง ผู้อำนวยการกององค์กรและพัฒนา<span class="text_exposed_show">กีฬาเป็นเลิศ ฝ่ายพัฒนากีฬาเป็นเลิศ การกีฬาแห่งประเทศไทย (กกท.) และ นายกิตติ อดิเรก ประธานบริษัท อุดมพานิช อินดัสเตรียล จำกัด ร่วมในพิธีปิดการแข่งขันและมอบถ้วยรางวัล</span>
<div class="text_exposed_show">

รอบชิงชนะเลิศ ประเภทชายเดี่ยว รุ่นอายุไม่เกิน 18 ปี "โอม" พีระภัทร เด็ดทองหลาง นักเทนนิสจากสมุทรปราการ วัย 17 ปี มือวางอันดับ 3 ของรายการ พยายามเล่นในฟอร์มของตัวเอง จนกระทั่งสามารถคว้าชัยด้วยการเอาชนะ "นอร์ธ" อนพัช ทิมางกูร นักเทนนิสจากกรุงเทพฯ วัย 17 ปี มือวาง 7 ของรายการ ได้ 2-0 เซต 6-2, 6-2 ใช้เวลาแข่งขันทั้งหมด 1 ชั่วโมง 20 นาที ส่งผลให้ พีระภัทร คว้าแชมป์ และได้ครองถ้วยพระราชทานสมเด็จพระเจ้าอยู่หัว

รอบชิงชนะเลิศ ประเภทหญิงเดี่ยว รุ่นอายุไม่เกิน 18 ปี "แอนนา" ศุภาพิชญ์ เกือรัมย์ นักเทนนิส วัย 17 ปี มือวาง 7 จากกรุงเทพฯ พบกับ วริศรา ลี นักเทนนิส วัย 17 ปี มือวาง 3 จากปทุมธานี ปรากฎว่า ผลัดกันคว้าชัยได้คนละเซต ทำให้เสมอ 1-1 ต้องดวลเซตตัดสิน และเป็น ศุภาพิชญ์ ที่พยายามตีให้เหนียวแน่นมากขึ้นและโยกสลับซ้ายขวาทำให้ วริศรา วิ่งทั่วคอร์ต เป็นฝ่ายเฉือนเอาชนะไป 2-1 เซต 6-0, 3-6 และ 6-3 ใช้เวลาแข่งขันทั้งหมด 1 ชั่วโมง 30 นาที ส่งผลให้ ศุภาพิชญ์ คว้าแชมป์ และได้ครองถ้วยพระราชทานสมเด็จพระเทพรัตนราชสุดาฯ สยามบรมราชกุมารี

นอกจากนี้ พีระภัทร เด็ดทองหลาง และ ศุภาพิชญ์ เกือรัมย์ ยังคว้าแชมป์ประเภทคู่ได้อีกด้วย โดยรอบชิงชนะเลิศ ประเภทชายคู่ รุ่น 18 ปี พีระภัทร เด็ดทองหลาง (สมุทรปราการ) และ อนพัช ทิมางกูร (กทม.) คู่มือวาง 1 ของรายการ หวดชนะ ณัฐพล วราสินธุ์ (ชลบุรี) และ สิรวิชญ์ สุดเนตร (อำนาจเจริญ) คู่มือวาง 4 ของรายการ 2-0 เซต 6-1, 6-4 ทำให้ พีระภัทร กับ อนพัช ได้แชมป์ และได้ครองถ้วยพระราชทานสมเด็จพระเจ้าอยู่หัว

ส่วนรอบชิงชนะเลิศ ประเภทหญิงคู่ รุ่น 18 ปี ศุภาพิชญ์ เกือรัมย์ (กทม.) และ ภาวินี ร่วมรักษ์ (กทม.) ชนะ ธมนพรรณ จงเลิศตระกูล (สิงห์บุรี) และ วริศรา ลี (ปทุมธานี) คู่มือวาง 1 ของรายการ 2-1 เซต 4-6, 6-4 และ 10-8 คว้าแชมป์ และได้ครองถ้วยพระราชทานสมเด็จพระเทพรัตนราชสุดาฯ สยามบรมราชกุมารี

ขณะที่รุ่นอายุไม่เกิน 8 ปี พศิน สินฉลอง นักเทนนิสชาย และ ปวีณอร นวลศรี นักเทนนิสหญิง ก็ทำผลงานได้ยอดเยี่ยม คว้าแชมป์ได้ทั้งประเภทเดี่ยวและคู่ โดยมีผลรอบชิงชนะเลิศ รุ่น 8 ปี ดังนี้ ชายเดี่ยว พศิน สินฉลอง (มือวาง1-กทม.) ชนะ อิงพล อินนุพัฒน์ (มือวาง3-ยะลา) 4-1, 4-1 ส่วนหญิงเดี่ยว ปวีณอร นวลศรี (มือวาง1-ปทุมธานี) ชนะ ณวรรญา ณภาสวรรณ (มือวาง2-ปทุมธานี) 5-3, 4-1

ชายคู่ อิงพล อินนุพัฒน์ (ยะลา) /พศิน สินฉลอง (กทม.) คู่มือวาง 1 ชนะ ศิวกร ฉวยกระโทก (นครราชสีมา) /พัชรพล หลีกุล (สงขลา) คู่มือวาง 2 ของรายการ 4-2, 4-1 ส่วนหญิงคู่ ปวีณอร นวลศรี (ปทุมธานี) /ปัฐน์ธินันต์ เผือกคำ (นครราชสีมา) คู่มือวาง 1 ชนะ ณวรรญา ณภาสวรรณ (ปทุมธานี) /พลอยเพชร จะมะนัน (สงขลา) คู่มือวาง 1 ของรายการ 2-4, 4-1, 10-6

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>