<!-- wp:paragraph {"align":"center","style":{"typography":{"fontSize":20},"color":{"background":"#bbd2db"}}} -->
<p class="has-text-align-center has-background" style="background-color:#bbd2db;font-size:20px"><strong>"ลัลนา-มนัญชญา"ชิงดำแพ้คู่มือ 1 หวิวคว้ารองแชมป์ศึกW100โตเกียว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง รายการ "W100 โตเกียว" ชิงเงินรางวัลรวม 100,000 ดอลลาร์สหรัฐ หรือราว 3,313,000 บาท ที่กรุงโตเกียว ประเทศญี่ปุ่น เมื่อวันที่ 27 เม.ย.68 ประเภทหญิงคู่ รอบชิงชนะเลิศ สองนักเทนนิสไทย "รวงข้าว" ลัลนา ธาราฤดี วัย 20 ปี มือคู่อันดับ 926 ของโลก กับ "ไหม" มนัญชญา สว่างแก้ว วัย 22 ปี มือคู่อันดับ 677 ของโลก ทะลุเข้ามาเจอคู่มือวาง 1 ของรายการ เกา หานหยู นักหวดจีน มือคู่อันดับ 46 ของโลก กับ อินะ ชิบาฮาร่า นักหวดญี่ปุ่น มือคู่อันดับ 58 ของโลก ซึ่งปรากฎว่า ในเซตแรกคู่สาวไทยออกสตาร์ทได้ดีชิงจังหวะเอาชนะได้ 7-5 และเซตสอง ลัลนา กับ มนัญชญา เบรกเกมเสิร์ฟคู่มือ 1 ได้ก่อนตั้งแต่เกมแรก แต่ก็มาถูกเบรกคืนในเกมที่ 8 จากนั้นคู่สาวไทยก็มาเบรกเสิร์ฟได้อีกครั้งในเกมที่ 11 สกอร์นำ 6-5 แต่คู่มือ 1 มาเบรกคืนทันควันตีเสมอ 6-6 ในการดวลไทเบรก คู่มือ 1 เล่นได้เฉียบขาดกว่าทำให้ชนะในเซตนี้ 7-6 ไทเบรก 7-1 ตีเสมอ 1-1 เซต</p>
<!-- /wp:paragraph -->

<!-- wp:paragraph -->
<p>เซตสามดวลซูเปอร์ไทเบรก ปรากฎว่า คู่มือ 1 มีเกมหวดที่แข็งแกร่งกว่า ทำแต้มนำตลอดก่อนชนะ 10-5 ส่งผลให้คว้าชัยในแมทช์นี้ได้สำเร็จ ด้วยสกอร์ 5-7, 7-6(7-1) และ ซูเปอร์ไทเบรก 7-5ใช้เวลาไปทั้งสิ้น 1 ชั่วโมง 57 นาที คว้าแชมป์ไปครองได้สำเร็จ รับเงินรางวัลรวมไปแบ่งกัน 5,573 ดอลลาร์สหรัฐ หรือราว 186,862 บาท กับคะแนนสะสมอีกคนละ 100 คะแนน ส่วน ลัลนา กับ มนัญชญา คู่นักเทนนิสไทยได้รองแชมป์ รับเงินรางวัลรวมไปแบ่งกัน 2,787 ดอลลาร์สหรัฐ หรือราว 93,448 บาท และคะแนนสะสมอีกคนละ 65 คะแนน</p>
<!-- /wp:paragraph -->

<!-- wp:image {"id":49153,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/493260785_1110848837744764_145280670839488471_n-1024x768.jpg" alt="" class="wp-image-49153"/></figure>
<!-- /wp:image -->