<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"อาชวิฐ"ผนึกกำลังคู่หูรัสเซียพลิกโค่น"เต็ง2"<br>ทะลุชิงดำรุ่นอายุ 16 ปีศึกบีชเทนนิสจูเนียร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพ" สนาม 1 ประจำปี 2567 ที่ เกรต้า สปอร์ต คลับ พัทยา จังหวัดชลบุรี เมื่อวันที่ 17 พ.ค.67 แข่งวันแรก โดยในประเภทเยาวชนชายคู่ อายุไม่เกิน 16 ปี มีพลิกล็อคในรอบรองชนะเลิศ เมื่อ อาชวิฐ อิทธิวรกุล จากชลบุรี กับ Vsevolod Akhunov จากรัสเซีย อาศัยความแกร่งล้มคู่มือวาง 2 ของรายการ จอห์น เลี่ยม ชัตต์ กับ ธเนส ช่างหนอง จากชลบุรีได้อย่างเยี่ยมยอด 2-0 เซต ด้วยสกอร์ 7-6(5), 6-4
   อาชวิฐ กับคู่หูชาวรัสเซียควงคู่เข้าสู่รอบชิงชนะเลิศ โดยจะต้องไปเจอคู่ "เต็ง1" บุณยกรณ์ เรวิน กับ กฤษกรณ์ ปรมศักดา จากชลบุรี ที่สามารถลอยลำเข้ารอบชิงชนะเลิศได้ตามคาด หลังจากในรอบรองฯ อาศัยเกมการเล่นที่เหนือกว่าเอาชนะ สิปปวิชญ์ ไชยตะมาตย์ จากสุรินทร์ กับ อิทธิพล ยิ่งยศอนันต์ จากชลบุรี ได้อย่างง่ายดาย 6-1 และ 6-2
   ด้านเยาวชนหญิง รุ่นอายุไม่เกิน 16 ปี แข่งขันรอบพบกันหมด นัดแรก นันทพร ป้องปิด กับ ธนัชชา พันธ์ศักดิ์ คู่มือดีจากชลบุรี ประเดิมสนามด้วยการชนะ ฐิติกัลยา วิสุมา กับ กัญญาพัชร แก้วไซเกิด จากชลบุรีเช่นกัน 6-4 และ 6-2 
    จากนั้น ฐิติกัลยา วิสุมา กับ กัญญาพัชร แก้วไซเกิด ได้ลงแข่งเป็นแมทช์ที่สอง พบ ไอริน ศรีไตรเฮือง กับ ณิชกานต์ ธรรมดา จากชลบุรี และเป็นคู่ ไอริน กับ ณิชกานต์ ที่สามารถเอาชนะไป 6-1 และ 6-0 ทำให้ ฐิติกัลยา กับ กัญญาพัชร แพ้รวด 2 นัด
   ส่วนรุ่นอายุไม่เกิน 18 ปี ชาย- หญิง แข่งขันระบบพบกันหมดในกลุ่ม นัดแรก โดยผลแข่งขันมีดังนี้
   คู่ชาย ปณชัย ชรัสเสถียร-บูรพา ศรีโกไสย(ชลบุรี) ชนะ สหรัฐ ชัยยาคำ- อิทธิพล ยิ่งยศอนันต์(ชลบุรี) 6-3, 6-4, สุวัสส์ ศิริสินวัฒนา - สหวัสส์ ศิริสินวัฒนา(ชลบุรี) ชนะ สุทธิพงศ์ แก่งศิริ - อัครบุรุษ คงคาเพชรวรรณ(ชลบุรี) 7-6(6), 6-2
   คู่หญิง ภัทราพร ทองพิทักษ์(ปทุมธานี)- อรปรีย์ญา อินทร์เพ็ง(พะเยา) ชนะ ฐิติกัลยา วิสุมา - กัญญาพัชร แก้วไซเกิด(ชลบุรี) 6-0, 6-2</code></pre>
<!-- /wp:code -->

<!-- wp:image {"id":43074,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4461-1024x683.jpeg" alt="" class="wp-image-43074"/></figure>
<!-- /wp:image -->