<!-- wp:paragraph {"align":"center","textColor":"vce-bg","style":{"color":{"background":"#00a37e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a37e;font-size:22px"><strong>5 นักเทนนิสไทยฟอร์มฮอตทะลุตัดเชือก<br>ดวลเดี่ยวกันเองการันตีถึงชิงฯ ศึกไอทีเอฟ<br>"กษิดิศ-ยุทธนา-ฐานทัพ" แย่งแชมป์ชายคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 7 ก.ค.2566 เป็นการแข่งขันรอบก่อนรองชนะเลิศ
       ประเภทหญิงเดี่ยว "ลักส์" ลักษิกา คำขำ นักเทนนิสไทย วัย 29 ปี มือ 467 ของโลก พบกับ พัค โซฮยุน นักหวดสาวเกาหลีใต้ วัย 21 ปี มือวาง 3 และมือ 331 โลก ผลปรากฏว่า ในแมทช์นี้ ลักษิกา เล่นได้ดี ใช้เวลาไป 1 ชั่วโมง 21 นาที เอาชนะสาวแดนโสมขาว ด้วยสกอร์ 6-2 ทั้งสองเซต ลักษิกา ควงแร็กเกตคู่ใจทะยานสู่รอบรองชนะเลิศ ไปพบกับนักหวดไทยเช่นกัน "ไหม" มนัญชญา สว่างแก้ว วัย 20 ปี เต็ง 6 ของรายการ และมือ 367 โลก ที่ในรอบก่อนรองฯ เอาชนะ "ออมสิน" อัญชิสา ฉันทะ วัย 20 ปี มือ 508 โลก 2-0 เซต 6-2, 6-2
       นอกจากนี้ "เอิร์ธ" เพียงธาร ผลิพืช นักเทนนิสไทย วัย 30 ปี มือวาง 4 และมือ 343 ของโลก ยังผ่านเข้ารอบรองชนะเลิศได้เช่นกัน หลังจากหวดรอบก่อนรองฯ เฉือนชนะ เอริกะ เซมะ จากญี่ปุ่น 2-1 เซต 6-0, 3-6 และ 6-4 โดย เพียงธาร จะตัดเชือกกับ สาฮาชา ยามาลาป้ลลี มือวาง 7 จากอินเดีย
       ด้านศึกเทนนิสอาชีพชายนานาชาติ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท ที่ ม.วลัยลักษณ์ ในประเภทชายเดี่ยว รอบก่อนรองชนะเลิศ "แม็กซิ" แม็กซิมัส ภราพล โจนส์ นักเทนนิสไทย ลูกครึ่งไทย-ออสเตรเลีย วัย 18 ปี มือ 995 โลก ดวลแร็กเกตสู้กับ ชูอิจิ เซกิกูจิ นักเทนนิสญี่ปุ่น อายุ 31 ปี เต็ง 7 และมือ 638 โลก ได้อย่างสนุก ตลอดการแข่งขันทั้ง 3 เซต ซึ่งใช้เวลาไป 2 ชั่วโมง 40 นาที ก่อนที่ แม็กซิมัส จะเป็นฝ่ายคว้าชัยชนะไปครอง เฉือนชนะ 2-1 เซต 6-4, 6-7 ไทเบรก 3-7 และ 7-5 ผ่านเข้ารอบรองชนะเลิศ ไปพบกับ "บูม" กษิดิศ สำเร็จ หนุ่มไทย วัย 22 ปี มือ 681 โลก ที่ชนะ เดฟ เอส ดี ปราจวาล มือ 646 โลก จากอินเดีย ด้วยสกอร์ 2-1Ret. (รีไทร์) เนื่องจากหนุ่มอินเดียเจ็บต้นขา
       อย่างไรก็ตาม จากการที่นักเทนนิสไทยผ่านเข้ารอบรองชนะเลิศได้ทั้งประเภทชายเดี่ยวและหญิงเดี่ยวในรายการแข่งขันดังกล่าวข้างต้น เป็นการการันตีว่าจะมีนักเทนนิสไทยผ่านเข้ารอบชิงชนะเลิศแน่นอน
       ขณะที่ผลการแข่งขันของนักเทนนิสไทยรายอื่น หญิงคู่ รอบรองชนะเลิศ พัณณิน โควาพิทักษ์เทศ-มนัญชญา สว่างแก้ว แพ้ ชริวาลลี รัชมิก้า ภามิดีพาตี-ไวเดฮี เชาดารี (วาง 4 อินเดีย) 4-6, 3-6 ลัลดา กำหอม-สลักทิพย์ อุ่นเมือง แพ้ รูตูจา โบซาเล-เอริกะ เซมะ (วาง 2 อินเดีย-ญี่ปุ่น) 2-6, 1-6
       ชายคู่ รอบรองชนะเลิศ ฐานทัพ สุขสำราญ-ทาอิเซอิ อิจิคาวะ (วาง 2 ไทย-ญี่ปุ่น) ชนะ ริวกิ มัตซุดะ-ฮิคารุ ชิราอิชิ (วาง 3 ญี่ปุ่น) 6-3, 6-2 ยุทธนา เจริญผล-กษิดิศ สำเร็จ (ไทย) พบ คาซุมะ คาวะจิ-เรนตะ โทคุดะ (ญี่ปุ่น) 7-6(2), 1-6 และซูเปอร์ไทเบรก 10-4</code></pre>
<!-- /wp:code -->

<!-- wp:image {"id":37971,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/42556A62-5442-4D06-B3BB-B54981475D06-1024x683.jpeg" alt="" class="wp-image-37971"/></figure>
<!-- /wp:image -->