<!-- wp:paragraph {"align":"center","style":{"typography":{"fontSize":20},"color":{"background":"#dcf0f9"}}} -->
<p class="has-text-align-center has-background" style="background-color:#dcf0f9;font-size:20px"><strong>โควิด-19 กระทบใจนักเทนนิสหญิงมากกว่าชาย</strong></p>
<!-- /wp:paragraph -->

<!-- wp:paragraph -->
<p>ในช่วงโควิด-19 ระบาดหนักไปทั่วโลกแบบนี้ ย่อมส่งผลกระทบต่อสภาพร่างกายและจิตใจของนักเทนนิสไม่มากก็น้อย เพราะการกลัวติดเชื้อซึ่งส่งผลกระทบต่อคนรอบข้างอีกหลายคน</p>
<!-- /wp:paragraph -->

<!-- wp:paragraph -->
<p>มีผลสำรวจที่น่าสนใจเกี่ยวกับการถอนตัวจากการแข่งขันเทนนิสของนักหวดชื่อดังหลายๆ คน โดยซูซานนา โคลาวิก นักวิจัยในสถาบันวิจัยโครงสร้างทางสังคม ที่กรุงวอร์ซอว์ ประเทศโปแลนด์ ออกมาว่า นักเทนนิสผู้หญิงมีความคิดในการถอนตัวมากกว่านักเทนนิสผู้ชาย</p>
<!-- /wp:paragraph -->

<!-- wp:paragraph -->
<p>โคลาวิกพิจารณาจากการถอนตัวในแกรนด์สแลม “ยูเอส โอเพ่น” ที่สหรัฐอมเริกา เมื่อปีที่แล้ว ซึ่งเป็นเทนนิสรายการใหญ่รายการแรกที่แข่งขันหลังเกิดการแพร่ระบาดของโควิด-19 ใหม่ๆ ตอนนั้นมีนักหวดถอนตัว 25 คน 19 คนเป็นผู้หญิง และผู้ชาย 6 คน ซึ่งถือว่าเพศเป็นปัจจัยที่จะโน้มน้าวให้ในการถอนตัวแตกต่างกันอย่างชัดเจน</p>
<!-- /wp:paragraph -->

<!-- wp:paragraph -->
<p>อีกปัจจัย คือ ที่พำนัก อายุและอันดับโลกของนักเทนนิสคนนั้นๆ ก็มีส่วนสำคัญในการตัดสินใจด้วย <br>นักเทนนิสที่มาจากประเทศที่มีการแพร่ระบาดน้อยหรือมีมาตรการที่ป้องกันการระบาดได้ดี จนรู้สึกปลอดภัยที่จะอยู่บ้านมากกว่าแข่งขัน มักจะถอนตัวมากกว่านักกีฬาที่อยู่ในประเทศที่มีการติดเชื้อและผู้เสียชีวิตสูง</p>
<!-- /wp:paragraph -->

<!-- wp:paragraph -->
<p> นักเทนนิสที่อายุมากและอันดับโลกสูงก็จะมีโอกาสถอนตัวสูงกว่าเช่นกัน นักหวดที่อยู่ในอันดับ 1-50 ของโลก จะเป็นกลุ่มนักเทนนิสที่ได้เงินรางวัลการแข่งขัน 50 เปอร์เซ็นต์ของเงินทั้งหมดที่มีในทัวร์ และนักเทนนิสในอันดับ 1-50 ของโลก จะมีรายได้มากกว่าอันดับ 51-100 ของโลกอยู่ 5 เท่า ทำให้นักเทนนิสท็อป 50 ของโลก พร้อมจะถอนตัวจากการแข่งขันมากกว่า เพราะมีรายได้ตุนเพียงพอที่จะใช้จ่ายอยู่แล้ว</p>
<!-- /wp:paragraph -->

<!-- wp:paragraph -->
<p>นักวิจัยได้สรุปการวิเคราะห์สถิติออกมาว่า ผู้หญิงจะมีความรู้สึกต่อการแพร่ระบาดครั้งนี้มากกว่าผู้ชายทำให้ต้องการที่จะรักษาเนื้อรักษาตัวไม่ให้ติดเชื้อมากกว่าที่ผู้ชายทำ ดังนั้นองค์กรที่จัดการแข่งขันเทนนิสต่างๆ ต้องปรับเปลี่ยนกฎระเบียบในการแข่งขันระหว่างที่โควิด-19 ยังระบาดอยู่ให้นักเทนนิสผู้หญิงรู้สึกปลอดภัย และอุ่นใจกับการจะลงแข่งขันให้มากขึ้น เพื่อพวกเธอจะไม่พาเหรดกันถอนตัวเหมือนในยูเอส โอเพ่น ปีที่แล้วอีก</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Fclubgreenwood.com%2F%3Ffbclid%3DIwAR1otkGM5ddukWsONCIJKauK18U8juGclITphxM6cMpV4_e90Q2KOOPZs_M&amp;h=AT265zfLVndAlgplACpa5GyO1kla7S38X-XekdLQ4z3w9BTXIqvPsMvUXN6aHOc2hf8uQ3_fyI6C20JRe4jTbDa9It0LXFOZqxwVUKh5IgtWnFX9rm6ctgE5hFzG_dKEsD6KUJRHrw&amp;__tn__=-UK-R&amp;c[0]=AT2Ob1WbcpNgzE3Z6I-afF1UGdZTcFCcg53DSEodshmIIOiw-otEvWVQKjXs7cPNWgZWM44SDICSzd0LbeDkGbPaMFDRSI1yVSvUUi8NBzZa7ziwTqM3SbZ4V5FGDFm49cRHf5t4L5e861O0aG-F8Lh3YtryQHphW3lJz2avrKHM-T8" target="_blank">clubgreenwood.com</a></p>
<!-- /wp:paragraph -->

<!-- wp:image {"id":27231,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/05/177650110_4131076010248669_9081733025160728578_n-1024x683.jpg" alt="" class="wp-image-27231"/></figure>
<!-- /wp:image -->