<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a8540a"}}} -->
<p class="has-text-align-center has-vce-bg-color has-text-color has-background" style="background-color:#a8540a;font-size:20px"><strong>ทีมหวด "ยู-14ไทย" ลุยต่อรอบจัดอันดับ<br>ชายดวล"เกาหลี"-ฝ่ายหญิงเจอ"เบลารุส"</strong></p>
<!-- /wp:paragraph -->

<!-- wp:paragraph -->
<p> การแข่งขันเทนนิสชิงแชมป์โลก ประเภททีมชายและทีมหญิง รุ่นอายุไม่เกิน 14 ปี รอบ 16 ทีมสุดท้ายของโลก รายการ "ไอทีเอฟ เวิลด์ จูเนียร์ เทนนิส ไฟนอลส์ 2021" แข่งขันคอร์ตดิน ณ เมืองโปรสเตยอฟ สาธารณรัฐเช็ก เมื่อคืนวันที่ 4 ส.ค.2564 เป็นรอบพบกันหมดในกลุ่มนัดสุดท้าย ซึ่งหลังจบการแข่งขัน ทีมที่ได้อันดับ 1 และ 2 ของแต่ละกลุ่ม จะผ่านเข้าสู่รอบ 8 ทีมสุดท้าย ส่วนทีมที่ได้อันดับ 3 และ 4 จะไปแข่งขันจัดอันดับ 9-16 ต่อไป </p>
<!-- /wp:paragraph -->

<!-- wp:paragraph -->
<p>ประเภททีมชาย กลุ่มซี ทีมไทย ประกอบด้วย "วินเนอร์" ธีรภัทร ขันติวีรวัฒน์, "อังเปา" ภพธรรม ศรีวงษ์ และ "เดฟ" ทัดพงษ์ กมลปัญญากร ลงเล่นนัดสุดท้ายกับ แคนาดา ทีมวางอันดับ 4 ของรายการ ปรากฏว่า คู่แรก เดี่ยวมือสอง ทัดพงษ์ ชนะ ซาวา อันเชียนชี่ 2-0 เซต 7-5, 6-1, เดี่ยวมือหนึ่ง ภพธรรม แพ้ อดัม ฟารากเกา 0-2 เซต 3-6, 2-6 และประเภทคู่ ทัดพงษ์ กับ ภพธรรม แพ้ อดัม ฟารากเกา กับ ซาวา อันเชียนชี่ 0-2 เซต 0-6, 2-6 ส่งผลให้ ทีมไทย แพ้ แคนาดา 1-2 คู่ ขณะที่อีกคู่ กลุ่มเดียวกัน รัสเซีย ชนะ อียิปต์ 3-0 คู่</p>
<!-- /wp:paragraph -->

<!-- wp:paragraph -->
<p> จากผลการแข่งขันรอบพบกันหมดในกลุ่ม ซี ปรากฏว่า ทีมชายของไทย มีสถิติแพ้ 3 นัดรวด ทำให้รั้งอันดับ 4 ของกลุ่ม ต้องไปเล่นรอบจัดอันดับต่อไป </p>
<!-- /wp:paragraph -->

<!-- wp:paragraph -->
<p>ด้านประเภททีมหญิง กลุ่ม บี ทีมไทย ทีมวางอันดับ 6 ของรายการ ได้แก่ "บัว" กมลวรรณ ยอดเพ็ชร, "เจมม่า" กัญจน์ชญา จูงวัฒนา และ "มาหยา" มาหยา บุญญาอรุณเนตร พบกับ เช็ก เจ้าภาพและเป็นทีมวางอันดับ 4 ของรายการ ปรากฏว่า ทีมไทยแพ้ 0-3 คู่ โดยคู่แรก เดี่ยวมือสอง มาหยา แพ้ เนล่า ยานโดว่า 0-2 เซต 2-6, 1-6 เดี่ยวมือหนึ่ง กมลวรรณ แพ้ มาเรียม สลาเมนิโคว่า 0-2 เซต 2-6, 6-7(1-7) ประเภทคู่ กัญจน์ชญา และ มาหยา แพ้ เนล่า ยานโดว่า และ มาเรียม สลาเมนิโคว่า 0-2 เซต 5-7, 0-6 ส่วนผลอีกคู่ในกลุ่มเดียวกัน เกาหลี ชนะ ฮ่องกง 3-0 คู่ </p>
<!-- /wp:paragraph -->

<!-- wp:paragraph -->
<p>จากผลการแข่งขันรอบพบกันหมดในกลุ่ม ปรากฏว่า ทีมหญิงของไทย มีสถิติชนะ 1 แพ้ 2 รั้งอันดับ 3 ของกลุ่ม ต้องไปเล่นรอบจัดอันดับต่อไป</p>
<!-- /wp:paragraph -->

<!-- wp:paragraph -->
<p> "โค้ชแจ็ค" นายรุ่งฤทธิ์ ตาก้อง ผู้ฝึกสอนเทนนิสทีมชายทีมชาติไทย กล่าวว่า เนื่องจากมีฝนตก วันที่ 5 ส.ค. ทำให้ไม่สามารถแข่งขันได้ครบทุกคู่ ยกเว้นทีมที่ผ่านเข้ารอบ 8 ทีมสุดท้ายจะได้แข่งขันสนามในร่ม และทางคณะกรรมการจัดการแข่งขันได้ปรับเปลี่ยนรูปแบบการจับสลากสำหรับรอบจัดอันดับที่ 9–16 ทำให้ทุกทีมที่ได้อันดับ 3 ในแต่ละกลุ่มหลังจบรอบพบกันหมด จะไปแข่งขันจัดอันดับที่ 9-12 ส่วนทีมที่จบอันดับ 4 จะแข่งขันจัดอันดับที่ 13-16 ต่อไป</p>
<!-- /wp:paragraph -->

<!-- wp:paragraph -->
<p> "จากการปรับเปลี่ยนรูปแบบดังกล่าว ทำให้ทีมชายของไทยไปเล่นรอบจัดอันดับ 13-16 โดยนัดแรกในรอบนี้ ทีมชายของไทยจะพบกับเกาหลี ส่วนทีมหญิงไทยไปเล่นรอบจัดอันดับ 9-12 และนัดแรกของรอบนี้ ทีมหญิงไทยจะพบกับเบลารุส " โค้ชแจ็ค กล่าว</p>
<!-- /wp:paragraph -->

<!-- wp:image {"id":27910,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/225367247_4420082581348009_6233540265773521939_n-1024x575.jpg" alt="" class="wp-image-27910"/></figure>
<!-- /wp:image -->