<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"พัชรินทร์-ธนเพชร" ควงแร็กเกตคู่ใจ<br>เข้ารอบ16คนหวดไอทีเอฟแดนสะตอ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย รายการ "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง รายการ "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 19 ก.ค.2566 เป็นการแข่งขันรอบแรกวันที่สอง
       ประเภทหญิงเดี่ยว รอบแรก ระหว่างนักเทนนิสไทย "อีฟ" พัชรินทร์ ชีพชาญเดช วัย 28 ปี มือ 671 โลก และเป็นมือวาง 6 ของรายการ ดวลแร็กเกตกับ ญาตาวี ฉิมฉ่ำ รุ่นน้องวัย 20 ปี มือ 1312 ไอทีเอฟ แร้งกิ้ง ที่ได้ไวลด์การ์ดหรือสิทธิพิเศษลงสนาม ผลการแข่งขัน ปรากฏว่า พัชรินทร์ ใช้ประสบการณ์ที่เหนือกว่า บวกกับชั้นเชิงการหวดที่เฉียบขาด จึงเอาชนะได้ 2 เซตรวด 6-0 และ 6-3 ในเวลาเพียง 63 นาที พัชรินทร์ ผ่านเข้ารอบสองหรือ 16 คนสุดท้ายไปพบกับ "หมิว" สลักทิพย์ อุ่นเมือง ที่หวดชนะ "บัว" กมลวรรณ ยอดเพ็ชร 2-0 เซต 6-3 และ 6-4
       ด้านประเภทชายเดี่ยว รอบแรก ระหว่างนักหวดไทยที่ได้ไวลด์การ์ดทั้งคู่ "โอเว่น" ธนเพชร ฉันทะ วัย 23 ปี มือ 1371 โลก พบกับ "สิงห์" พล วัฒนกูล วัย 27 ปี มือ 1464 โลก ผลปรากฏว่า สู้กันได้อย่างสนุก ผลัดกันเก็บชัยคนละเซต ต้องดวลเซตสามเพื่อตัดสิน ซึ่งในขณะที่ ธนเพชร นำอยู่ 4-3 เกม พลได้แจ้งขอถอนตัวออกจากการแข่งขัน เนื่องจากมีอาการตะคริว ส่งผลให้ ธนเพชร ชนะไปด้วยสกอร์ 5-7, 7-6 ไทเบรก 7-3 และ 4-3 Ret. (รีไทร์) ผ่านเข้ารอบสองหรือ 16 คนสุดท้าย ไปพบกับ ชิน ซานฮุย หนุ่มเกาหลีใต้ เต็ง 3 และมือ 565 โลก ที่เข้ารอบไปรออยู่แล้ว
       ขณะที่ผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก พลภูมิ โควาพิทักษ์เทศ (วาง 5) ชนะ คอร์บาน คราวเธอร์ (นิวซีแลนด์) 6-2, 6-4 ภาธร หาญชัยกุล แพ้ อาร์เธอร์ เวเบอร์ (วาง 1 ฝรั่งเศส) 3-6, 2-6
       ศิวณัฎฐ์ อุ้ยตยะกุล แพ้ มานิช ซูเรชกุมาร (วาง 6 อินเดีย) 3-6, 1-6 กฤติน โกยกุล แพ้ ทอมมี่ แซปลินสกี้ (สหรัฐฯ) 4-6, 2-6 ฐานทัพ สุขสำราญ แพ้ ยูตะ คาวะฮาชิ (วาง 7 ญี่ปุ่น) 6-1, 5-7 และ 0-3 Ret. (ป่วย)
       หญิงเดี่ยว รอบแรก นาตาช่า แสงพระจันทร์ แพ้ ฮิคารุ ซาโตะ (ญี่ปุ่น) 2-6, 4-6 ศุภาพิชญ์ เกือรัมย์ แพ้ อันริ นากะตะ (ญี่ปุ่น) 3-6, 4-6</code></pre>
<!-- /wp:code -->

<!-- wp:image {"id":38209,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/874C0ECF-3677-4EAB-81A1-0EFE1A1E46E9-1024x683.jpeg" alt="" class="wp-image-38209"/></figure>
<!-- /wp:image -->