<!-- wp:paragraph {"align":"center","textColor":"vce-bg","style":{"color":{"background":"#07a300"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#07a300;font-size:22px"><strong>"ศรัญพงศ์-พิมพ์มาดา" หวดกระหึ่ม<br>ผงาดแชมป์เทนนิสอาชีพไทยแลนด์6</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 เม.ย.ที่ผ่านมา เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล
       ประเภทชายเดี่ยว รอบชิงชนะเลิศ "คุง" ศรัญพงศ์ บริสุทธิ์พงศ์ นักเทนนิสหนุ่มนนทบุรี วัย 25 ปี เต็ง 7 และมือ 28 ของไทย โคจรมาพบกับ "ปันปัน" ศิวณัฎฐ์ อุ้ยตยะกุล หนุ่มพัทลุง วัย 18 ปี มือ 89 ของไทย ผลปรากฏว่า เซตแรก ศรัญพงศ์ ใช้ชั้นเชิงเก็บชัยได้ก่อน แต่เซตสอง ไม่ใช่งานง่าย เมื่อ ศิวณัฎฐ์ เล่นได้ดีขึ้น เกมสูสีต้องตัดสินด้วยไทเบรก ก่อนที่ ศรัญพงศ์ จะเอาชนะได้อย่างหวุดหวิด สรุป ศรัญพงศ์ ชนะ 2-0 เซต 6-3 และ 7-6 ไทเบรก 11-9 คว้าแชมป์ชายเดี่ยวไปครองเป็นสมัยแรก พร้อมรับเงินรางวัล 60,000 บาท ส่วน ศิวณัฎฐ์ ได้รับ 36,000 บาท
       ประเภทหญิงเดี่ยว รอบชิงชนะเลิศ "แอ๊ตต้า" พิมพ์มาดา ทองคำ นักเทนนิสวัย 17 ปี จากสุราษฎร์ธานี เต็ง 4 ของรายการ และมือ 17 ของไทย ดวลแร็กเกตกับนักหวดรุ่นพี่ "มะนาว" ธมจันทร์ มอมขุนทด สาวนครราชสีมา วัย 26 ปี เต็ง 2 ของรายการ และมือ 12 ของไทย ได้อย่างสนุก ทำให้เกมสูสี ก่อนที่ พิมพ์มาดา จะระเบิดฟอร์มดาวรุ่ง ใช้ความสดสยบความเก๋าในช่วงท้ายแต่ละเซต จนเอาชนะได้ 2 เซตรวด 6-4 และ 7-5 คว้าแชมป์หญิงเดี่ยวไปครองเป็นสมัยแรก พร้อมรับเงินรางวัล จำนวน 36,000 บาท ส่วน ธมจันทร์ ได้รับ 20,000 บาท</code></pre>
<!-- /wp:code -->

<!-- wp:image {"id":37093,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/BC3AC933-89DA-48CE-86D4-A66173933166-1024x683.jpeg" alt="" class="wp-image-37093"/></figure>
<!-- /wp:image -->