<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0c00a3"}}} -->
<p class="has-text-align-center has-vce-bg-color has-text-color has-background" style="background-color:#0c00a3;font-size:20px"><strong>"กมรวรรณ"ปราบอินเดีย-"เปน"ชนะหวิว<br>ฉลุย 16 คน เทนนิส "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เก็บคะแนนสะสมอันดับเยาวชนโลก เกรด 5 รายการ "แอลทีเอที-ไอทีเอฟ จูเนียร์" ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 9 ส.ค. 2565 เป็นการแข่งขันรอบสอง (32 คน)
       ไฮไลท์ในประเภทหญิงเดี่ยว เป็นการแข่งขันของนักเทนนิสไทย "สบาย" กมรวรรณ ก้อนศิลา นักหวดวัย 15 ปี มืออันดับ 1018 เยาวชนโลก โชว์ฟอร์มเต็ง 4 ของรายการ ไม่พลาดในเกมเสิร์ฟของตัวเองและชิงทำแต้มจากเกมสำคัญของคู่แข่งขัน เอาชนะ ซูฮานี่ ซาภาวัล นักหวดวัย 17 ปี จากอินเดีย ได้ 2 เซตรวด 6-0 และ 6-2 กมรวรรณ ฉลุยสู่รอบ 16 คนสุดท้าย ไปพบ อันจาลี คิรานา จูนาร์โต้ จากอินโดนีเซีย ที่ชนะ โอยะ คาซูกิ มือวาง 15 จากญี่ปุ่น 2-0 เซต 7-6 ไทเบรก 7-0 และ 6-2
       ด้าน "เปนเน่" เปน จารุศร นักเทนนิสไทย วัย 14 ปี มือ 1516 เยาวชนโลก ลงแข่งขันในประเภทชายเดี่ยว รอบสอง พบกับ คัง จีฮุน มือวาง 8 จากเกาหลีใต้ ปรากฏว่า เปน พ่ายเซตแรก 2-6 ก่อนจะรวบรวมสมาธิตั้งหลักสู้ใหม่ จนสามารถเก็บชัยได้ 2 เซตรวด สรุป เปน ชนะ คัง จี ฮุน 2-1 เซต 2-6, 6-2 และ 6-3 ทะยานสู่รอบ 16 คนสุดท้าย ไปพบกับ ตรัน คว๊ก เคือง มือวาง 10 จากเวียดนาม ที่ชนะ ธีรภัทรโคคิ หลาบหนองแสง 2-0 เซต 6-0, 6-1
       ในส่วนผลการแข่งขันของนักเทนนิสเยาวชนไทยรายอื่น ชายเดี่ยว รอบสอง (32 คน) ศุภวัฒน์ แซ่อุ้ย (มือวาง 1) ชนะ โอมานช์ ชูดารี่ย์ ซาฮาเรีย (อินเดีย) 3-0Retd. ธีรภัทร ขันติวีรวัฒน์ แพ้ ชิง ชาง เฉียว (มือวาง 12-ไต้หวัน) 6-3, 2-6 และ 1-6 เดเมี่ยน คาร์ดด๊อก (มือวาง 4) แพ้ ทาคาฮาชิ ฮิคารุ (ญี่ปุ่น) 3-6, 4-6 ปัญณ์ณวัชญ์ สุทธิสมบูรณ์ (มือวาง 9) แพ้ เจิ้งหยู ซุน (จีน) 1-6, 1-6
       หญิงเดี่ยว รอบแรก โยษิตา ศรีพร แพ้ หวง เหวียน (เวียดนาม) 6-7(3-7), 6-3 และ 1-6 /รอบสอง ลีเดียร์ พอดโกริชานี่ (มือวาง 1) ชนะ ฟุคุนากะ เคียวโกะ (ญี่ปุ่น) 6-0, 7-5 วันใส กสิกรรมไพบูลย์ ชนะ ไท่ ยู่ หยาน (มือวาง 12-ไต้หวัน) 7-5, 6-3 พรนภัส หงส์จำรัสศิลป์ ชนะ เคลล่า มันเกสตี พาธ (อินโดนีเซีย) 6-3, 6-3 กมลวรรณ ยอดเพ็ชร (มือวาง 2) แพ้ โซเอดะ คันนะ (ญี่ปุ่น) 2-6, 2-6 ธฤตา หงษ์หยก แพ้ นากาซาวะ อาโอกะ (มือวาง 3-ญี่ปุ่น) 0-6, 0-6 ปพิชญา อิสโร แพ้ ชินาร์ ซาห์รา ชูเคย์นา เฮริยาดี้ ซุกโกโร่ (มือวาง 16-อินโดนีเซีย) 1-6, 2-6
       ส่วนผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j5-nonthaburi/tha/2022/j-g5-tha-03a-2022/order-of-play/</code></pre>
<!-- /wp:code -->

<!-- wp:image {"id":33301,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/913F3A3D-D79B-4864-9D33-E88AD2F0AE26-1024x683.jpeg" alt="" class="wp-image-33301"/></figure>
<!-- /wp:image -->