<!-- wp:paragraph {"align":"center","style":{"typography":{"fontSize":20},"color":{"background":"#cad8df"}}} -->
<p class="has-text-align-center has-background" style="background-color:#cad8df;font-size:20px"><strong>"สุชัย" สั่งบูมเทนนิสตลอดปี 2568<br>วางคิวจัดแข่งแน่นกว่า 200 รายการ</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สำหรับนโยบายหลักของการบริหารงานในปี 2568 นั้น สมาคมฯ ยังคงให้ความสำคัญเรื่องการพัฒนานักกีฬาเทนนิสทุกระดับอย่างต่อเนื่องเช่นทุกปีที่ผ่านมา แต่จะมีความพิเศษตรงที่จะมีการเพิ่มรายการแข่งขันให้มากขึ้น<br>"ในช่วงปี 2568 จะมีการจัดการแข่งขันเทนนิสสำหรับเด็ก เยาวชน และประชาชนรุ่นทั่วไปอย่างต่อเนื่อง ซึ่งรวมทั้ง เทนนิส เทนส์ และ บีชเทนนิส หรือเทนนิสชายหาดด้วย มีทั้งรายการที่สมาคมฯ จัดการแข่งขันขึ้นเอง และภาคเอกชนจะร่วมกันจัดขึ้นภายใต้การรับรองของสมาคมฯ รวมแล้วมากกว่า 200 รายการเลยทีเดียว" นายสุชัย กล่าว<br>นายกวงการกีฬาลูกสักหลาดไทย กล่าวต่อว่า สมาคมฯ ให้ความสำคัญกับเรื่องการจัดการแข่งขันทุกระดับ โดยทุกรายการจะต้องรองรับความต้องการของนักกีฬา ทั้งรายการแข่งขันภายในประเทศและนานาชาติ เพื่อพัฒนาฝีมือให้ก้าวไปสู่ความเป็นเลิศ และต่อยอดไปสู่กีฬาอาชีพ สร้างชื่อเสียงให้ประเทศไทย ทั้งระดับอาเซียน เอเชีย และระดับโลก<br>"สมาคมฯ ตั้งใจรับเป็นเจ้าภาพรายการนานาชาติให้มากขึ้น ซึ่งในปี 2568 จะจัดรายการนานาชาติถึง 40 รายการด้วยกัน เพราะคาดหวังว่าจะเป็นเวทีให้นักเทนนิสไทยได้แสดงศักยภาพและเก็บเกี่ยวประสบการณ์ให้มากที่สุด โดยไม่ต้องเสียค่าใช้จ่ายจำนวนมากเมื่อเทียบกับการเดินทางไปแข่งขันที่ต่างประเทศ เป็นอีกแนวทางหนึ่งที่สมาคมต้องการช่วยและสนับสนุนนักกีฬาไทยครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":47145,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/12/471820282_1018391923657123_7520424353280995124_n-1024x683.jpg" alt="" class="wp-image-47145"/></figure>
<!-- /wp:image -->