<!-- wp:paragraph {"align":"center","style":{"typography":{"fontSize":20},"color":{"background":"#bcd8e4"}}} -->
<p class="has-text-align-center has-background" style="background-color:#bcd8e4;font-size:20px"><strong>"พัณณิน" ท็อปฟอร์มควงเกาหลีคว้าแชมป์คู่แถมเข้าชิงฯ หญิงเดี่ยวหวดไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ สัปดาห์ที่ 3 W15 รายการ ไอทีเอฟ วีเมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 511,650 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ รวม 2 รายการอยู่ที่ 1.02 ล้านบาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 มี.ค. 2568 ช่วงเช้าเป็นการแข่งขันประเภทเดี่ยว ประเภทหญิงเดี่ยว รอบรองชนะเลิศ นักเทนนิสสาวไทยโคจรมาพบกันเอง "แนต" พัณณิน โควาพิทักษ์เทศ มือ 681 ของโลก พบกับ "ออมสิน" อัญชิสา ฉันทะ แชมป์สัปดาห์ก่อน ผลปรากฏว่า เซตแรก เป็นชัยชนะของ อัญชิสา ทว่า สองเซตถัดมาเป็น พัณณิน ที่ทำได้ดี ก่อนเป็นฝ่ายเฉือนชนะ 2-1 เซต 4-6, 6-1 และ 6-0 ผ่านเข้ารอบชิงชนะเลิศได้เป็นคนแรก</p>
<!-- /wp:paragraph -->

<!-- wp:paragraph -->
<p>ด้านศึกตัดเชือกอีกแมทช์ "อีฟ" พัชรินทร์ ชีพชาญเดช สาวไทย มือ 512 ของโลก และมือวาง 2 ของรายการ ออกแรงหวดถึง 3 เซต ก่อนปราชัยให้แก่ คริสเตียนน่า ซิโดโรวา มือ 617 ของโลก และมือวาง 6 ของรายการ ไปอย่างน่าเสียดาย 1-2 เซต 4-6, 6-2 และ 4-6 ส่งให้ คริสเตียนน่า ได้เข้าไปชิงชนะเลิศกับ พัณณิน ต่อไป ทั้งนี้ จากการตกรอบรองชนะเลิศ อัญชิสา และ พัชรินทร์ ได้รับเงินเป็นรางวัลปลอบใจ คนละ 734 ดอลลาร์สหรัฐ หรือประมาณ 25,036 บาท และคะแนนสะสมอันดับโลก คนละ 6 แต้ม ด้านชายเดี่ยว รอบรองชนะเลิศ เอเตียน ดอนเนต์ จากฝรั่งเศส มือ 723 ของโลก ชนะ อเล็กซ์ นัฟฟ์ มือ 726 โลก จากลักเซมเบิร์ก 2-0 เซต 6-4, 6-4 เข้าไปชิงชนะเลิศกับ อี เจมุน จากเกาหลีใต้ มือ 1050 ของโลก ที่ชนะ เอ็ม ริฟกี ฟิทริอาดี จากอินโดนีเซีย มือ 1222 ของโลก 2-1 เซต 7-6 ไทเบรก 7-2, 3-6 และ 6-4</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทคู่ รอบชิงชนะเลิศ โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ฝ่ายผู้ตัดสิน เป็นประธานมอบรางวัลให้แก่นักกีฬา โดยมี นายอมร ดวงปิ่นคำ ผู้ตัดสินชี้ขาดสหพันธ์เทนนิสนานาชาติ (ไอทีเอฟ) ร่วมด้วย ประเภทหญิงคู่ รอบชิงชนะเลิศ พัณณิน โควาพิทักษ์เทศ และ คิม นา ริ จากเกาหลีใต้ ซึ่งเป็นคู่มือวาง 2 ของรายการ ที่ควงคู่กันคว้าแชมป์เมื่อสัปดาห์ที่ผ่านมา ลงแข่งรอบชิงชนะเลิศ และช่วยกันหวดเอาชนะ กมลวรรณ ยอดเพ็ชร และ ลัลดา กำหอม สองสาวไทย ได้ 2-0 เซต 6-3 และ 6-0 พัณณิน กับ คิม นา ริ คว้าแชมป์หญิงคู่ไปครอง พร้อมรับเงินรางวัลไปแบ่งกัน จำนวน 955 ดอลลาร์สหรัฐ หรือประมาณ 32,575 บาท และคะแนน คนละ 15 แต้ม ส่วนรองแชมป์ ได้รับเงินรางวัลไปแบ่งกัน จำนวน 515 ดอลลาร์สหรัฐ หรือประมาณ 17,566 บาท และคะแนน คนละ 10 แต้ม</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ ธนเพชร ฉันทะ และ ยุทธนา เจริญผล สองหนุ่มไทย พยายามสู้กับ จอง ยองซอก และ พัก อึยซอง จากเกาหลีใต้ ซึ่งเป็นคู่มือวาง 2 ของรายการ แต่ก็สุดต้านความแข็งแกร่ง พ่ายไป 1-2 เซต 6-2, 2-6 และซูเปอร์ไทเบรก 4-10 ธนเพชร กับ ยุทธนา ได้รองแชมป์ชายคู่ ได้รับเงินรางวัลไปแบ่งกัน จำนวน 540 ดอลลาร์สหรัฐ หรือประมาณ 18,419 บาท และคะแนน คนละ 8 แต้ม ส่วนคู่หน่มเกาหลีใต้ได้แชมป์ชายคู่ ได้รับเงินรางวัลไปแบ่งกัน จำนวน 930 ดอลลาร์สหรัฐ หรือประมาณ 31,722 บาท และคะแนน คนละ 15 แต้ม</p>
<!-- /wp:paragraph -->

<!-- wp:image {"id":48525,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/487279186_1087173173445664_502093684464256599_n-1024x683.jpg" alt="" class="wp-image-48525"/></figure>
<!-- /wp:image -->