<!-- wp:paragraph {"align":"center","style":{"typography":{"fontSize":20},"color":{"background":"#c6dbe4"}}} -->
<p class="has-text-align-center has-background" style="background-color:#c6dbe4;font-size:20px"><strong>หวดยอดเยี่ยม! "กษิดิศ" โค่นเต็ง 1ทะลุรอบรองฯ ไอทีเอฟ เวิลด์ ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 6 ก.ย. 2567 เป็นการแข่งขันรอบเมนดรอว์วันที่สี่ ประเภทชายเดี่ยว รอบก่อนรองชนะเลิศ "บูม" กษิดิศ สำเร็จ นักเทนนิสทีมชาติไทยวัย 23 ปี มือ 614 ของโลก และมือวางอันดับ 8 ของรายการ พบงานใหญ่อย่าง ฮิโรกิ โมริยะ นักเทนนิสญี่ปุ่นวัย 33 ปี มือ 407 ของโลก และมือวางอันดับ 1 ของรายการ ผลการแข่งขัน ปรากฏว่า กษิดิศ ที่แมทช์นี้เสิร์ฟเอซได้ 8 ครั้ง ใช้การหวดที่หลากหลายและการวางบอลท้ายคอร์ตที่เฉียบคม เอาชนะ "เต็ง 1" ได้ 2 เซตรวด 6-3 และ 6-4 ในเวลา 2 ชั่วโมง 25 นาที</p>
<!-- /wp:paragraph -->

<!-- wp:paragraph -->
<p>กษิดิศ ควงแร็กเกตคู่ใจทะยานสู่รอบรองชนะเลิศ ไปพบกับ ลีโอ บอร์ก นักเทนนิสหนุ่มจากสวีเดน วัย 21 ปี มือ 531 ของโลก ลูกชายของ บียอร์น บอร์ก ตำนานนักหวด อดีตมือ 1 ของโลก ที่เข้ารอบหลังจากหวดเอาชนะ ภวิชญ์ สอนหลักทรัพย์ ของไทย 2-0 เซต 7-6(7-4) และ 6-1 โดย ลีโอ บอร์ก นั้น เพิ่งได้แชมป์ชายเดี่ยว รายการ ไอทีเอฟ เวิลด์ ทัวร์ (M8) ที่ ม.วลัยลักษณ์ เมื่อสัปดาห์ก่อน ด้านหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสสาวไทย วัย 29 ปี มืออันดับ 499 ของโลก ไม่สามารถผ่านความแข็งแกร่งของ รินะ ไซโกะ นักเทนนิสาวญี่ปุ่นวัย 23 ปี มืออันดับ 387 ของโลก และเป็นมือวาง 4 ของรายการ ไปได้ ทำให้ปราชัย 0-2 เซต 2-6, 3-6 หยุดผลงานไว้เพียงรอบก่อนรองชนะเลิศ รับเงินรางวัลปลอบใจ 672 ดอลลาร์สหรัฐ หรือประมาณ 23,956 บาท และคะแนนสะสมอันดับโลก จำนวน 8 คะแนน ในขณะที่ รินะ ไซโกะ ผ่านเข้ารอบรองชนะเลิศต่อไป ซึ่งจะพบกับ ฮิคารุ ซาโตะ มือวาง 5 และมือ 397 ของโลก จากญี่ปุ่นเช่นกัน</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ธนเพชร ฉันทะ แพ้ ยูริ ดชาวาเคียน (วาง 5 ยูเครน) 6-7(7-9), 3-6 ภวิชญ์ สอนหลักทรัพย์ แพ้ ลีโอ บอร์ก (สวีเดน) 6-7(4-7), 1-6 หญิงเดี่ยว รอบก่อนรองชนะเลิศ มาเรีย ทาคาเชวา ชนะ ชริวัลลี ราชมิกา ภมิปาตี (วาง 3 อินเดีย) 6-3, 6-7(6-8) และ 6-4 ฮิคารุ ซาโตะ (วาง 5 ญี่ปุ่น) ชนะ เฉา เจียอี้ (ไต้หวัน) 7-5, 5-7 และ 6-3 ไวเดฮี เชาวธารี (วาง 7 อินเดีย) ชนะ อันริ นากาตะ (ญี่ปุ่น) 6-2, 6-1 ชายคู่ รอบก่อนรองชนะเลิศ ธนเพชร ฉันทะ-ภวิชญ์ สอนหลักทรัพย์ แพ้ ลีโอ วิฑูรย์เธียร-อับราฮัม อาซาบา (วาง 3 กานา-ญี่ปุ่น) 1-6, 5-7 เจค เดลานีย์-เจสซี เดลานีย์ (วาง 2 ออสเตรเลีย) ชนะ ซู เว่ยเทา-จาง หมิงฮุย (จีน) 6-4, 6-2</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ ลีเดียร์ พอดโกริชานี่-กมลวรรณ ยอดเพ็ชร แพ้ คานาโกะ โมริซากิ-ฮิคารุ ซาโตะ (ญี่ปุ่น) 4-6, 4-6</p>
<!-- /wp:paragraph -->

<!-- wp:image {"id":45270,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458485387_933665398796443_4926220731004403878_n-1024x683.jpg" alt="" class="wp-image-45270"/></figure>
<!-- /wp:image -->