<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a382"}}} -->
<p class="has-text-align-center has-vce-bg-color has-text-color has-background" style="background-color:#00a382;font-size:20px"><strong>หนุ่มฝรั่งเศสผงาดแชมป์ หวดบางกอก โอเพ่น ชาเลนเจอร์ 2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 2 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 ก.ย. 2565 เป็นวันสุดท้าย โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
       ประเภทชายเดี่ยว รอบชิงชนะเลิศ อาร์เธอร์ คาโซซ์ นักเทนนิสวัย 20 ปี จากฝรั่งเศส มืออันดับ 432 ของโลก ที่สู้ตั้งแต่รอบคัดเลือกมาถึงรอบนี้ พบกับ โอมาร์ เจสิก้า นักหวดจากออสเตรเลีย วัย 25 ปี มืออันดับ 367 ของโลก ปรากฏว่า ดวลกันได้สนุกสูสี ใช้เวลาในการแข่งขันไปถึง 2 ชั่วโมง และสุดท้ายเป็น อาร์เธอร์ คาโซซ์ ที่ใช้ลูกเสิร์ฟเป็นอาวุธ เสิร์ฟไปถึง 15 เอซ เป็นฝ่ายคว้าชัย 2-0 เซต 7-6 ไทเบรก 8-6 และ 6-4 คว้าแชมป์ไปครอง
       หลังจบการแข่งขัน ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทยฯ ได้มอบโล่รางวัลพร้อมป้ายเงินรางวัลให้นักกีฬา โดย อาร์เธอร์ คาโซซ์ ในฐานะแชมป์ ได้รับเงินรางวัล จำนวน 5,150 ดอลลาร์สหรัฐ หรือประมาณ 185,400 บาท พร้อมคะแนนสะสมอันดับโลก 50 แต้ม ส่วน โอมาร์ เจสิก้า ได้รองแชมป์ รับเงินรางวัล จำนวน 3,050 ดอลลาร์สหรัฐ หรือประมาณ 109,800 บาท พร้อมคะแนน 30 แต้ม
       วันเดียวกัน มีศึกเอทีพี ชาเลนเจอร์ ทัวร์ 2022 รายการที่ 3 ณ ศูนย์พัฒนากีฬาเทนนิสแห่งชาติ เมืองทองธานี เริ่มขึ้น ในรายการ "ไทยแลนด์ เทนนิส ทัวร์" (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท โดยเป็นการแข่งขันคัดเลือกรอบแรก และมีนักเทนนิสไทยที่ได้ไวลด์การ์ดหรือสิทธิพิเศษเข้าร่วมการแข่งขันในประเภทเดี่ยวด้วย
       นักเทนนิสไทยที่ลงสนามคนแรก "แซค" ฐานทัพ สุขสำราญ วัย 21 ปี มือ 1071 ของโลก พบกับ สิดหาร์ธ ราวัต จากอินเดีย อายุ 29 ปี มือ 553 ของโลก และเป็นมือวาง 11 ของรอบคัดเลือก ปรากฏว่า ฐานทัพ ที่ในแมทช์นี้เสิร์ฟเอซไป 8 ครั้ง ล้มมือวาง เอาชนะได้ 2-0 เซต 7-5, 6-2 ฉลุยสู่การคัดเลือกรอบสุดท้าย ไปพบกับ มาโกโตะ โอชิ จากญี่ปุ่นต่อไป
       นอกจากนี้ "บูม" กษิดิศ สำเร็จ มือ 616 ของโลก ก็สามารถผ่านเข้ารอบได้เช่นกัน หลังจากเฉือนชนะ ดาเนียล คูเซียร์มัน มือวาง 3 ของรอบคัดเลือกจากอิสราเอล 2-1 เซต 2-6, 7-5 และ 6-4 กษิดิศ ตีตั๋วสู่การคัดเลือกรอบสุดท้าย ไปพบกับ ฟิลิป เซคูลิช จากออสเตรเลีย
       ขณะที่ "จูเนียร์" วิชยา ตรงเจริญชัยกุล พ่ายให้แก่ เกจ ไบรเมอร์ (มือวาง 6 คัดเลือก-สหรัฐฯ) 6-7(1-7), 0-6 ชาญไชย สุขตนเอง แพ้ ชิมิสุ ยูตะ (มือวาง 2 คัดเลือก-ญี่ปุ่น) 1-6, 2-6</code></pre>
<!-- /wp:code -->

<!-- wp:image {"id":33629,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/B1A32BEB-F622-49E9-8E36-01D4726951A9-1024x683.jpeg" alt="" class="wp-image-33629"/></figure>
<!-- /wp:image -->