<!-- wp:paragraph {"align":"center","style":{"typography":{"fontSize":20},"color":{"background":"#e5e0c2"}}} -->
<p class="has-text-align-center has-background" style="background-color:#e5e0c2;font-size:20px"><strong>"ท่านอ้น" วัชเรศร วิวัชรวงศ์ เยี่ยมชมสมาคมกีฬาลอนเทนนิสแห่งประเทศไทยฯ</strong></p>
<!-- /wp:paragraph -->

<!-- wp:paragraph -->
<p>วันที่ 19 ก.ย. 2567 ท่านชาย วัชเรศร วิวัชรวงศ์ หรือท่านอ้น และคณะ ได้เดินทางมาเยี่ยมชมสมาคมกีฬาลอนเทนนิสแห่งประเทศไทย ในพระบรมราชูปถัมภ์ เมืองทองธานี จังหวัดนนทบุรี โดยมี นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ พร้อมด้วยคณะกรรมการอำนวยการสมาคมฯ, พนักงาน-เจ้าหน้าที่สมาคมฯ รอต้อนรับ ในโอกาสนี้ ท่านชาย วัชเรศร วิวัชรวงศ์ ได้ร่วมถ่ายภาพเป็นที่ระลึกกับนายสุชัย พรชัยศักดิ์อุดม และคณะกรรมการอำนวยการสมาคมฯ นอกจากนี้ ยังได้รับฟังประวัติความเป็นมา รวมทั้งการดำเนินงานของสมาคมฯ ณ ห้องประชุม ชั้น ๒ ศูนย์พัฒนากีฬาเทนนิสแห่งชาติ เมืองทองธานี</p>
<!-- /wp:paragraph -->

<!-- wp:paragraph -->
<p>จากนั้น ท่านชาย วัชเรศร วิวัชรวงศ์ ได้เยี่ยมชมสถานที่ต่าง ๆ ภายในสมาคมฯ อาทิ สนามเทนนิสกลางแจ้ง จำนวน 10 สนาม ห้องเสริมสร้างสมรรถภาพทางกาย และเซ็นเตอร์คอร์ท พร้อมเยี่ยมชมการฝึกซ้อมของนักเทนนิส ที่มูลนิธินโยบายสาธารณะไทย ให้การสนับสนุนการฝึกซ้อม โดยมี มร.พอล เดล ชาวนิวซีแลนด์ ซึ่งเป็นหนึ่งในโค้ชมืออาชีพที่มีประสบการณ์สูงให้การดูแล</p>
<!-- /wp:paragraph -->

<!-- wp:paragraph -->
<p>ท่านอ้น วัชเรศร วิวัชรวงศ์ ได้กล่าวความรู้สึกในการเดินทางมาเยือนสมาคมกีฬาลอนเทนนิสแห่งประเทศไทยฯ ว่า ขอบคุณมากที่ต้อนรับ และรายงานเกี่ยวกับสมาคมกีฬาลอนเทนนิสฯ สำหรับเทนนิสเป็นกีฬาที่เล่นได้ทุกเพศทุกวัย ไม่ต้องใช้อุปกรณ์มาก เป็นกีฬาที่ช่วยให้คนฟิตร่างกายได้ อายุมากขึ้นอย่างตนก็เล่นได้ ดีใจที่เมืองไทยมีองค์กรที่ช่วยเหลือส่งเสริมนักกีฬาเยาวชนให้รู้จัก ให้เล่นกีฬาชนิดนี้ ได้ฝึกฝนให้เป็นนักกีฬาระดับโลกได้ รวมทั้งช่วยเหลือและมีวิธีที่จะส่งเสริมให้นักกีฬาเยาวชนได้ฝึกฝนกับครูบาอาจารย์ได้ เป็นสิ่งที่ดีสำหรับประเทศไทย ดีใจที่ได้มาทำความรู้จัก และได้รับความรู้เกี่ยวกับกีฬาเทนนิสในประเทศไทย และเทนนิสก็เป็นกีฬาอีกชนิดที่ตนอยากจะกลับมาเล่นใหม่ด้วย</p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ กล่าวว่า การเดินทางมาเยี่ยมชมในครั้งนี้ของ ท่านชาย วัชเรศร วิวัชรวงศ์ ได้สร้างความปลาบปลื้มใจให้แก่ครอบครัวชาวกีฬาเทนนิส ซึ่งทำให้ทุกคนมีขวัญและกำลังใจในการทำงาน เพื่อพัฒนากีฬาเทนนิสของประเทศไทยต่อไป</p>
<!-- /wp:paragraph -->

<!-- wp:image {"id":45671,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460526869_943462327816750_8409859660091527541_n-1024x683.jpg" alt="" class="wp-image-45671"/></figure>
<!-- /wp:image -->