<!-- wp:paragraph {"align":"center","style":{"typography":{"fontSize":20},"color":{"background":"#b9c8ce"}}} -->
<p class="has-text-align-center has-background" style="background-color:#b9c8ce;font-size:20px"><strong>"ธนเพชร-ณัฐสิทธิ์-เครดิต-ชมภู่ทิพย์" ลิ่วประเภทคู่ศึกอาชีพตูนิเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย รายการ "M15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่ประเทศตูนิเซีย เมื่อคืนวันที่ 28 กันยายน รอบเมนดรอว์ ชายคู่ รอบแรก "โอเว่น" ธนเพชร ฉันทะ จับคู่กับ "วิน" ณัฐสิทธิ์ กุลสุวรรณ์ คู่นักเทนนิสไทย รวมพลังกันสู้กับคู่พี่น้องจากสหราชอาณาจักร โจเซฟ กับ แมตเทียส เซาท์คอมบ์ ได้อย่างดุเดือดก่อนที่คู่นักเทนนิสไทยจะเป็นฝ่ายเฉือนชนะ 2-1 เซต ด้วยสกอร์ 7-6(6), 4-6 และ ซูเปอร์ไทเบรก 10-3 ทำให้ ธนเพชร กับ ณัฐสิทธิ์ ผ่านเข้ารอบก่อนรองชนะเลิศทันที</p>
<!-- /wp:paragraph -->

<!-- wp:paragraph -->
<p>เช่นเดียวกับ "เจได" เครดิต ไชยรินทร์ นักเทนนิสเยาวชนไทยวัย 17 ปี ที่จับคู่กับ ยูซ์เซฟ เลปเบเน่ จากตูนิเซีย สู้กับคู่มือวาง 3 ของรายการ นิกิ คาไลยานดา ปูนาชา จากอินเดีย กับ เอจีต ไร จากนิวซีแลนด์ ได้อย่างเยี่ยมยอดก่อนจะพลิกชนะได้สำเร็จ 2-1 เซต ด้วยสกอร์ 7-6(6), 3-6 และ ซูเปอร์ไทเบรก 10-4</p>
<!-- /wp:paragraph -->

<!-- wp:paragraph -->
<p>ด้านศึกเทนนิสอาชีพหญิง "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท รอบเมนดรอว์ ประเภทหญิงคู่ รอบแรก "พราว" ชมภู่ทิพย์ จันดาเขต นักหวดสาวไทยวัย 25 ปี ผนึกกำลังกับ นิติธรา ราจ์โมฮาน จากอินเดีย ช่วยกันเฉือนชัย มากูซ์ โคมาโน่ จากฝรั่งเศส กับ เอลิน่า มิโลวาโนวิช จากเซอร์เบียได้สำเร็จ 2-1 เซต ด้วยสกอร์ 1-6, 6-3 และ ซูเปอร์ไทเบรก 10-6 ชมภู่ทิพย์และคู่หูชาวอินเดียวผ่านเข้ารอบก่อนรองชนะเลิศต่อไป</p>
<!-- /wp:paragraph -->

<!-- wp:image {"id":28801,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/240586787_4591035707586028_1048445273207776564_n-768x1024.jpg" alt="" class="wp-image-28801"/></figure>
<!-- /wp:image -->