<!-- wp:paragraph {"align":"center","style":{"typography":{"fontSize":20},"color":{"background":"#afcad5"}}} -->
<p class="has-text-align-center has-background" style="background-color:#afcad5;font-size:20px"><strong>หวดยู 14 หญิงไทยชนะมาเลย์ได้ลุ้นชิงอันดับ 9-12 ศึกเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 5 เม.ย.68 ทีมนักหวดเยาวชนหญิงของไทย ประกอบด้วย "น้องไอซ์" ปวีณอร นวลศรี, "น้องบีบี" ปัฐน์ธินันต์ เผือกคำ, "น้องมุกดา" พิมพ์พิศา วงษ์วานิชขจร ซึ่งมี นายศรายุธ ทีปกากร เป็นผู้ฝึกสอน และนายภาณุพงศ์ จุลพันธ์ นักวิทยาศาสตร์การกีฬาประจำทีม ลงแข่งรอบจัดอันดับ 9-16 พบ มาเลเซีย ผลปรากฎว่า ทีมไทย ชนะ 2-1 คู่ คู่แรก เดี่ยวมือ 2 "มุกดา" พิมพ์พิศา วงษ์วานิชขจร ชนะ อแมนด้า เต็ง เหวิน อัน 6-4, 6-2 จากนั้นเดี่ยวมือ 1 "ไอซ์" ปวีณอร นวลศรี ชนะ ไรฮาน มูฮัมหมัด อะซารี่ เอดานี่ 6-4, 6-2 หลังทีมไทยชนะ 2-0 แล้ว ทำให้ขอบายไม่ลงแข่งประเภทคู่ส่งผลให้ มาเลเซีย ได้แต้มไปแบบไม่ต้องออกแรง</p>
<!-- /wp:paragraph -->

<!-- wp:paragraph -->
<p>จากชันชนะแมทช์นี้ทำให้ทีมเทนนิสเยาวชนไทยได้สิทธิ์ไปแข่งในรอบจัดอันดับ 9-12 ต่อไป นายศรายุธ ทีปกากร ผู้ฝึกสอนทีมหวดเยาวชนหญิงไทย กล่าวว่า แมทช์นี้น้องๆทั้ง 2 คน โชว์ฟอร์มกันได้ดี เล่นได้ตามเกม ส่วนประเภทคู่เราตัดสินใจไม่ลงเพื่อให้น้องๆได้พัก เพราะเริ่มมีอาการล้าจากเกมที่ผ่านมา อีกทั้งอากาศค่อนข้างร้อน ตนเลยตัดสินใจให้น้องพักเก็บแรงสำหรับการแข่งวันต่อไป "สำหรับวันนี้ผมและน้องๆนักเทนนิสต้องขอขอบคุณกลุ่มอาสาสมัครคนไทยในซาราวัก (มาเลเซีย) ไม่ว่าจะเป็น คุณนก-ขวัญหล้า จุง, คุณพิม-จุง เวน เฟย, คุณวินเซนต์ จุง หยาง ตง และ คุณพลอย-ณัฐธิดา ลดาวิภัติ ที่ทำอาหารกลางวันมาเลี้ยงนักกีฬาและร่วมให้กำลังใจน้องๆในระหว่างแข่งขัน ทำให้ทุกคนมีกำลังใจเต็มที่ ส่วนศึกครั้งนี้แม้ทีมไทยจะไม่สามารถคว้าโควต้าไปรอบไฟนัลได้แล้ว แต่เราก็ตั้งใจทำผลงานที่เหลือให้ดีที่สุด" นายศรายุธ กล่าว</p>
<!-- /wp:paragraph -->

<!-- wp:image {"id":48649,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488832472_1093144339515214_3118224510285583270_n-769x1024.jpg" alt="" class="wp-image-48649"/></figure>
<!-- /wp:image -->