<!-- wp:paragraph {"align":"center","style":{"typography":{"fontSize":20},"color":{"background":"#b9e2f4"}}} -->
<p class="has-text-align-center has-background" style="background-color:#b9e2f4;font-size:20px"><strong>"อัญชิสา-พัณณิน" ปราบเต็ง 3ทะลุก่อนรองฯ ศึกหญิงคู่ อชก.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาเอเชี่ยนเกมส์ ครั้งที่ 19 ณ สนามโอลิมปิกเทนนิส เซ็นเตอร์ เมืองหางโจว สาธารณรัฐประชาชนจีน เมื่อวันที่ 26 กันยายน 2566 เป็นการแข่งขันวันที่สาม ทีมนักหวดลูกสักหลาดไทยได้เฮจากการแข่งขัน ประเภทหญิงคู่ รอบสอง หรือ 16 คู่สุดท้าย เมื่อ "ออมสิน" อัญชิสา ฉันทะ ผนึกกำลังกับ "แน็ต" พัณณิน โควาพิทักษ์เทศ ช่วยกันปราบ "คู่เต็ง 3" อันกิต้า ไรน่า กับ ปรารถนา ทอมแบเร่ จากอินเดีย ได้สำเร็จ 2-0 เซต 7-5 และ 6-2 ในเวลาแข่งขันเกือบ 2 ชั่วโมง อัญชิสา กับ พัณณิน ควงแขนเข้ารอบก่อนรองชนะเลิศ หรือ 8 คู่สุดท้าย ไปพบ หลี่ ย่า ซวน กับ เหลียง เอิน ซัว คู่เต็ง 8 ของรายการ จากไต้หวัน ที่ชนะ โกซาล ไอนิตดิโนวา กับ ซิเบค คูลัมบาเยว่า จากคาซัคสถาน 2-0 เซต 7-6 ไทเบรก 7-5 และ 6-4</p>
<!-- /wp:paragraph -->

<!-- wp:paragraph -->
<p>นอกจากนี้ยังมีการแข่งขันของนักเทนนิสไทยอีกหลายคู่ ซึ่งพยายามสู้อย่างเต็มที่ แต่ก็ไม่สามารถเอาชนะคู่แข่งขันได้ โดยมีผลการแข่งขัน ดังนี้ ประเภทชายเดี่ยว รอบสาม (16 คน) "บูม" กษิดิศ สำเร็จ มือ 636 ของโลก ปราชัยให้แก่ คูโมยัน ซุลตานอฟ จากอุซเบกิสถาน มือวาง 13 ของรายการ และมือ 420 ของโลก 0-2 เซต 4-6, 2-6 หญิงเดี่ยว รอบสาม (16 คน) "ไหม" มนัญชญา สว่างแก้ว มือ 252 ของโลก และมือวาง 9 ของรายการ พ่าย ฮัน นา แล จากเกาหลีใต้ มือ 216 ของโลก และเต็ง 5 ของรายการ 1-2 เซต 6-1, 2-6 และ 5-7 ด้าน "รวงข้าว" ลัลนา ธาราฤดี มือ 249 ของโลก และเต็ง 8 ของรายการ แพ้ให้แก่ เคียวกะ โอกามุระ จากญี่ปุ่น มือ 323 ของโลก และเต็ง 11 ของรายการ ไปอย่างน่าเสียดาย 1-2 เซต 6-4, 4-6 และ 4-6 หญิงคู่ รอบสอง (16 คู่) "ลักส์" ลักษิกา คำขำ กับ "เอิร์ธ" เพียงธาร ผลิพืช คู่เต็ง 4 ของรายการ พ่ายให้แก่ อัลดิล่า ซูตเจียดี้ กับ เจนิซ เจิน คู่อินโดนีเซีย 0-2 เซต 6-7 ไทเบรก 4-7 และ 3-6</p>
<!-- /wp:paragraph -->

<!-- wp:image {"id":39517,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/383775006_712321327597519_3148896608167742171_n-1024x768.jpg" alt="" class="wp-image-39517"/></figure>
<!-- /wp:image -->