<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3008e"}}} -->
<p class="has-text-align-center has-vce-bg-color has-text-color has-background" style="background-color:#a3008e;font-size:22px"><strong>หวดยู-12ไทยประเดิมคว้าชัยศึกคัดยช.เอเชียที่บรูไน</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภททีม รุ่นอายุไม่เกิน 12 ปี (ยู-12) รายการ "2023 ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-รีเจียแนล ควอลิฟายอิ้ง อีเวนท์ ฟอร์ เซาท์ อีสต์ เอเชีย" รอบคัดเลือกโซนเอเชียตะวันออกเฉียงใต้หรืออาเซียน ของศึกชิงชนะเลิศแห่งเอเชีย ที่ประเทศบรูไน เริ่มวันแรก วันที่ 12 มิถุนายน 2566 
   ในช่วงเช้าก่อนเริ่มแข่งขันเจ้าภาพจัดพิธีเปิดอย่างเรียบง่ายแต่เต็มไปด้วยบรรยากาศที่อบอุ่น นางเอษฎา สุนทรมณี อุปทูตฯ สถานเอกอัครราชทูต ณ บันดาร์เสรีเบกาวัน ได้เดินทางมาร่วมในพิธี พร้อมให้กำลังใจทีมเทนนิสไทยในช่วงระหว่างแข่งขัน ขณะเดียวกัน นายวัชรพงษ์ มุขเชิด</code></pre>
<!-- /wp:code -->

<!-- wp:paragraph -->
<p>อัครราชทูตที่ปรึกษา (ฝ่ายแรงงาน) สำนักงานแรงงานในประเทศบรูไน ได้มาให้กำลังใจนักหวดเยาวชนไทย พร้อมนำขนมและน้ำดื่มมาให้ สร้างขวัญกำลังใจให้ทีมไทยเป็นอย่างมาก<br>ทีมชาย ไทย รองแชมป์เก่า ทีมวาง 2 ของรายการ ประ้ดิมสนามพบเจ้าภาพ บรูไน ปรากฎว่า ทีมไทยที่ได้เปรียบตัวผู้เล่นที่สูงกว่า และ ชั้นเชิงหวดที่เหนือชั้นอยู่เยอะ จึงทำให้สามารถคว้าชัยชนะได้แบบเกมศูนย์ ไม่เสียเซตและเกมเลยตลอดการแข่งขันทั้ง 3 คู่<br>คู่แรก เดี่ยวมือสอง "นะโม" ศิวกร ฉวยกระโทก ชนะ โมฮัมหมัด ดิยา อาร์ชยาด ฮาซิม 6-0, 6-0, เดี่ยวมือหนึ่ง "นโม" ธรรมะ โคศิริ ชนะ ฮาซิค อาไซซี ไครูล ซาบรีน 6-0, 6-0 และ ประเภทคู่ "นโม" ธรรมะ โคศิริ กับ "ไบรตั้น" ปาณะวัฒศ์ เซี่ยงเห็น ชนะ โมฮัมหมัด ดิยา อาร์ชยาด ฮาซิม กับ ฮาซิค อาไซซี ไครูล ซาบรีน 6-0, 6-0</p>
<!-- /wp:paragraph -->

<!-- wp:paragraph -->
<p><br>ส่วนนัดที่สอง แข่งขันวันที่ 13 มิถุนายน ทีมไทย จะพบกับ เมียนมาร์<br>ด้านทีมหญิง ไทย ซึ่งเป็นทีมวาง 1 และ แชมป์เก่า พบกับ สิงคโปร์ โดยแมทช์นี้ทีมนักหวดไทยโชว์ฟอร์มได้อย่างเยี่ยมยอด ช่วยกันคว้าชัยชนะ 3 แมทช์รวด<br>เริ่มที่เดี่ยวมือสอง "พลอย" พลอยเพชร ด้วงเขียว ชนะ ซานแมนธ่า ออง 6-1, 6-3, เดี่ยวมือหนึ่ง "ไอซ์" ปวีณอร นวลศรี ชนะ คลาร่า ชอว์ 6-0, 6-0 และ ประเภทคู่ ปวีณอร นวลศรี กับ พลอยเพชร ชนะ นาตาลี เฉิน กับ ซาแมนธ่า ออง 6-0, 6-1</p>
<!-- /wp:paragraph -->

<!-- wp:paragraph -->
<p><br>ส่วนนัดที่สอง ทีมนักหวดหญิงของไทยจะได้พักแข่ง 1 วัน<br>"โค้ชจิม" จ่าสิบเอก สหทัศน์ ศุภกิจ ผู้ฝึกสอนนักเทนนิสไทย ได้กล่าวว่า นับเป็นการประเดิมสนามที่ดียิ่งของทีมไทยในศึกครั้งนี้ น้องๆทุกคนทั้งทีมชายและทีมหญิงต่างโชว์ฟอร์มและเล่นได้ตามเกมตัวเองอย่างเต็มที่ เนื่องจากเป็นแมทช์แรกแต่ทุกคนก็ปรับตัวเข้ากับบรรยากาศและเกมการแข่งขันได้ดี แต่นัดต่อไปจะต้องเจอทีมที่แกร่งมากขึ้น ดังนั้นเราจะไม่ประมาท</p>
<!-- /wp:paragraph -->

<!-- wp:image {"id":37653,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/F777D23C-A909-4E9E-85C4-A72C819E3EFF.jpeg" alt="" class="wp-image-37653"/></figure>
<!-- /wp:image -->