<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ชื่นมื่น "ลอนเทนนิส" ฉลองครบรอบ 100 ปี <br>ย้อนรำลึกวันที่้ 15 เมษายน เป็น "วันเทนนิส" <br>คนกีฬาร่วมงานสงกรานต์ 2569 ขอพร “บิ๊กสุชัย”</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า เนื่องในโอกาสที่ สมาคมกีฬาลอนเทนนิสแห่งประเทศไทย ในพระบรมราชูปถัมภ์ ครบรอบ 100 ปี นับตั้งแต่ได้รับพระมหากรุณาธิคุณอย่างหาที่สุดมิได้จาก พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว รัชกาลที่ 7 ทรงพระกรุณาโปรดเกล้าฯ สถาปนาลอนเทนนิสสมาคมขึ้น เมื่อปี พ.ศ. 2469</p>
<!-- /wp:paragraph -->

<!-- wp:paragraph -->
<p>ดังนั้น สมาคมฯ จึงได้จัดให้มีพิธีสักการะศาลพระภูมิ (พระชัยมงคล) และทำบุญเลี้ยงพระ เนื่องในโอกาสครบรอบ 100 ปี ก่อนช่วงหยุดเข้าสู่เทศกาลสงกรานต์ เมื่อวันที่ 9 เม.ย. ที่ผ่านมา โดยชื่อเดิมของสมาคมคือ ลอนเทนนิสสมาคมแห่งประเทศไทย ในพระบรมราชูปถัมภ์ และวันที่ 15 เมษายน ของทุกปี ยังเป็น "วันเทนนิส" อีกด้วย เพื่อรำลึกถึงวันกำเนิดอย่างเป็นทางการของสมาคมฯ</p>
<!-- /wp:paragraph -->

<!-- wp:paragraph -->
<p>"ในปี 2569 ลอนเทนนิสมีอายุครบ 100 ปี ก็มีข่าวดีตั้งแต่ต้นปีให้แฟนกีฬาเทนนิสได้ชื่นใจ คือทีมเทนนิสชายได้ไปเพลย์ออฟ เวิลด์กรุ๊ป 2 ในศึก 2026 เดวิสคัพ เมื่อเดือน ก.พ. และล่าสุด ทีมเทนนิสหญิงก็ได้ไปเพลย์ออฟ เวิลด์กรุ๊ป ในการแข่งขัน 2026 บิลลี จีน คิง คัพ เมื่อวันที่ 11 เม.ย. ที่ผ่านมา หลังจากนี้ก็คาดหวังว่าเทนนิสจะมีผลงานให้คนกีฬาได้ชื่นใจอีกครับ" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ผู้สื่อข่าวรายงานว่า หลังจากเสร็จพิธีทำบุญเลี้ยงพระดังกล่าว ทางสมาคมฯ ยังได้จัดให้มีพิธีรดน้ำขอพรจาก "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ สมัยที่ 2 เนื่องในเทศกาลสงกรานต์ ปีใหม่ไทย 2569 ท่ามกลางบรรยากาศชื่นมื่น โดยมี คณะกรรมการอำนวยการสมาคมฯ ตลอดจนที่ปรึกษาสมาคมฯ คณะพนักงาน-เจ้าหน้าที่สมาคม ผู้ตัดสิน ผู้ฝึกสอน นักกีฬา ผู้ปกครอง และแขกผู้มีเกียรติร่วมด้วย</p>
<!-- /wp:paragraph -->

<!-- wp:paragraph -->
<p>นอกจากนี้ยังมี นายกิตตน์สมบัติ เอื้อมมงคล อดีตนายกสมาคมกีฬาลอนเทนนิสฯ และอดีตประธานสหพันธ์เทนนิสแห่งเอเชีย (เอทีเอฟ) ซึ่งปัจจุบันดำรงตำแหน่งรองประธานกิตติมศักดิ์ เอทีเอฟ ตลอดจนผู้บริหารจากสมาคมกีฬาอื่น ๆ เดินทางมาร่วมยินดี เนื่องในโอกาสครบรอบ 100 ปีของสมาคมกีฬาลอนเทนนิสฯ ด้วย อาทิ สมาคมกีฬาทางน้ำแห่งประเทศไทย สมาคมกีฬามวยสากลแห่งประเทศไทย เป็นต้น</p>
<!-- /wp:paragraph -->

<!-- wp:paragraph -->
<p>และยังมี อดีตนักเทนนิสทีมชาติไทย อาทิ "บอล" ภราดร ศรีชาพันธุ์, "ปิ๊ก" ดนัย อุดมโชค, "ต้น" สนฉัตร รติวัฒน์ และนักเทนนิสทีมชาติไทยชุดปัจจุบัน อาทิ "บูม" กษิดิศ สำเร็จ พร้อมด้วยนักเทนนิสเยาวชน คณะผู้ตัดสิน ผู้ฝึกสอน และผู้ปกครอง ร่วมงานด้วย</p>
<!-- /wp:paragraph -->

<!-- wp:image {"id":55745,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/673496979_1393504889479156_9142611539516898095_n-1024x683.jpg" alt="" class="wp-image-55745"/></figure>
<!-- /wp:image -->