<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#006ca3"}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:22px"><strong>"ธมจันทร์"ปราบสาวแดนทิวลิป<br>ฉลุยเมนดรอว์ไอทีเอฟเซอร์กิต1</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 5 มิ.ย.2566 เข้าสู่การคัดเลือกรอบสุดท้าย
       ประเภทหญิงเดี่ยว "มะนาว" ธมจันทร์ มอมขุนทด นักเทนนิสชาวโคราช ที่เคยติดทีมชาติไทยในชุดเฟดคัพ 2020 ลงหวดรายการนี้ในฐานะเต็ง 3 ปัจจุบันเป็นมือ 1346 ของโลก พบกับ อีลอยส์ เดอ มอยจ์ นักเทนนิสจากเนเธอร์แลนด์ มือวาง 10 ที่ไม่มีอันดับโลกของดับเบิลยูทีเอ แต่รั้งอันดับที่ 938 ของไอทีเอฟแร้งกิ้ง โดยหลังจากใช้เวลาแข่งขันไป 68 นาที ธมจันทร์ ที่พยายามเล่นให้ได้ตามมาตรฐานของตัวเอง เป็นฝ่ายคว้าชัยได้ทั้งสองเซต ด้วยสกอร์ 6-1 และ 6-4 ตีตั๋วสู่เมนดรอว์ รอบแรก ทันที
       ด้านประเภทชายเดี่่ยว นักเทนนิสไทยพบกันเอง "แมงปอ" ภวิชญ์ สอนหลักทรัพย์ มือ 1504 ของโลก และมือวาง 9 พบกับ "ซีเจ" คงทรัพย์ คงคา มือ 1441 ของโลก และมือวาง 5 ของรอบนี้ ผลการแข่งขัน ปรากฏว่า ภวิชญ์ เป็นฝ่ายคุมเกมและทำได้ดีกว่า เอาชนะได้ 2 เซตรวด 6-2, 6-2 ใช้เวลาไป 1 ชั่วโมง 24 นาที พาตัวเองผ่านเข้าเมนดรอว์ รอบแรก ได้สำเร็จ
       ในส่วนผลการแข่งขันคัดเลือกรอบสุดท้าย (ผู้ชนะเข้าเมนดรอว์) คู่อื่น ๆ มีดังนี้ หญิงเดี่ยว พิมพ์มาดา ทองคำ (วาง 12) ชนะ จาง เจียเล่อ (วาง 7-จีน) 6-3, 6-1 ลัลดา กำหอม (ไวลด์การ์ด) ชนะ โยษิตา ศรีพร (ไวลด์การ์ด) 6-2, 6-4 ยานนี่ หลิว (วาง 4-จีน) ชนะ เอลิส เซอะ (วาง 13- นิวซีแลนด์) 1-6, 6-3 และซูเปอร์ไทเบรก 10-8 โฮว ย่าหนาน (จีน) ชนะ แอดการ์ ไวยชนาวี (วาง 1-อินเดีย) 7-5, 7-5 ดาเรีย นาซาเรนโก้ ชนะ ออฟเฟอร์ คิวิตี้ (วาง 14-อิสราเอล) 6-3, 7-5
       ชายเดี่ยว พล วัฒนกูล (วาง 12) ชนะ หยิน แบง ชูโอ (ไต้หวัน) 6-2, 6-4 ปูนทอง โกมลพิสุทธิ์ แพ้ ฌูเลียง เดอ คุยเปร์ (ฝรั่งเศส) 1-6, 2-6 ณัฐสิทธิ์ กุลสุวรรณ์ แพ้ เรียวทาโร่ ทากูจิ (วาง 3-ญี่ปุ่น) 6-0, 6-3 เชส เฟอร์กูสัน (วาง 13-ออสเตรเลีย) ชนะ วู ฮา มิน ดั๊ค (วาง 4-เวียดนาม) 6-1, 6-1 เจค ภักเดีย (วาง 16-สหรัฐฯ) ชนะ สิทธานต์ บันเธีย (วาง 1-อินเดีย) 7-6(0), 3-6 และซูเปอร์ไทเบรก 10-2</code></pre>
<!-- /wp:code -->

<!-- wp:image {"id":37584,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/C348D90E-EF74-4889-A698-422FF2C972D4-1024x683.jpeg" alt="" class="wp-image-37584"/></figure>
<!-- /wp:image -->