<p style="text-align: center;"><span style="font-size: 14pt;"><strong>เด็กไทยลิ่วตัดเชือกเดี่ยว-ทะยานชิงคู่หวดพีทีทีไอทีเอฟ</strong></span></p>
การแข่งขันเทนนิสเยาวชนนานาชาติ "พีทีที-ไอทีเอฟ จูเนียร์ เกรด 5" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 14 มิ.ย. คู่ที่น่าสนใจ ประเภทชายเดี่ยว รอบก่อนรองชนะเลิศ "หมิง" ณัฏฐญุตม์ นิธิธนนนต์ นักเทนนิสไทย วัย 16 ปี มือวางอันดับ 3 ของรายการ และมือ 520 เยาวชนโลก พยายามเล่นในแบบของตัวเอง กระทั่งสามารถหวดเอาชนะ โรนี มิคาเอล ฮีตารานต้า มือวาง 6 จากฟินแลนด์ ได้ 2 เซตรวด 6-4, 6-1 ผ่านเข้ารอบรองชนะเลิศ พบกับ ไอโร ว<span class="text_exposed_show">าซ่า มือวาง 5 จากฟินแลนด์ ที่ชนะ โคโคโระ ไอโซมูระ มือวาง 13 จากญี่ปุ่น 2-1 เซต 5-7, 6-4, 6-1</span>
<div class="text_exposed_show">

ด้านประเภทหญิงเดี่ยว มีนักเทนนิสไทยคว้าชัยได้สำเร็จเช่นกัน โดยในรอบก่อนรองชนะเลิศ “ฟีฟ่า” ลัลดา กำหอม ดาวรุ่งไทย วัย 15 ปี มือวาง 2 ของรายการ และ มือ 366 เยาวชนโลก แม้ต้องออกแรงเล่นถึง 3 เซต ซึ่งแพ้ก่อนในเซตแรก แต่ในที่สุด ลัลดาก็สามารถพิชิตชัย เฉือนเอาชนะ ชาร์ล็อต เคมเปนาเอส พอคซ์ มือวาง 8 จากออสเตรเลีย ไปได้ 2-1 เซต 6-7(10-12), 6-2, 6-2 ผ่านเข้ารอบรองชนะเลิศ พบกับ เหยา ซินซิน มือวาง 4 จากจีน ที่เอาชนะ ญาตาวี ฉิมฉ่ำ มือวาง 12 จากไทย 2-0 เซต 6-2, 6-0

ส่วน "แพตตี้" พิมพ์รดา จัตวาพรวนิช นักเทนนิสดาวรุ่งไทย อายุ 14 ปี มือวาง 3 ของรายการ และมือ 507 เยาวชนโลก ก็สามารถผ่านเข้ารอบรองชนะเลิศได้เช่นกัน หลังหวดเอาชนะ คิราระ โมริโอกะ มือวาง 10 จากญี่ปุ่น ได้ 2-0 เซต 6-4, 6-2 โดยในรอบตัดเชือก พิมพ์รดา จะพบกับ เจนิซ เจิ่น มือวาง 1 จากอินโดนีเซีย ที่เอาชนะ ดลรวี ตุ้มทอง ของไทย มาได้ 2 เซตรวด ด้วยสกอร์ 7-5, 6-2

ประเภทหญิงคู่ รอบรองชนะเลิศ อัญชิสา ฉันทะ /ดลรวี ตุ้มทอง คู่มือวาง 2 จากไทย หวดชนะ วริศรา ลี /คิราระ โมริโอกะ (ญี่ปุ่น) 2-0 เซต 6-4, 6-4 ผ่านเข้าไปชิงชนะเลิศกับ ลอร่า ฮีตารานต้า (ฟินแลนด์) /ชาร์ล็อต เคมเปนาเอส พอคซ์ (ออสเตรเลีย) ที่ชนะ ลัลดา กำหอม /เจนิซ เจิ่น (อินโดนีเซีย) คู่มือวาง 1 ด้วยสกอร์ 2-0 เซต 6-4, 6-1

ขณะที่ประเภทชายคู่ รอบรองชนะเลิศ พีระภัทร เด็ดทองหลาง /อนพัช ทิมางกูร คู่หวดจากไทย เอาชนะ ชาร์ลส์ แบร์รี่ (ไอร์แลนด์) /คาร์ล ลี (สหรัฐฯ) คู่มือวาง 6 ที่ 2-1 เซต 6-2, 3-6, 10-7 ผ่านเข้าไปชิงชนะเลิศกับ พบ โฆเซ่ มาเรีย ปากัว /จัสติน ซัวเรซ (ฟิลิปปินส์) ที่ชนะ โรนี มิคาเอล ฮีทารันทา /โรนี ริคโคเน่น (ฟินแลนด์) คู่มือวาง 2 ที่ 2-1 เซต 6-3, 4-6, 12-10<img width="960" height="640" class="alignnone size-full wp-image-10390" alt="" src="https://www.bucket.cloudaccess9.com/ltatorg/2018/06/35238179_1844582548898038_8044991980456902656_n.jpg"><img width="960" height="640" class="alignnone size-full wp-image-10385" alt="" src="https://www.bucket.cloudaccess9.com/ltatorg/2018/06/35226967_1844582348898058_5675369617430675456_n.jpg"><img width="960" height="640" class="alignnone size-full wp-image-10382" alt="" src="https://www.bucket.cloudaccess9.com/ltatorg/2018/06/35201882_1844581788898114_5334086151676362752_n.jpg"><img width="960" height="640" class="alignnone size-full wp-image-10410" alt="" src="https://www.bucket.cloudaccess9.com/ltatorg/2018/06/35328349_1844582218898071_8382281388618940416_n.jpg">

</div>