<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0300a3"}}} -->
<p class="has-text-align-center has-vce-bg-color has-text-color has-background" style="background-color:#0300a3;font-size:22px"><strong>"สลักทิพย์-กฤติน"กำชัยศึกเดี่ยว<br>ฉลุยตัดเชือกเทนนิสไทยแลนด์6</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 28 เม.ย.ที่ผ่านมา คู่ที่น่าสนใจ ประเภทหญิงเดี่ยว รอบก่อนรองชนะเลิศ "หมิว" สลักทิพย์ อุ่นเมือง นักหวดสาวดาวรุ่งวัย 17 ปี จากนนทบุรี มือวาง 5 และมือ 18 ของไทย พบกับ "ออม" วรรษชล สวัสดี นักหวดวัย 23 ปี จากพิษณุโลก มือวาง 3 และมือ 16 ของไทย โดยทั้งคู่เคยคว้าแชมป์ประเภทหญิงเดี่ยวของรายการนี้มาแล้ว ซึ่ง สลักทิพย์ เคยได้แชมป์ 2 ครั้ง ส่วน วรรษชล ได้ 1 ครั้ง
       ผลการแข่งขัน ปรากฏว่า เซตแรก สลักทิพย์ โชว์ฟอร์มได้ดี เก็บ 6 เกมรวด เอาชนะขาดลอย ทว่าเซตสองไม่ใช่งานง่าย เมื่อ วรรษชล เค้นฟอร์มเก่งออกมาสู้ได้อย่างสูสี แต่สุดท้ายเป็น สลักทิพย์ ที่ชิงทำแต้มในจังหวะสำคัญได้สำเร็จ จึงเป็นฝ่ายชนะทั้ง 2 เซต 6-0, 7-5 ผ่านเข้ารอบรองชนะเลิศหรือ 4 คนสุดท้าย โดย สลักทิพย์ จะตัดเชือกกับ "มะนาว" ธมจันทร์ มอมขุนทด เต็ง 2 จากนครราชสีมา มือ 12 ของไทย ที่หวดชนะ "บอลลูน" ภาวินี ร่วมรักษ์ เต็ง 7 จากกรุงเทพฯ และมือ 28 ของไทย 2-1 เซต 6-1, 6-7 ไทเบรก 2-7 และ 6-0
       ด้านประเภทชายเดี่ยว รอบก่อนรองชนะเลิศ "ก็อต" กฤติน โกยกุล นักหวดหนุ่มพังงา เต็ง 2 และมือ 11 ของไทย พบกับ ชญานนท์ แก้วสุทอ หนุ่มสระบุรี เต็ง 6 และมือ 27 ของไทย ผลการแข่งขัน ปรากฏว่า หลังจากทั้งคู่งัดอาวุธออกมาสู้กันอย่างเต็มที่ ซึ่งเซตแรกต้องดวลไทเบรกตัดสินและเป็น กฤติน ที่กำชัย ทว่าก่อนเริ่มเซตสอง ชญานนท์ ได้แจ้งขอถอนตัวออกจากการแข่งขัน เนื่องจากหายใจไม่ทัน ส่งผลให้ กฤติน ชนะไปด้วยสกอร์ 7-6 ไทเบรก 7-5 Retd. (รีไทร์) และผ่านเข้ารอบรองชนะเลิศ ไปพบกับ ศรัญพงศ์ บริสุทธิ์พงศ์ เต็ง 7 และมือ 28 ของไทย จากนนทบุรี ที่ชนะผ่าน พล วัฒนกูล เต็ง 3 และมือ 14 ของไทย จากปทุมธานี
       ในส่วนผลการแข่งขันคู่อื่น ๆ ประเภทชายเดี่ยว รอบก่อนรองชนะเลิศ ศิวณัฎฐ์ อุ้ยตยะกุล (พัทลุง) ชนะ ณัฐสิทธิ์ กุลสุวรรณ์ (กาญจนบุรี) 6-4, 3-6 และ 6-2 อนพัช ทิมางกูร (กทม.) ชนะ นราธิป เรืองศรี (ปทุมธานี) 6-2, 6-3 ด้านประเภทหญิงเดี่ยว รอบก่อนรองชนะเลิศ ศุภนิด นพฤทธิ์ (พังงา) ชนะ พิมพ์มาดา ลิม (กทม.) 3-6, 6-1 และ 6-0 พิมพ์มาดา ทองคำ (สุราษฎร์ธานี) ชนะผ่าน ชนัสนันท์ ศิริวิโรจน์สกุล (กทม.)
       ประเภทคู่ผสม รอบรองชนะเลิศ ณัฐพัชร์ ผิวบางรักษ์ (กทม.)-วรัตถ์ ณ นคร (กทม.) ชนะ พลกฤษฎิ์ แซ่อึ้ง (ขอนแก่น)-จุฬาลักษณ์ แซ่อึ้ง (ขอนแก่น) 6-4, 6-4 ด้านประเภทชายคู่ รอบรองชนะเลิศ วีรภัทร สิริจริยาพร (ปทุมธานี)-ณัฏฐญุตม์ นิธิธนนนต์ (อุดรธานี) ชนะ ปัญณ์ณวัชญ์ สุทธิสมบูรณ์ (ลำปาง)-บารมี ม่วงพลธรรม (ปทุมธานี) 6-3, 6-4
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTMxMA==.html</code></pre>
<!-- /wp:code -->

<!-- wp:image {"id":37077,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/DCCAA4D7-82DC-4E03-9B15-C1CD1D09D055-1024x684.jpeg" alt="" class="wp-image-37077"/></figure>
<!-- /wp:image -->