<!-- wp:paragraph {"align":"center","style":{"typography":{"fontSize":20},"color":{"background":"#c9d5da"}}} -->
<p class="has-text-align-center has-background" style="background-color:#c9d5da;font-size:20px"><strong>เทนนิสได้เยาวชนคนเก่งติดธงไตรรงค์<br>"บิ๊กสุชัย" เตรียมส่งแข่งศึกเอเชีย+โลก</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันคัดเลือกนักกีฬาเทนนิสเยาวชนทีมชาติไทย ประจำปี 2568 ในรุ่นอายุไม่เกิน 12, 14 และ 16 ปี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 ก.พ. ที่ผ่านมา เป็นการแข่งขันวันสุดท้าย ซึ่งหลังจากคู่ชิงชนะเลิศแต่ละรุ่น ได้สิทธิเป็นตัวแทนทีมชาติไทยทั้งคู่แน่นอนแล้ว ทำให้ไฮไลท์อยู่ที่การชิงอันดับ 3 เพราะผู้ชนะจะได้สิทธิติดทีมชาติ ในขณะที่ผู้แพ้จะเป็นนักกีฬาสำรอง
  รุ่นอายุไม่เกิน 14 ปี ประเภทชายเดี่ยว ไฮไลท์ที่คู่ชิงอันดับ 3 ธรรมะ โคศิริ จาก กทม. พบกับ ศิวกร ฉวยกระโทก จากนครราชสีมา และผลปรากฏว่า เป็น ธรรมะ ที่หวดได้แน่นอนกว่า ก่อนเอาชนะได้ 2 เซตรวด 6-1 และ 6-0 ขณะที่ผลคู่ชิงชนะเลิศ พัชรพล หลีกุล จากสงขลา เอาชนะ ปัณณพรรธน์ นิ่มนวลกุล จาก กทม. 2-0 เซต 6-3, 6-3 ส่งผลให้เยาวชนชายทีมชาติไทย รุ่นอายุไม่เกิน 14 ปี ได้แก่ พัชรพล, ปัณณพรรธน์ และ ธรรมะ
  ด้านหญิงเดี่ยว รุ่นอายุไม่เกิน 14 ปี ไฮไลท์ที่คู่ชิงอันดับ 3 พิมพ์พิศา วงษ์วานิชขจร จาก กทม. เรียกฟอร์มเก่งทั้งหมดที่มี ออกมาพิชิตชัยชนะจาก พลอยทิพย์ ธนศิรินวกุล นักหวด กทม. ได้สำเร็จ เอาชนะได้ 2 เซตรวด ด้วยสกอร์ 6-3 และ 6-3 ขณะที่คู่ชิงชนะเลิศ ปวีณอร นวลศรี จากปทุมธานี เอาชนะ ปัฐน์ธินันต์ เผือกคำ จากนครราชสีมา 2-0 เซต 6-2, 6-1 ส่งผลให้เยาวชนหญิงทีมชาติไทย รุ่นอายุไม่เกิน 14 ปี ได้แก่ ปวีณอร, ปัฐน์ธินันต์ และ พิมพ์พิศา
  รุ่นอายุไม่เกิน 12 ปี ชายเดี่ยว รอบชิงฯ นวธรณ์ ผลากรกุล (กทม.) ชนะ ลีโอ โกวิทวัฒนชัย (ชลบุรี) 7-5, 6-2 ส่วนชิงอันดับ 3 ก้องภพ แซ่ลิ้ม (นครปฐม) ชนะ อนันต์นที พงศ์ศิริเลิศ (ชุมพร) 7-5, 6-7(2-7) และ 6-4 ส่งผลให้เยาวชนชายทีมชาติไทยในรุ่นนี้ ได้แก่ นวธรณ์, ลีโอ และ ก้องภพ
  หญิงเดี่ยว รุ่นอายุไม่เกิน 12 ปี รอบชิงฯ ณิชวรัชญ์ พลอยเกษมสุข (กทม.) ชนะ ศิริกร พูลผล (พิษณุโลก) 6-4, 6-3 ชิงอันดับ 3 อาร์ภรนันท์ โซเฟีย แสงสุชาติ (กทม.) ชนะ ธมลวรรณ โพธิ์จันทร์ (ขอนแก่น) 6-2, 7-5 ส่งผลให้เยาวชนหญิงทีมชาติไทยในรุ่นนี้ ได้แก่ ณิชวรัชญ์, ศิริกร และ อาร์ภรนันท์
  ขณะที่รุ่นอายุไม่เกิน 16 ปี ชายเดี่ยว รอบชิงฯ กานต์ธัช สุรฤทธิ์โยธิน (ชลบุรี) ชนะ วีรวิชญ์ กำพุฒ (กทม.) 6-4, 6-0 ส่วนชิงอันดับ 3 ตรัย ศรีเสน (ประจวบคีรีขันธ์) ชนะ เตชธรรม ศรีเสน (ประจวบคีรีขันธ์) 6-1, 6-1 ส่งผลให้เยาวชนชายทีมชาติไทยในรุ่นนี้ ได้แก่ กานต์ธัช, วีรวิชญ์ และตรัย 
  ด้านหญิงเดี่ยว รุ่นอายุไม่เกิน 16 ปี รอบชิงฯ โชติรินทร์ แก้วก่า (ชลบุรี) ชนะ จิณห์นิภา ตราชูวณิช (เพชรบุรี) 6-2, 6-3 ส่วนชิงอันดับ 3 ปารมี ทัดแก้ว (ยะลา) ชนะ ศรร์วิศา กุลพิศาลรัศม์ (กทม.) 6-1, 6-0 ส่งผลให้เยาวชนหญิงทีมชาติไทยในรุ่นนี้ ได้แก่ โชติรินทร์, จิณห์นิภา และ ปารมี
  "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ กล่าวว่า การคัดเลือกนักกีฬาเทนนิสเยาวชนทีมชาติไทยของปีนี้เป็นอีกปีที่เต็มไปด้วยเข้มข้น ตนขอแสดงความยินดีกับนักกีฬาทุกคนที่ได้เป็นตัวแทนเยาวชนทีมชาติไทย ประจำปี 2568 และขอเป็นกำลังใจให้นักกีฬาทุกคนที่ไม่ผ่านการคัดเลือก ขอให้กลับไปตั้งใจฝึกซ้อม เพราะยังมีการแข่งขันอีกหลายรายการ เพื่อพัฒนาฝีมือต่อไป
  "สมาคมฯ จะส่งนักเทนนิสเยาวชนทีมชาติไทย ทั้งรุ่นอายุไม่เกิน 12, 14  และ 16 ปี เข้าร่วมการแข่งขันรายการนานาชาติ ทั้งระดับอาเซียน เอเชีย และชิงแชมป์โลกในปีนี้ ซึ่งจะมีการเปิดเผยรายละเอียดการแข่งขันรายการต่าง ๆ ในโอกาสต่อไปครับ" นายกเทนนิสไทย กล่าวในช่วงท้าย
  ทั้งนี้ หลังจบการแข่งขันได้มีพิธีมอบประกาศนียบัตร โดย นายธานี แสนยาอุโฆษ กรรมการอำนวยการสมาคมฯ และประธานฝ่ายพัฒนาเยาวชน พร้อมด้วย น.ส.ขนิษฐา ศรีตะวัน กรรมการอำนวยการสมาคมฯ ร่วมกันเป็นประธานมอบประกาศนียบัตรให้แก่นักกีฬา</code></pre>
<!-- /wp:code -->

<!-- wp:image {"id":47780,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/IMG_1770-1024x683.jpg" alt="" class="wp-image-47780"/></figure>
<!-- /wp:image -->