<!-- wp:paragraph {"align":"center","style":{"typography":{"fontSize":20},"color":{"background":"#cfbde5"}}} -->
<p class="has-text-align-center has-background" style="background-color:#cfbde5;font-size:20px"><strong>เต็มที่แล้ว! คู่ผสมไทยสุดต้านแชมป์อชก.ได้เหรียญเงินมาครอง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาซีเกมส์ ครั้งที่ 31 ที่สนามฮานากา บั๊ก นิงห์ ณ เมืองบั๊ก นิงห์ สาธารณรัฐสังคมนิยมเวียดนาม เมื่อวันที่ 20 พ.ค. 2565 ในประเภทคู่ผสม รอบชิงชนะเลิศ "ณัฐ" ปรัชญา อิสโร และ "อีฟ" พัชรินทร์ ชีพชาญเดช สองนักเทนนิสไทย คู่มือวางอันดับ 3 ของรายการ พบกับ คริสโตเฟอร์ รุงกัท และ อัลดิลา ซูตเจียดี้ จากอินโดนีเซีย ดีกรีคู่เหรียญทองประเภทคู่ผสม กีฬาเอเชี่ยนเกมส์ ครั้งที่ 18 ที่อินโดนีเซีย ปี 2018 และยังเป็นคู่เหรียญทองกีฬาซีเกมส์ ครั้งที่ 30 ที่ฟิลิปปินส์ ด้วย</p>
<!-- /wp:paragraph -->

<!-- wp:paragraph -->
<p>เซตแรก ดวลกันสนุกสูสี ต้องตัดสินด้วยไทเบรก และเป็นคู่ ปรัชญา กับ พัชรินทร์ ที่คว้าชัยไปอย่างเฉียดฉิว 7-6 ไทเบรก 9-7 จากนั้นในช่วงต้นเซตสอง คริสโตเฟอร์ รุงกัท เสิร์ฟข้ามมา ปรัชญา รีเทิร์นลูกกลับไปโดนบริเวณหางตาซ้ายของ อัลดิลา ซูตเจียดี้ ทำให้เกมชะงักเพื่อรอดูอาการ ก่อนจะกลับมาแข่งขันต่อได้และคู่อินโดฯ ได้เซตนี้ไป 6-2 ส่งผลให้เสมอกัน 1-1 เซต ต้องดวลซูเปอร์ไทเบรกตัดสิน ปรากฏว่า คู่อินโดฯ เป็นฝ่ายชนะ สรุป ปรัชญา และ พัชรินทร์ แพ้ 1-2 เซต 7-6(9-7), 2-6 และซูเปอร์ไทเบรก 5-10 ได้เหรียญเงินมาครอง ส่วนคู่อินโดฯ ได้เหรียญทอง ส่วนเหรียญทองแดงเป็นของ กษิดิศ สำเร็จ และ ลักษิกา คำขำ กับคู่ฟิลิปปินส์ ทรีต ฮิวอี้ และ อเล็กซานดร้า เอล่า</p>
<!-- /wp:paragraph -->

<!-- wp:paragraph -->
<p>จากผลการแข่งขันดังกล่าว ทำให้ ทีมเทนนิสไทย ได้เหรียญอย่างเป็นทางการแล้วคือ 2 เหรียญทอง (ทีมชายและทีมหญิง) 1 เหรียญเงิน (คู่ผสม) และ 1 เหรียญทองแดง (คู่ผสม)</p>
<!-- /wp:paragraph -->

<!-- wp:image {"id":32124,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/283152541_5333942316628693_944541029162985416_n-1024x682.jpg" alt="" class="wp-image-32124"/></figure>
<!-- /wp:image -->