<!-- wp:paragraph {"align":"center","style":{"typography":{"fontSize":20},"color":{"background":"#d0d9dd"}}} -->
<p class="has-text-align-center has-background" style="background-color:#d0d9dd;font-size:20px"><strong>"บิ๊กสุชัย" สุดปลื้ม! ฝีมือ "โค้ช-ผู้ตัดสินไทย"โชว์ศักยภาพสอบผ่านยกระดับเทียบนานาชาติ</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัยที่ 2 เปิดเผยว่า นับเป็นอีกปีที่สมาคมฯ ได้รับข่าวดีจากการที่บุคลากรกีฬาเทนนิสของไทยได้ประสบความสำเร็จในระดับนานาชาติ โดย "โค้ชเอ็กซ์" นายพชรพล คำสมาน ผู้ฝึกสอนกีฬาเทนนิสทีมชาติไทย และยังเป็นอดีตนักเทนนิสทีมชาติไทย ซึ่งได้รับการสนับสนุนจากสมาคมฯ ได้สอบผ่านหลักสูตรผู้ฝึกสอนของ สหพันธ์เทนนิสนานาชาติ (ไอทีเอฟ) เลเวล 3 การสอบผ่านดังกล่าวมาจากการที่ "โค้ชเอ็กซ์" ได้เข้าร่วมโครงการอบรมพัฒนาผู้ฝึกสอนนานาชาติ หรือ International Coaching Enrichment Certificate Program (ICECP) ครั้งที่ 15 เป็นเวลา 1 ปี ระหว่างวันที่ 8 เม.ย. 2567 - 30 เม.ย. 2568 ซึ่งจัดโดยโอลิมปิกของสหรัฐอเมริกา และเป็นหลักสูตรของมหาวิทยาลัยเดลาแวร์ ที่ได้รับการสนับสนุนจาก คณะกรรมการโอลิมปิคแห่งประเทศไทยฯ, กองทุนสงเคราะห์โอลิมปิกระหว่างประเทศ หรือ โอลิมปิก โซลิดาริตี้ และ สหพันธ์เทนนิสนานาชาติ</p>
<!-- /wp:paragraph -->

<!-- wp:paragraph -->
<p>นายสุชัย กล่าวอีกว่า นอกจากนี้ยังมีข่าวดีจาก ผู้ตัดสินกีฬาเทนนิสชาวไทย โดยสมาคมฯ ได้ส่ง นายอลงกรณ์ จิตจักร และ นายสุวิชา จาวะลา เดินทางไปเข้ารับการอบรมและร่วมสอบยกระดับเป็นกรรมการผู้ตัดสินชี้ขาดนานาชาติระดับต่าง ๆ ในโครงการ White Badge Officiating School ภายใต้การรับรองของ สหพันธ์เทนนิสนานาชาติ ที่ฮ่องกง ระหว่างวันที่ 23-27 เม.ย. 2568 และปรากฏว่า ทั้งคู่ได้สอบระดับผ่านเป็นที่เรียบร้อย ทั้งนี้ นายอลงกรณ์ จิตจักร ซึ่งเป็นชาวกาฬสินธุ์ สอบผ่านได้เป็น ผู้ตัดสินชี้ขาดนานาชาติ ตำแหน่ง White Badge Referee ในขณะที่ นายสุวิชา จาวะลา จากลำปาง สอบผ่านในประเภทหัวหน้าผู้ตัดสินในระดับ White Badge Chief umpire ของ สหพันธ์เทนนิสนานาชาติ</p>
<!-- /wp:paragraph -->

<!-- wp:paragraph -->
<p>"นับเป็นเรื่องน่ายินดีที่ทั้ง 3 คน ซึ่งเป็นบุคลากรของสมาคมฯ สามารถสอบผ่านในสายงานที่เกี่ยวข้อง และยกระดับให้เทียบเท่านานาชาติ ถือเป็นความก้าวหน้าในการพัฒนาบุคลากรของสมาคมฯ เพื่อยกระดับวงการกีฬาเทนนิสของประเทศไทย ผมขอขอบคุณทุกคนที่มุ่งมั่น ตั้งใจ และพยายามจนประสบความสำเร็จ และขอแสดงความยินดีด้วยครับ. นายสุชัย กล่าว</p>
<!-- /wp:paragraph -->

<!-- wp:image {"id":49508,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499508576_1126484839514497_737594320309254069_n-1024x676.jpg" alt="" class="wp-image-49508"/></figure>
<!-- /wp:image -->