<!-- wp:paragraph {"align":"center","backgroundColor":"vce-meta","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-meta-background-color has-text-color has-background" style="font-size:22px"><strong>"มนัญชญา" ฟอร์มฮอต! เข้าชิงหญิงเดี่ยว<br>ดวล "เต็ง 2" หวดไอทีเอฟ บาย "เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพหญิง ดับเบิลยู 50 นนทบุรี สัปดาห์ที่ 2 รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2)" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 ม.ค. 2567 ไฮไลท์ของกองเชียร์ไทยอยู่ที่การแข่งขันประเภทหญิงเดี่ยว รอบรองชนะเลิศ "ไหม" มนัญชญา สว่างแก้ว นักเทนนิสไทย วัย 21 ปี จากจังหวัดสิงห์บุรี มืออันดับ 266 โลก และเป็นเต็ง 5 ของรายการ พบกับ ซายากะ อิชิอิ ดาวรุ่งวัย 18 ปี ของญี่ปุ่น มืออันดับ 474 โลก ซึ่งเข้ามาจากรอบคัดเลือก
  เซตแรก สาวญี่ปุ่นเล่นได้ดีกว่า เก็บชัยชนะออกนำไปก่อน ทว่า เซตสอง มนัญชญา เริ่มจับทางคู่แข่งขันได้ และพยายามเล่นให้ได้ตามมาตรฐานของตัวเอง จึงเป็นฝ่ายชนะบ้าง ส่งผลให้เสมอกัน 1-1 เซต และในเซตสาม เกมเป็นไปอย่างสูสี ผ่านไป 10 เกม สกอร์เท่ากัน 5-5 จากนั้นเกมที่ 11 มนัญชญา ออกมารักษาเกมเสิร์ฟของตัวเองไว้ได้ ทำให้เป็นฝ่ายขึ้นนำ 6-5 และยังเบรกในเกมถัดมาได้สำเร็จ จึงเป็นฝ่ายคว้าชัยไปในที่สุด
  สรุป มนัญชญา ชนะ 2-1 เซต ด้วยสกอร์ 3-6, 6-2 และ 7-5 ใช้เวลาในการแข่งขันไป 2 ชั่วโมง 16 นาที โดยแมทช์นี้ มนัญชญา เสิร์ฟเอซได้ 5 ครั้ง เสีย 1 ดับเบิลฟอลท์ ขณะที่ ซายากะ อิชิอิ เสิร์ฟเอซได้ 2 ครั้ง และเสียถึง 6 ดับเบิลฟอลท์ สำหรับ มนัญชญา จะเข้าไปชิงชนะเลิศ กับ อันโตเนีย รูซิช เต็ง 2 ของรายการ จากโครเอเชีย มืออันดับ 244 โลก ที่ตัดเชือกชนะ ซาระ ไซโตะ จากญี่ปุ่น มืออันดับ 364 โลก 2-0 เซต 6-4, 6-0 โดย อันโตเนีย รูซิช นั้น เป็นแชมป์หญิงเดี่ยว ศึกไอทีเอฟ เวิลด์ เทนนิส ทัวร์ พรีเซนเต็ด บาย เอสเอที สัปดาห์แรก ส่วน ซาระ ไซโตะ เป็นรองแชมป์
  วันเดียวกัน มีการแข่งขันประเภทหญิงคู่ รอบชิงชนะเลิศ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา ซึ่งผลการแข่งขัน แชมป์เป็นของ แอนนา ซิสโควา จากสาธารณรัฐเช็ก กับ คเซเนีย เซตเซว่า หลังจากในรอบชิงชนะเลิศ ช่วยกันหวดเอาชนะ ยูกิ นาอิโตะ จากญี่ปุ่น กับ มาย่า ชวาลินสก้า จากโปแลนด์ 2-0 เซต 7-5 และ 7-6 ไทเบรก 7-3 สำหรับแชมป์หญิงคู่ ได้รับเงินรางวัลร่วมกัน 2,230 ดอลลาร์สหรัฐ หรือประมาณ 77,113 บาท และคะแนน คนละ 50 แต้ม ส่วนคู่รองแชมป์ ได้รับ 1,115 ดอลลาร์สหรัฐ หรือประมาณ 38,556 บาท และคะแนน 33 แต้ม</code></pre>
<!-- /wp:code -->

<!-- wp:wpforms/form-selector /-->

<!-- wp:image {"id":41104,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_1473-1024x683.jpeg" alt="" class="wp-image-41104"/></figure>
<!-- /wp:image -->