<!-- wp:paragraph {"align":"center","style":{"typography":{"fontSize":20},"color":{"background":"#caacdf"}}} -->
<p class="has-text-align-center has-background" style="background-color:#caacdf;font-size:20px"><strong>สาวหมวยฟอร์มเจ๋งมีลุ้น 2 ถ้วยหวดเอสเอที</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิง ระดับ W75 รายการ ITF World Tennis Tour Presented by SAT (2) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 2,066,400 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 ม.ค. 2568 ในประเภทหญิงคู่เข้าสู่รอบชิงชนะเลิศ โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทยฯ ให้เกียรติมอบรางวัล ร่วมด้วย นายอมร ดวงปิ่นคำ ไอทีเอฟ ซูเปอร์ไวเซอร์ ประเภทหญิงคู่ รอบชิงชนะเลิศ เจิ้ง อู๋ซวง จากจีน และ จาง ซูจอง จากเกาหลีใต้ มือคู่อันดับ 227 และ 303 ของโลกตามลำดับ ผนึกกำลังเอาชนะ ยูดิซ ชอง จากฮ่องกง และ รุตุจา โภสเล จากอินเดีย มือคู่อันดับ 138 และ 214 ของโลกตามลำดับ 2-1 เซต 4-6, 6-0 และซูเปอร์ไทเบรก 10-6 ในเวลา 1 ชั่วโมง 27 นาที</p>
<!-- /wp:paragraph -->

<!-- wp:paragraph -->
<p>เจิ้ง อู๋ซวง และ จาง ซูจอง คว้าแชมป์ประเภทหญิงคู่ไปครองร่วมกัน พร้อมกันนี้ทั้งคู่ยังได้รับเงินรางวัลไปแบ่งกันดัวย จำนวน 3,344 ดอลลาร์สหรัฐ หรือประมาณ 115,167 บาท และคะแนนสะสมอันดับโลก คนละ 75 คะแนน ส่วน ยูดิซ ชอง และ รุตุจา โภสเล คู่รองแชมป์ ได้รับ 1,672 ดอลลาร์สหรัฐ หรือประมาณ 57,583 บาท และคะแนนสะสมอันดับโลก คนละ 49 คะแนน ขณะที่ประเภทหญิงเดี่ยว รอบรองชนะเลิศ เจิ้ง อู๋ซวง จากจีน มือ 364 ของโลก ชนะ คริสติน่า ดมิทรุค มือวางอันดับ 8 ของรายการ และมือ 283 ของโลก ด้วยสกอร์ 6-3 และ 2-0 Ret. (รีไทร์) โดย คริสติน่า ได้ขอถอนตัวออกจากการแข่งขัน เนื่องจากเจ็บหลัง ส่งผลให้ เจิ้ง อู๋ซวง ผ่านเข้าไปชิงชนะเลิศกับนักหวดร่วมชาติ เหยา ซินซิน จากจีน มือวางอันดับ 5 และมือ 265 ของโลก ที่ตัดเชือกชนะ มารีอา ทคาเชวา มือ 332 ของโลก 2-0 เซต 7-6(7-5) และ 6-3 โดย เจิ้ง อู๋ซวง ที่ได้แชมป์หญิงคู่ไปแล้ว ยังมีลุ้นจากหญิงเดี่ยวอีกด้วย</p>
<!-- /wp:paragraph -->

<!-- wp:paragraph -->
<p>สำหรับ คริสติน่า ดมิทรุค และ มารีอา ทคาเชวา ที่ตกรอบรองชนะเลิศ ได้รับเงินรางวัลปลอบใจ คนละ 2,683 ดอลลาร์สหรัฐ หรือประมาณ 92,402 บาท และคะแนนสะสมอันดับโลก คนละ 29 คะแนน</p>
<!-- /wp:paragraph -->

<!-- wp:image {"id":47342,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472986956_1028249709338011_193696616739663619_n-1024x683.jpg" alt="" class="wp-image-47342"/></figure>
<!-- /wp:image -->