<!-- wp:paragraph {"align":"center","style":{"color":{"background":"#eaead9"},"typography":{"fontSize":20}}} -->
<p class="has-text-align-center has-background" style="background-color:#eaead9;font-size:20px"><strong>“ลอนเทนนิส” จัดบิ๊กคลีนนิ่ง รับศึกหวดอาชีพแบบวิถีใหม่</strong></p>
<!-- /wp:paragraph -->

<!-- wp:paragraph -->
<p>“ลอนเทนนิส” จัดบิ๊กคลีนนิ่ง รับศึกหวดอาชีพแบบวิถีใหม่ </p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสฯ จัด “บิ๊ก คลีนนิ่ง เดย์” ล้างทำความสะอาดสนามเทนนิสครั้งใหญ่ รองรับการจัดศึกลูกสักหลาด "ไทยแลนด์ แชมเปี้ยนชิพ 2021" ชิงเงินรางวัลรวม 600,000 บาท สองรายการติดแบบชีวิตวิถีใหม่ ที่ศูนย์พัฒนากีฬาเทนนิสแห่งชาติ เมืองทองธานี ประเดิมรายการแรก 15-21 ก.พ.นี้ </p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตามที่ สมาคมกีฬาลอนเทนนิสฯ กำหนดจัดการแข่งขันเทนนิสอาชีพสำหรับนักเทนนิสไทย รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ระหว่างวันที่ 15-21 ก.พ.2564 และครั้งที่ 2 ระหว่างวันที่ 22-28 ก.พ.2564 ซึ่งมีการชิงเงินรางวัลพร้อมคะแนนสะสมเช่นเดียวกัน ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี นั้น ล่าสุด ได้เตรียมความพร้อมทุกด้านแล้ว ซึ่งจะจัดการแข่งขันในรูปแบบชีวิตวิถีใหม่ หรือ New Normal (นิว นอร์มอล) โดยไม่มีผู้ชมในสนาม </p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวว่า ก่อนหน้านี้ สมาคมได้จัดทำคู่มือการปฏิบัติตามมาตรการผ่อนคลายกิจการและกิจกรรมด้านการกีฬา เพื่อป้องกันการแพร่ระบาดของโรคติดเชื้อไวรัสโคโรนา 2019 (โควิด-19) สำหรับการจัดแข่งขันกีฬาเทนนิส และเพื่อให้การจัดการแข่งขันครั้งนี้เป็นไปตามขั้นตอนและวิธีการที่ทางราชการกำหนด เมื่อวันที่ 13 ก.พ.ที่ผ่านมา สมาคมจึงได้จัด “บิ๊ก คลีนนิ่ง เดย์” เป็นวันล้างทำความสะอาดสนามครั้งใหญ่ ซึ่งล้างทำความสะอาดสนามเทนนิสทั้ง 10 สนาม และ 1 เซ็นเตอร์คอร์ต รวมถึงพื้นที่โดยรอบ ภายในศูนย์พัฒนากีฬาเทนนิสแห่งชาติ เมืองทองธานี นอกจากนี้ยังมีการทำความสะอาดห้องน้ำ รวมถึงมีการพ่นน้ำยาฆ่าเชื้อด้วย </p>
<!-- /wp:paragraph -->

<!-- wp:paragraph -->
<p>นายสุชัย กล่าวอีกว่า สมาคมได้กำหนดทางเข้าและออกที่ชัดเจน และจัดให้มีระบบการคัดกรอง สำหรับผู้เข้าร่วมการแข่งขัน อาทิ นักกีฬา ผู้ฝึกสอน ผู้ตัดสิน และเด็กเก็บบอล จะต้องปฏิบัติตามมาตรการ ต้องลงทะเบียนเข้าร่วมงาน หรือลงทะเบียนแอปพลิเคชัน "หมอชนะ" และสแกน QR Code "ไทยชนะ" ทั้งก่อนเข้าและออกจากสนาม, ล้างมือด้วยเจลแอลกอฮอล์, เว้นระยะห่าง, หลีกเลี่ยงการสัมผัส และสวมหน้ากากอนามัย ส่วนผู้ชมการแข่งขันนั้น </p>
<!-- /wp:paragraph -->

<!-- wp:paragraph -->
<p>สามารถรับชมการถ่ายทอดสดการแข่งขันคู่หลักได้ทางเพจ Facebook : สมาคมกีฬาลอนเทนนิสแห่งประเทศไทย ในพระบรมราชูปถัมภ์ - LTAT</p>
<!-- /wp:paragraph -->

<!-- wp:image {"id":26579,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/149634391_3911608745528731_3313333413471626187_o-1024x683.jpg" alt="" class="wp-image-26579"/></figure>
<!-- /wp:image -->