<!-- wp:paragraph {"align":"center","style":{"typography":{"fontSize":20},"color":{"background":"#bdccd3"}}} -->
<p class="has-text-align-center has-background" style="background-color:#bdccd3;font-size:20px"><strong>"อัญชิสา-พัณณิน" แซงชนะคู่สาวออสซี่นำนักหวดไทยเข้าก่อนรองฯ ศึกนานาชาติ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 3 เทนนิสหญิง รายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท และเทนนิสชาย รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท รวมเงินรางวัล 2 รายการอยู่ที่ 1,457,550 บาท ที่ มหาวิทยาลัยเกษตรศาสตร์ วิทยาเขตกำแพงแสน จ.นครปฐม เมื่อวันที่ 29 ก.ค. 2568 เป็นรอบเมนดรอว์ วันแรก ประเภทชายเดี่ยว รอบแรก (32 คน) นพดล น้อยกอ นักเทนนิสไทยจากพิจิตร ประเดิมสนามกับ ณัฏฐญุตม์ นิธิธนนนต์ นักเทนนิสร่วมชาติจากอุดรธานี โดยทั้งคู่ได้ไวลด์การ์ดหรือสิทธิพิเศษเข้าร่วมการแข่งขัน ซึ่งผลปรากฏว่า หลังจากทั้งคู่ใช้ชั้นเชิงสู้กันได้อย่างสนุก สุดท้ายเป็น นพดล ที่ใช้ประสบการณ์คว้าชัยในเกมสำคัญและเป็นฝ่ายเอาชนะไปด้วยสกอร์ 6-4 ทั้งสองเซต นพดล ฉลุยรอบสอง (16 คน) ทันที ทางด้าน จิรัฏฐ์ นวสิริสมบูรณ์ นักเทนนิสไทย ได้พยายามสู้กับ ไคจิ อุจิดะ นักเทนนิสญี่ปุ่น ซึ่งเป็นมือวางอันดับ 4 ของรายการ แต่ก็ไม่สามารถเอาชนะได้ทั้งสองเซต สรุป จิรัฏฐ์ แพ้ด้วยสกอร์ 0-6 และ 6-7 ไทเบรก 4-7 ตกรอบแรก ในขณะที่ ไคจิ อุจิดะ จะแข่งขันกับ นพดล น้อยกอ ในรอบสองต่อไป</p>
<!-- /wp:paragraph -->

<!-- wp:paragraph -->
<p>คงทรัพย์ คงคา นักหวดหนุ่มไทย ซึ่งได้ไวลด์การ์ดเช่นกัน ก็ผ่านเข้ารอบ 16 คน หลังจากเสมอกับ พัก ยง จุน จากเกาหลีใต้ ที่ได้ลัคกี้ ลูสเซอร์ลงสนาม ในการแข่งขันรอบแรก 1-1 เซต และในเซตที่สาม คงทรัพย์ นำอยู่ 3-1 ทางหนุ่มเกาหลีใต้ได้ขอยอมแพ้ เนื่องจากเป็นตะคริว ส่งผลให้ คงทรัพย์ ชนะด้วยสกอร์ 6-4, 3-6 และ 3-1 Ret. (รีไทร์) ขณะที่รายการฝ่ายหญิง คู่ที่น่าสนใจในประเภทหญิงคู่ รอบแรก (16 คู่) อัญชิสา ฉันทะ กับ พัณณิน โควาพิทักษ์เทศ สองนักเทนนิสสาวไทย ผนึกกำลังพลิกจากที่แพ้เซตแรกให้แก่ เยเลน่า ชวิยาโนวิช กับ ซาราห์ โรคูเซก จากออสเตรเลีย กลับมาเป็นฝ่ายเฉือนชนะได้อย่างหวุดหวิด 2-1 เซต 3-6, 6-2 และซูเปอร์ไทเบรก 11-9 คู่สาวไทย อัญชิสา กับ พัณณิน ผ่านเข้ารอบก่อนรองชนะเลิศ พบกับ โมนิค แบร์รี่ จากนิวซีแลนด์ ที่จับคู่กับ นัตสึมิ คาวากุจิ จากญี่ปุ่น เป็นคู่มือวางอันดับ 2 ของรายการ ในส่วนผลการแข่งขันของนักเทนนิสไทยคู่อื่น ๆ มีดังนี้ ชายเดี่ยว รอบแรก เครดิต ไชยรินทร์ แพ้ โอเรล คิมฮี (อิสราเอล) 1-6, 4-6 เจมส์ วันแฮร์เซเลอ แพ้ โจชัว ชาร์ลตัน (ออสเตรเลีย) 6-7(5-7), 4-6</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบแรก ทรรศพร นาคหล่อ แพ้ วิกตอเรีย มอร์วาโยวา (สโลวาเกีย) 4-6, 1-6 วิจิตราภรณ์ วิมุกตานนท์ แพ้ ไครา ปาฟโลวา 0-6, 1-6 กมลวรรณ ยอดเพ็ชร แพ้ มิโอะ มุชิกะ (ญี่ปุ่น) 6-4, 3-6 และ 6-7(4-7) หญิงคู่ รอบแรก สลักทิพย์ อุ่นเมือง-กมลวรรณ ยอดเพ็ชร ชนะ ไคร่า ปาฟโลวา-เอริกะ เซมะ (ญี่ปุ่น) 6-1, 6-2 กมรวรรณ ก้อนศิลา-ธนัชพร ยังโหมด แพ้ ชริวาลี ราชมิกา ภมิปาตี-ไวเดฮี เชาธารี (อินเดีย) 4-6, 1-6 ทรรศพร นาคหล่อ-บุณยวีร์ ธรรมไชยวัฒน์ แพ้ หยาง อี้ตี้-เอมี่ จู (จีน-สหรัฐฯ) 3-6, 1-6 พรนภัส หงส์จำรัสศิลป์-วิจิตราภรณ์ วิมุกตานนท์ แพ้ ยูกะ โฮโซกิ-เซระ นิชิโมโตะ (ญี่ปุ่น) 2-6, 1-6 ชายคู่ รอบแรก คงทรัพย์ คงคา-ณัฏฐญุตม์ นิธิธนนนต์ ชนะ ริชาบเดฟ ราชเชการ์ รามัน-กีรติวาสสัน สุเรช (อินเดีย) 6-3, 6-4 ศิวณัฎฐ์ อุ้ยตยะกุล-ฐานทัพ สุขสำราญ ชนะ โอเรล คิมฮี-โอเฟก ชิมานอฟ (อิสราเอล) 5-7, 6-4 และซูเปอร์ไทเบรก 10-5 วิชยา ตรงเจริญชัยกุล-เจสซี เดลานีย์ (ออสเตรเลีย) ชนะ คมธัช กิตตโชค-ภูมิพัฒน์ สุขโข 6-1, 6-3</p>
<!-- /wp:paragraph -->

<!-- wp:image {"id":51030,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/525565832_1182131153949865_8346464558080078198_n-1024x683.jpg" alt="" class="wp-image-51030"/></figure>
<!-- /wp:image -->