นักเทนนิสไทยยังคงพาเหรดเข้ารอบในการแข่งขันเทนนิสเยาวชนนานาชาติของสหพันธ์เทนนิสแห่งเอเชีย (เอทีเอฟ) รายการ "บริดจ์สโตน เทคนิไฟเบอร์ ทัวร์" สัปดาห์ที่ 1 ที่ประเทศญี่ปุ่น เมื่อวันที่ 8 พฤศจิกายน

ในประเภทหญิงเดี่ยว "ฟ้าใส" กฤติกา แอบเอี่ยม มือวางอันดับ 1 ของรายการ ผ่านเข้ารอบรองชนะเลิศ หลังจากเอาชนะ คาโฮะ โอยามะ มือวางอันดับ 5 จากญี่ปุ่น 6-2, 5-7, 6-3 ขณะที่ "ไนซ์" ตปณีย์ บุญวัฒน์ มือวางอันดับ 2 ก็เข้าสู่รอบตัดเชือกหลังคว้าชัยเหนือ จิฮารุ โคบายาชิ มือวางอันดับ 6 ของเจ้าถิ่น 6-1, <span class="text_exposed_show">7-5</span>
<div class="text_exposed_show">

ด้าน "แม็กซี่" แม็กซิมัส ภราพล โจนส์ มือวางอันดับ 3 ผ่านเข้ารอบรองชนะเลิศประเภทชายเดี่ยว หลังเอาชนะ คาซูมาสะ มัตสึดะ นักหวดเจ้าถิ่น 7-6(3), 6-0

ส่วนประเภทหญิงเดี่ยว กฤติกา กับตปณีย์ เป็นคู่มือวางอันดับ 1 ของรายการ ผ่านเข้ารอบรองชนะเลิศ หลังจากได้บายในรอบแรก และลงแข่งขันรอบ 8 คู่สุดท้ายเอาชนะคู่ของ ยูกะ คาตาโอกะ และ คาโฮะ โอยามะ สองนักเทนนิสญี่ปุ่น 6-4, 6-3

ขณะที่ประเภทชายคู่ แม็กซิมัสจับคู่กับ "แทน" แทนตะวัน ทัดเดโอ มายอลิ แม็คจิโอลิ เป็นคู่มือวางอันดับ 1 พลาดท่าปราชัยให้คู่ญี่ปุ่น โซตะ คิอิชิ และ ไทโย โอคุโบะ 3-6, 7-5, 5-10

<img class="aligncenter size-full wp-image-2199" src="https://www.bucket.cloudaccess9.com/ltatorg/2017/11/23316720_1599153346774294_1248316117297692408_n.jpg" alt="" width="960" height="719" />

</div>