<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>"แทมมี่”ลิ่วก่อนรองฯคู่-“พัณณิน”ทะลุเมนดรอว์ที่หัวหิน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/15%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARA6mNhnfoC2Wfwuk8raqmGXsLoG7lli5cdqcnVptWrL9nPsqBFWogvLZhpdBVeOElOTmgZrySB-hFZvqjaazEjO6FeZmYNXXlhjk7dUb_SFzD1bh_g4AdIWJ_AC9wZhtz5vz6K6nQfQY5n-Y9stEC7r9Ohy2L_68E8k2KAg_usunr054nvI7q7foAZL4B4yX-hwWUqLbd8J_6boqX-ycq_Kv2YsO-iTPv3x9rxkoqo9yKnadugQqPYaeoM4UvWHXAq0mp5R2B219yELkpWqrGYtPMe7VvnazsoZUbXguzrCcQFwfySbnqc1VwrrP5E1yXYCujIUJ3MZp2eO1tlx18avtJao&amp;__tn__=%2ANK-R">#15เค</a>&nbsp;ดับเบิลยู3" ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 8 ตุลาคม รอบคัดเลือกรอบสุดท้าย เพื่อหาผู้ชนะเข้าไปแข่งในรอบเมนดรอว์ 32 คนสุดท้าย โดย "แน็ต" พัณณิน โควาพิทักษ์เทศ นักเทนนิสเยาวชนไทย วัย 16 ปี มือ 1026 ของโลก ที่ได้บายในรอบคัดเลือกรอบแรก และนัดนี้แม้จะต้องเจอนักหวดวัย 22 ปี เดเรีย นูร์ ฮาลิซ่า ชาวอินโดนีเซีย มือ 1879 ของโลก แต่ พัณณิน ก็อาศัยการยิงสโตรกที่เฉียบขาดกว่าเอาชนะได้อย่างง่ายดาย 2-0 เซตด้วยสกอร์ 6-3 และ 6-1 โดยใช้เวลาไปทั้งสิ้น 1 ชั่วโมง 15 นาที ทำให้ทะลุเข้าไปเก็บคะแนนสะสมโลกในรอบเมนดรอว์ โดยรอบแรกจะต้องเจอกับ ณัฐพัชร์ ผิวบางรักษ์ นักหวดไทยวัย 18 ปี มือ 1966 ของโลกที่ได้สิทธิพิเศษ หรือ ไวล์การ์ดลงแข่งขัน</p>
<!-- /wp:paragraph -->

<!-- wp:paragraph -->
<p>ส่วนผลแข่งขัน รอบคัดเลือกรอบสุดท้าย ของนักเทนนิสไทยคนอื่นๆ มีดังนี้ วริศรา ลี แพ้ เซี๊ยะ ยู่ ถิง (ไต้หวัน) 2-6, 2-6, ลัลดา กำหอม แพ้ หลี หยา ซิน (ไต้หวัน) 4-6, 3-6</p>
<!-- /wp:paragraph -->

<!-- wp:paragraph -->
<p>ในวันเดียวกันได้มีการแข่งขันเมนดรอว์ หญิงคู่ รอบแรก ซึ่ง "แทมมี่" แทมมารีน ธนสุกาญจน์ นักหวดขวัญใจชาวไทย วัย 42 ปี อดีตมือ 19 ของโลก จับคู่กับ คัง เจีย-ฉี นักเทนนิสจีน โดยทั้งคู่โชว์ฟอร์มสมเป็นคู่มือวาง 1 ของรายการ สามารถเอาชนะ เจสซิก้า ฟาวเลอร์ จากออสเตรเลีย กับ โอลก้า เฮลมี่ จากเดนมาร์ก 2-0 เซต ด้วยสกอร์ 6-2 และ 6-3 ใช้เวลาไปทั้งสิ้น 59 นาทีผ่านเข้าสู่รอบก่อนรองชนะเลิศได้ตามคาด</p>
<!-- /wp:paragraph -->

<!-- wp:paragraph -->
<p>ส่วนผลประเภทคู่ของนักเทนนิสไทย ธมจันทร์ มอมขุนทด กับ วรรษชล สวัสดี ชนะคู่นักเทนนิสรุ่นน้อง ไหม ณภัทร นิรันดร กับ อัญชิสา ฉันทะ 6-3, 2-6 และ 10-7, กมลวรรณ บัวแย้ม กับ ศุภาพิชญ์ เกือรัมย์ ชนะ แม็กกี้ อึ้ง หม่าน หยิง (ฮ่องกง) กับ โจวหม่า หนี หม่า (จีน) 6-1, 6-2, ลัลดา กำหอม กับ ไทร่า เฮอร์ริเคน เบล็ค (สหรัฐฯ) แพ้ ชิเบ็ค กูลัมบาเยว่า (คาซัคสถาน) กับ หม่า เย่ซิน (จีน) 2-6, 3-6</p>
<!-- /wp:paragraph -->

<!-- wp:paragraph -->
<p>มนัญชญา สว่างแก้ว กับ โคดี้ หว่อง หง ยี่(ฮ่องกง) ชนะ ณัฐพัชร์ ผิวบางรักษ์ กับ จาง อึน เซ (เกาหลีใต้) 6-1, 6-3, พัชรินทร์ ชีพชาญเดช กับ พัณณิน โควาพิทักษ์เทศ ชนะ นิกิต้า อูเบรอย จากสหรัฐฯ กับ โมยุกะ อุชิจิมะ จากญี่ปุ่น คู่มือวาง 3 ของรายการ 7-5, 7-5</p>
<!-- /wp:paragraph -->

<!-- wp:paragraph -->
<p>             สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23757} -->
<figure class="wp-block-image"><img src="https://www.bucket.cloudaccess9.com/ltatorg/2019/10/71899147_2621481694541449_6144680268662833152_o-1024x683.jpg" alt="" class="wp-image-23757"/></figure>
<!-- /wp:image -->