<!-- wp:paragraph {"align":"center","style":{"typography":{"fontSize":20},"color":{"background":"#c8d3d8"}}} -->
<p class="has-text-align-center has-background" style="background-color:#c8d3d8;font-size:20px"><strong>นักหวดเยาวชนไทยพาเหรดเข้ารอบศึก J30 ที่มัลดีฟส์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส ระดับ J30 รายการ "ไอทีเอฟ มัลดีฟส์ จูเนียร์ โอเพ่น 2025" ที่มัลดีฟส์ เมื่อวันที่ 19 ส.ค.68 ตามเวลาท้องถิ่น เป็นการแข่งขันรอบเมนดรอว์ โดยมีนักเทนนิสเยาวชนไทยเข้าร่วมหลายคน ประเภทชายเดี่ยว รอบแรก แดนไทย ตาก้อง มือ 2,079 เยาวชนโลก ซึ่งเป็นมือวาง 7 ของรายการ คว้าชัยเหนือ มูฮัมหมัด นูห์ นาซีห์ นักเทนนิสเจ้าถิ่น 2-0 เซต 7-5, 6-3 ด้าน ณภัทร พัฒนเลิศพันธ์ มือ 2,130 เยาวชนโลก และมือวาง 8 ของรายการ เอาชนะ เรานัก คัชยาป มือ 3,282 เยาวชนโลกจากอินเดีย 2-0 เซต 6-0, 6-0 ส่วน อริยพล หลีกุล มือ 3,506 เยาวชนโลก ชนะ ทาคาฮิโตะ นากาโนะ จากญี่ปุ่น 6-1, 4-1 Ret. ขณะที่ ณปราธ ละไล มือ 3,392 เยาวชนโลก พ่าย รัตเมียร์ พุลเควิช มือ 2,399 เยาวชนโลกจากคาซัคสถาน 0-2 เซต 2-6, 3-6 ประเภทชายคู่ รอบแรก อริยพล หลีกุล จับคู่กับ พัชรพล หลีกุล มือ 2,665 เยาวชนโลก เอาชนะคู่จากญี่ปุ่น ทาคาฮิโตะ นากาโนะ และ เค อิจิคาวะ 2-0 เซต 6-2, 7-6 (7-4)</p>
<!-- /wp:paragraph -->

<!-- wp:paragraph -->
<p>ด้าน แดนไทย ตาก้อง จับคู่กับ ชาร์ลี บาซิล มือ 1,321 เยาวชนโลก จากสวิตเซอร์แลนด์ เป็นคู่มือวาง 3 เจอกับคู่ของ ณภัทร พัฒนเลิศพันธ์ ที่จับคู่กับ นราธิป เรืองศรี มือ 2,591 เยาวชนโลก ทั้ง 2 ฝ่ายสู้กันอย่างสูสีก่อนคู่ของ แดนไทย และ บาซิล จะชนะไปฉิวเฉียด 2-1 เซต 6-4, 1-6 และ 13-11 ขณะที่ ณปราธ ละไล จับคู่กับ มิค แองเจล อนิซิน่า ซิกูร์ด้า มือ 3,682 เยาวชนโลกจากฝรั่งเศส เอาชนะคู่ของ โอเล็ก ชิบูลาเยฟ และ วลาดิสลาฟ ชิบูลาเยฟ 2-0 เซต 7-5, 7-6 (7-3) ส่วน ปัณณพรรธน์ นิ่มนวลกุล จับคู่กับ โมฮาเหม็ด ไคซาน อิซซาธ ราชีด นักหวดเจ้าถิ่น พ่ายให้คู่มัลดีฟส์ ดาอุด ชาฮีบ และ มูฮัมหมัด นูห์ นาซีห์ หวุดหวิด 1-2 เซต 6-4, 1-6 และ 10-12 ประเภทหญิงเดี่ยว รอบแรก ธฤตา หงษ์หยก มือ 755 เยาวชนโลก ซึ่งเป็นมือวาง 2 ของรายการ คว้าชัยเหนือ แอนนา สเตพาเนียนต์ส มือ 2,890 เยาวชนโลก 2-0 เซต 6-1, 6-1 ประเภทหญิงคู่ รอบแรก ธฤตา หงษ์หยก จับคู่กับ อารา อาซาล อาซิม นักเทนนิสเจ้าถิ่น มือ 2,296 เยาวชนโลก เป็นคู่มือวาง 2 เอาชนะคู่ของ พิชญาภัค ศรีมุกข์ มือ 2,049 เยาวชนโลก ซึ่งจับคู่กับ วีดี รัศมี โอมายา วิจวัฒนา มือ 3,643 เยาวชนโลกจากศรีลังกา 2-0 เซต 1-6, 2-6</p>
<!-- /wp:paragraph -->

<!-- wp:image {"id":51445,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/535132714_1199715072191473_1818923393988998941_n-768x1024.jpg" alt="" class="wp-image-51445"/></figure>
<!-- /wp:image -->