<!-- wp:paragraph {"align":"center","style":{"typography":{"fontSize":20},"color":{"background":"#e5d8d9"}}} -->
<p class="has-text-align-center has-background" style="background-color:#e5d8d9;font-size:20px"><strong>ทำได้! "มนัญชญา" ปราบนักหวดไต้หวันทะลุเมนดรอว์ "แอลไลด์ ไทยแลนด์ โอเพ่น"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิงรายการใหญ่ที่สุดของอาเซียน ดับเบิลยูทีเอ 250 รายการ "แอลไลด์ ไทยแลนด์ โอเพ่น 2024 พรีเซนเต็ด บาย แคล-คอมพ์" ชิงเงินรางวัลรวม 267,082 ดอลลาร์สหรัฐ หรือประมาณเกือบ 10 ล้านบาท ณ อารีน่า หัวหิน จ.ประจวบคีรีขันธ์ เมื่อวันที่ 15 กันยายน 2567 เป็นการแข่งขันประเภทหญิงเดี่ยว รอบคัดเลือกรอบสุดท้าย</p>
<!-- /wp:paragraph -->

<!-- wp:paragraph -->
<p>"ไหม" มนัญชญา สว่างแก้ว นักเทนนิสจากสิงห์บุรี ทีมชาติไทยชุดแชมป์ทีมหญิง ศึก "2024 บิลลี จีน คิง คัพ บาย เกนบริดจ์" อายุ 22 ปี มืออันดับ 188 ของโลก พลิกจากที่แพ้เซตแรกให้แก่ เหลียง เอินซั่ว นักหวดวัย 23 ปี จากไต้หวัน มืออันดับ 267 ของโลก และมือวางอันดับ 8 ของรอบคัดเลือก กลับมาเป็นฝ่ายเฉือนชนะ 2-1 เซต ด้วยสกอร์ 1-6, 6-4 และ 6-2 ในเวลากว่า 2 ชั่วโมง ส่งผลให้ มนัญชญา ทะลุสู่รอบเมนดรอว์ ศึกดับเบิลยูทีเอ 250 รายการ "แอลไลด์ ไทยแลนด์ โอเพ่น 2024 พรีเซนเต็ด บาย แคล-คอมพ์" ทันที</p>
<!-- /wp:paragraph -->

<!-- wp:paragraph -->
<p>ทางด้าน เวียร่า ดีเพิ่ม นักหวดสาวลูกครึ่งไทย-รัสเซีย วัย 20 ปี มืออันดับ 852 ไอทีเอฟแร้งกิ้ง ซึ่งได้ไวลด์การ์ดหรือสิทธิพิเศษเข้าร่วมการแข่งขัน พยายามสู้กับ ตาเตียนา โปรโซโรวา นักเทนนิสมืออันดับ 263 ของโลก และเป็นมือวางอันดับ 9 ของรอบคัดเลือก แต่ก็ไม่สามารถผ่านความแข็งแกร่งไปได้ ทำให้ปราชัย 0-2 เซต 0-6 และ 2-6 ตกรอบไปตามระเบียบ ในส่วนผลการแข่งขันคู่อื่น ๆ หญิงเดี่ยว รอบคัดเลือกรอบสุดท้าย เว่ย สีเจีย (วาง 4 จีน) ชนะ พริสก้า นูโกรโฮ (อินโดนีเซีย) 6-4, 7-5 เกา ซินหยู่ (วาง 7 จีน) ชนะ หม่า เย่ซิน (วาง 6 จีน) 6-3, 5-7 และ 6-2</p>
<!-- /wp:paragraph -->

<!-- wp:paragraph -->
<p>อย่างไรก็ตาม ยังมีนักเทนนิสไทยลงแข่งขันในประเภทหญิงคู่ด้วย ซึ่งมีถึง 3 คู่ด้วยกัน โดยรอบแรก (16 คู่) ลัลนา ธาราฤดี จับคู่กับ วิคตอเรีย โกลูบิช (สวิตเซอร์แลนด์) พบกับ อิรินา โครมาเชวา และ แอนนา ดานิลิน่า (คาซัคสถาน) คู่มือวาง 1 ของรายการ เพียงธาร ผลิพืช จับคู่กับ เฟิง ซั่ว (จีน) พบกับ ถัง เฉียนฮุย (จีน) และ เหลียง เอินซั่ว (ไต้หวัน) ขณะที่ บุณยวีร์ ธรรมไชยวัฒน์ จับคู่กับ ทรรศพร นาคหล่อ พบกับ ลารา ซัลเดน (เบลเยียม) และ คิมเบอร์ลีย์ ซิมเมอร์มันน์ (เบลเยียม)</p>
<!-- /wp:paragraph -->

<!-- wp:image {"id":45549,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460059842_940086724820977_3459495246011361395_n-1024x683.jpg" alt="" class="wp-image-45549"/></figure>
<!-- /wp:image -->