<!-- wp:paragraph {"align":"center","style":{"typography":{"fontSize":20},"color":{"background":"#ccc6e2"}}} -->
<p class="has-text-align-center has-background" style="background-color:#ccc6e2;font-size:20px"><strong>"พัชรินทร์" ลิ่วก่อนรองฯ หวดบาย "เอสเอที"กษิดิศทะยานชนเต็ง 1 ศึกไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 5 ก.ย. 2567 เป็นการแข่งขันรอบเมนดรอว์วันที่สาม ประเภทหญิงเดี่ยว รอบสอง "อีฟ" พัชรินทร์ ชีพชาญเดช นักเทนนิสทีมชาติไทย วัย 29 ปี มืออันดับ 499 ของโลก ยังคงแข็งแกร่ง ระเบิดฟอร์มเก่ง ปราบ หวัง เหม่ยหลิง นักเทนนิสสาวจีน วัย 24 ปี มืออันดับ 445 ของโลก และเป็นมือวางอันดับ 6 ของรายการ ได้ 2 เซตรวด 6-2 และ 6-4 ในเวลา 1 ชั่วโมง 19 นาที ส่งให้ พัชรินทร์ ทะยานสู่รอบก่อนรองชนะเลิศ หรือ 8 คนสุดท้าย ไปพบกับ "เต็ง 4" รินะ ไซโกะ จากญี่ปุ่น มืออันดับ 387 ของโลก ที่หวดชนะ บุณยวีร์ ธรรมไชยวัฒน์ ของไทย 2-1 เซต 2-6, 7-6(7) และ 6-1</p>
<!-- /wp:paragraph -->

<!-- wp:paragraph -->
<p>ด้าน "บูม" กษิดิศ สำเร็จ นักเทนนิสทีมชาติไทยวัย 23 ปี ก็ยังอยู่ในเส้นทางการแข่งขัน หลังจากทำผลงานในประเภทชายเดี่ยวได้ดี โดย กษิดิศ เป็นมืออันดับ 614 ของโลก และเป็นมือวางอันดับ 8 ของรายการ ลงหวดรอบสอง (16 คน) กับ ซู เว่ยเทา นักเทนนิสชาวจีนวัย 19 ปี มืออันดับ 918 ไอทีเอฟ แร้งกิ้ง และผลปรากฏว่า กษิดิศ ใช้ชั้นเชิงบวกกับประสบการณ์ เอาชนะได้ตามคาด ด้วยสกอร์ 6-3 ทั้งสองเซต ในเวลา 1 ชั่วโมง 19 นาที ผ่านเข้ารอบก่อนรองชนะเลิศ หรือ 8 คนสุดท้ายไปพบกับ "เต็ง 1" ของรายการอย่าง ฮิโรกิ โมริยะ นักเทนนิสญี่ปุ่น มืออันดับ 407 ของโลก ที่ชนะ จาง หมิงฮุย จากจีน 2-1 เซต 5-7, 6-1 และ 6-4 ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง พิมพ์มาดา ทองคำ แพ้ ฮิคารุ ซาโตะ (วาง 5 ญี่ปุ่น) 3-6, 5-7 อันริ นากาตะ (ญี่ปุ่น) ชนะ ลู่ เจียจิง (วาง 1 จีน) 7-5, 2-6 และ 6-4 มาริอา ทาคาเชวา ชนะ เอริกะ เซมะ (วาง 8 ญี่ปุ่น) 6-1, 6-4</p>
<!-- /wp:paragraph -->

<!-- wp:paragraph -->
<p>ชายเดี่ยว รอบสอง ธนเพชร ฉันทะ ชนะ อธิธยา คเนสัน (สหรัฐฯ) 7-6(3), 6-3 ภวิชญ์ สอนหลักทรัพย์ ชนะ เจค เดลานีย์ (วาง 4 ออสเตรเลีย) 6-4, 4-6 และ 6-4 เครดิต ไชยรินทร์ แพ้ ศศิกุมาร์ มุกุนด์ (วาง 2 อินเดีย) 1-6, 2-6 หญิงคู่ รอบก่อนรองชนะเลิศ ลีเดียร์ พอดโกริชานี่-กมลวรรณ ยอดเพ็ชร ชนะ อันริ นากาตะ-รินอน โอคุวากิ (วาง 4 ญี่ปุ่น) 6-2, 7-5 พัชรินทร์ ชีพชาญเดช-บุณยวีร์ ธรรมไชยวัฒน์ แพ้ คานาโกะ โมริซากิ-ฮิคารุ ซาโตะ (ญี่ปุ่น) 0-6, 6-3 และซูเปอร์ไทเบรก 6-10 พัณณิน โควาพิทักษ์เทศ-หยวน เฉิงอี้ยี่ (วาง 3 ไทย-จีน) แพ้ อาคาริ อิโนะอุเอะ-เอริกะ เซมะ (ญี่ปุ่น) 6-7(2-7), 2-6 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/m25-nakhon-si-thammarat-/tha/2024/m-itf-tha-2024-009/draws-and-results/?fbclid=IwZXh0bgNhZW0CMTAAAR0IHnxQXET2NxjU2JvivltLnYubH3ZmSDcl079R6gSi967SKrQQRSYw_zg_aem_vNAclzdPC7HoyNVxN1CtDw" target="_blank">https://www.itftennis.com/.../m-itf.../draws-and-results/</a> และ <a rel="noreferrer noopener" href="https://www.itftennis.com/en/tournament/w35-nakhon-si-thammarat/tha/2024/w-itf-tha-2024-012/?fbclid=IwZXh0bgNhZW0CMTAAAR2A_sIHQlKW9wJuLLc3vdEDEGaLxlUuEvWoCBV_WV96xHe5_G49OxMn4PQ_aem_navX7uCh8VVtBY-nX4Te7g" target="_blank">https://www.itftennis.com/.../tha/2024/w-itf-tha-2024-012/</a></p>
<!-- /wp:paragraph -->

<!-- wp:image {"id":45232,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/458498303_933000782196238_2631104047600236474_n-1024x683.jpg" alt="" class="wp-image-45232"/></figure>
<!-- /wp:image -->