<!-- wp:paragraph {"align":"center","style":{"typography":{"fontSize":20},"color":{"background":"#d5e3e9"}}} -->
<p class="has-text-align-center has-background" style="background-color:#d5e3e9;font-size:20px"><strong>"สุชัย" ยกนิ้วผลงาน "เดวิสคัพไทย"เล็งกำลังสำคัญล่าทองซีเกมส์ 2025 </strong></p>
<!-- /wp:paragraph -->

<!-- wp:paragraph -->
<p>จากผลงานยอดเยี่ยมของทีมนักหวดหนุ่มไทยที่คว้าแชมป์การแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ที่เมืองบั๊กนิญ สาธารณรัฐสังคมนิยมเวียดนาม เมื่อวันที่ 19 ก.ค. 2568 พร้อมคว้าสิทธิ์ไปแข่งขันรอบเพลย์ออฟ เวิลด์กรุ๊ป 2 ในปีหน้านั้น นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า อันดับแรก ตนในฐานะนายกสมาคมฯ พร้อมด้วยคณะกรรมการอำนวยการสมาคมฯ ขอกราบขอบพระคุณ นางสาวอุรวดี ศรีภิรมย์ เอกอัครราชทูต ณ กรุงฮานอย ที่ได้กรุณาเดินทางมาให้กำลังใจทีมเทนนิสไทยถึงสนามแข่งขัน นายกสมาคมกีฬาลอนเทนนิสฯ กล่าวต่อว่า ตลอดเวลาที่ทีมเทนนิสไทยอยู่ที่เวียดนาม ก็ได้รับความช่วยเหลือและการสนับสนุนเรื่องอาหารจากท่านเอกอัครราชทูต ณ กรุงฮานอย เป็นอย่างดี ทำให้ทุกคนในทีมมีขวัญและกำลังใจที่ดีมาก มีพลังในการทำหน้าที่ จนกระทั่งประสบความสำเร็จในเดวิสคัพครั้งนี้ นายกเทนนิสไทย กล่าวว่า ขอแสดงความยินดีกับนักกีฬา ทีมงานสตาฟฟ์โค้ช และผู้จัดการทีมคือ พันเอกวัฒนา จันทร์ไพจิตต์ ที่ทำผลงานได้ดี ได้ครองตำแหน่งชนะเลิศ พร้อมกับคว้าสิทธิ์ไป เพลย์ออฟ เวิลด์กรุ๊ป 2 ในปีหน้า นับเป็นปีที่ 2 ติดต่อกัน ต้องชมในความใจสู้ของนักกีฬา อดทนรอกว่าจะได้แข่ง กว่าจะจบก็ข้ามวันข้ามคืนไปแล้ว ซึ่งใครที่ได้ลงสนามก็สู้เต็มที่ คนที่ไม่ได้ลงแข่งก็เป็นกำลังใจที่ดี รวมพลังกันจนเป็นทีมเวิร์กที่ยอดเยี่ยม</p>
<!-- /wp:paragraph -->

<!-- wp:paragraph -->
<p>"นักเทนนิสชายชุดนี้ฝีมือดี ถ้ารักษาอันดับโลกให้อยู่อันดับต้น ๆ ไว้ได้ ก็มีโอกาสจะได้เป็นตัวแทนลงแข่งขันรายการใหญ่ต่อไปคือ ซีเกมส์ 2025 ซึ่งประเทศไทยจะเป็นเจ้าภาพ ระหว่างวันที่ 9-20 ธ.ค. ทางสมาคมจะตัดตัวนักกีฬาในช่วงเดือน ก.ย. นี้ โดยพิจารณาจากอันดับโลก ถ้าได้ติดทีมชาติอีกครั้ง ผมเชื่อว่านักกีฬาชุดนี้จะเป็นส่วนหนึ่งในการเป็นกำลังสำคัญที่จะล่าเหรียญรางวัลซีเกมส์ในบ้านเรา" นายสุชัย กล่าวทิ้งท้าย สำหรับคณะเทนนิสไทยชุดคว้าแชมป์เดวิสคัพดังกล่าวข้างต้น ประกอบด้วย นักกีฬา กษิดิศ สำเร็จ, แม็กซิมัส ภราพล โจนส์, ภวิชญ์ สอนหลักทรัพย์, ธนเพชร ฉันทะ และ ปรัชญา อิสโร โดยมี พันเอกวัฒนา จันทร์ไพจิตต์ เป็นผู้จัดการทีม "โค้ชเอ็กซ์" นายพชรพล คำสมาน กัปตันทีม, นายวีรภัทร สิริจริยาพร นักวิทยาศาสตร์การกีฬา และนายพันธุ์ทิวา ชาวอุทัย เทรนเนอร์</p>
<!-- /wp:paragraph -->

<!-- wp:image {"id":50882,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/521673936_1175415934621387_557303426284494502_n-1024x683.jpg" alt="" class="wp-image-50882"/></figure>
<!-- /wp:image -->