<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>กรุงเทพฯฟอร์มยังไม่แผ่วคว้าเพิ่มอีก 2 ทองกีฬาเยาวชนแห่งชาติ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส ในกีฬาเยาวชนแห่งชาติ ครั้งที่ 41 "สุราษฎร์ธานีเกมส์" ที่สนามเทนนิสสนามกีฬากลาง จ.สุราษฎร์ธานี เมื่อวันที่ 15 พ.ค.69 มีการชิงชัย 2 เหรียญทอง จากประเภทชายคู่ และ หญิงคู่ โดยในรอบชิงชนะเลิศประเภทชายคู่ เป็นการโคจรมาเจอกันระหว่าง คู่มือวาง 1 ณภัทร พัฒนาเลิศพันธ์ กับ ปวรปรัชญ์ งั่นบุญศรี จากกรุงเทพมหานคร พบกับคู่มือวาง 2 แดนไทย ตาก้อง กับ นราธิป เรืองศรี จากปทุมธานี ซึ่งในแมทช์นี้ ต่างฝ่ายต่างงัดเกมหวดสโตรกที่เฉียบขาดสู้กันอย่างสนุก คู่มือวาง 1 เก็บเซตแรกได้ก่อน</p>
<!-- /wp:paragraph -->

<!-- wp:paragraph -->
<p>ส่วนเซตสองเป็นคู่มือวาง 2 ที่พลิกเกมกลับมาชนะได้บ้าง ทำให้ต้องไปตัดสินกันที่ซูเปอร์ไทเบรก ซึ่งก็ยังเป็นเกมที่สูสี กองเชียร์ได้ลุ้นกันอย่างสนุก จนสุดท้าย ปวรปรัชญ์ กับ ณภัทร อาศัยเก็บลูกทีเด็ดทีขาดได้ดีกว่าทำให้เฉือนชนะไป 2-1 เซต ด้วยสกอร์ 6-2, 3-6 และ ซูเปอร์ไทเบรก 11-9 คว้าเหรียญทองไปครองได้อย่างเยี่ยมยอด แดนไทย กับ นราธิป ได้เหรียญเงิน ส่วนเหรียญทองแดง วีรวิชญ์ กำพุฒ-วรเมธ บุญพึ่ง(สุพรรณบุรี), ปริญญา ด่านดอน-พีรณัฐ แสนพันธ์(สุพรรณบุรี)</p>
<!-- /wp:paragraph -->

<!-- wp:paragraph -->
<p>ด้านประเภทหญิงคู่ รอบชิงชนะเลิศ คู่มือวาง 1 ของรายการ พิชญาภัค ศรีมุกข์ กับ ศรร์วิศา กุลพิศาลรัศม์ จากกรุงเทพมหานคร พบกับคู่นักหวดปทุมธานี หนึ่งนรี กุลเรือง กับ มะลิ อ่องลออ ซึ่งมีดีกรีเป็นคู่มือวาง 2 ของรายการ โดยผลปรากฎว่า คู่นักหวดกรุงเทพฯ ยังคงงัดฟอร์มที่เหนือกว่าเก็บชัยชนะได้สำเร็จ 2-0 เซต ด้วยสกอร์ 7-6 ไทเบรก 7-3 และ 6-0 ทำให้ พิชญาภัค กับ ศรร์วิศา คว้าเหรียญทอง ขณะที่หนึ่งนรี กับ มะลิ ได้เหรียญเงิน และเหรียญทองแดง พัชรญดา รังษี- มนัญญา แพงปัสสา (ระยอง), พรปวีณ์ ไพศาลภานุวงศ์-เขมิกา เรืองปาน(เชียงใหม่)</p>
<!-- /wp:paragraph -->

<!-- wp:paragraph -->
<p>สรุปกีฬาเทนนิสในกีฬาเยาวชนแห่งชาติ ครั้งที่ 41 ชิงชัยไปแล้ว 4 เหรียญทอง คือ ทีมชาย, ทีมหญิง, ชายคู่ และ หญิงคู่ ทีมนักหวดจากกรุงเทพมหานครสามารถคว้าเหรียญทองมาครองได้หมดทั้ง 4 รายการ และยังมีลุ้นในวันสุดท้าย อีก 3 รายการคือ ชายเดี่ยว, หญิงเดี่ยว และคู่ผสม ซึ่งจะชิงชัยในวันที่ 16 พ.ค.69</p>
<!-- /wp:paragraph -->

<!-- wp:image {"id":56394,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/700997391_1419065493589762_6910699651468884809_n-1024x768.jpg" alt="" class="wp-image-56394"/></figure>
<!-- /wp:image -->