การแข่งขันเทนนิสาชีพชาย เอทีพี ชาลเลนเจอร์ ทัวร์ รายการ "แบงค็อก โอเพ่น 2018" ชิงเงินรางวัลรวม 50,000 ดอลลาร์สหรัฐ หรือราว 1.65 ล้านบาท ที่สนามเทนนิส รร.รามาการ์เด้นส์ เมื่อวันที่ 2 ม.ค.ที่ผ่านมา รอบแรก ชายเดี่ยว "จูเนียร์" วิชยา ตรงเจริญชัยกุล นักหวดมือ 1 ไทยมือ 490 ของโลก ลงดวลแร็กเกตกับนักหวดมือวาง 7 ของรายการ จาง เจ๋อ วัย 27 ปี มือ 192 ของโลกจากจีน ซึ่งปรากฎว่า นักหวดจีนอาศัยการเล่นที่เฉียบขาดและแน่นอนกว่าเอาชนะไป 2 เซตรวดด้วยส<span class="text_exposed_show">กอร์ 6-3 และ 6-4 ส่งผลให้ วิชยา แพ้ร่วงตกรอบไปอย่างน่าเสียดาย</span>
<div class="text_exposed_show">

ขณะที่ "ณัฐ" ปรัชญา อิสโร นักหวดไทยมือ 785 ของโลก ลงดวลแร็กเกตกับ ซิดิเนค โคลาร์ นักเทนนิสจากสาธารณรัฐเชก ซึ่งแมตช์นี้ต้องดวลกันถึง 3 เซตก่อนที่ ปรัชญา จะเป็นฝ่ายปราชัย 1-2 เซตด้วยสกอร์ 1-6, 6-2 และ 1-6 ตกรอบเช่นเดียวกับ พัชรพล กาวิน ที่แพ้ให้กับ อิฟเจนี่ คาร์ลอฟสกี้ นักหวดรัสเซีย มือ 326 ของโลก 1-6 และ 1-6

ด้านชายคู่ รอบแรก ภาสวิชญ์ บูรพาฤทธา กับ ชาลีชาญ ธนสุกาญจน์ แพ้ให้กับคู่นักเทนนิสจากสเปน เจราด กับ มาร์เซล กรานอลเลอร์ส 0-2 เซตด้วยสกอร์ 3-6 และ 1-6

<img class="aligncenter size-full wp-image-4641" src="https://www.bucket.cloudaccess9.com/ltatorg/2018/01/26165685_1659104754112486_7965767746118448343_n.jpg" alt="" width="960" height="738" />

</div>