<!-- wp:paragraph {"align":"center","style":{"typography":{"fontSize":20},"color":{"background":"#bcd1da"}}} -->
<p class="has-text-align-center has-background" style="background-color:#bcd1da;font-size:20px"><strong>ทีมหวด "ยู-14ไทย" ซ้อมเข้มได้"เอกวาดอร์-เกาหลี"ช่วยลับมือก่อนสู้ศึก เวิลด์ จูเนียร์ เทนนิส ไฟนอลส์</strong></p>
<!-- /wp:paragraph -->

<!-- wp:paragraph -->
<p>วันที่ 31 ก.ค.2564 นักเทนนิสเยาวชนทีมชาติไทย รุ่นอายุไม่เกิน 14 ปี ทั้งทีมชายและทีมหญิง ยังคงปักหลักฝึกซ้อมเพื่อสร้างความคุ้นเคยในการเล่นคอร์ตดิน ก่อนเข้าร่วมการแข่งขันเทนนิสชิงแชมป์โลก ประเภททีมเยาวชน รุ่นอายุไม่เกิน 14 ปี (ยู-14) รอบสุดท้ายของโลก "ไอทีเอฟ เวิลด์ จูเนียร์ เทนนิส ไฟนอลส์ 2021" ณ เมืองโปรสเตยอฟ สาธารณรัฐเช็ก ที่กำหนดเปิดฉากอย่างเป็นทางการ ในวันที่ 2 ส.ค.นี้</p>
<!-- /wp:paragraph -->

<!-- wp:paragraph -->
<p>บรรยากาศการฝึกซ้อม นักเทนนิสเยาวชนไทยทุกคนมีความมุ่งมั่นและตั้งใจฝึกซ้อมกันอย่างมาก ภายใต้การดูแลของ "โค้ชแจ็ค" นายรุ่งฤทธิ์ ตาก้อง ผู้ฝึกสอนทีมชาย, "โค้ชหนึ่ง" นายก้องภพ เลิศชัย ผู้ฝึกสอนทีมหญิง และนายภาณุพงศ์ จุลพันธ์ นักวิทยาศาสตร์การกีฬา สำหรับโปรแกรมของทีมหญิงนั้น ช่วงเช้าได้ลงคอร์ตซ้อมกับทีมเอกวาดอร์ ก่อนที่ในช่วงบ่ายจะซ้อมกับทีมเกาหลี ส่วนโปรแกรมของทีมชาย ช่วงเช้าได้ซ้อมกับทีมเอกวาดอร์ ขณะที่ช่วงบ่าย "โค้ชแจ็ค" ได้ติวเข้มเอง</p>
<!-- /wp:paragraph -->

<!-- wp:paragraph -->
<p>สำหรับนักเทนนิสเยาวชนทีมชาติไทยชุดนี้ ทีมชาย ได้แก่ "วินเนอร์" ธีรภัทร ขันติวีรวัฒน์, "อังเปา" ภพธรรม ศรีวงษ์, "เดฟ" ทัดพงษ์ กมลปัญญากร และทีมหญิง "บัว" กมลวรรณ ยอดเพ็ชร, "เจมม่า" กัญจน์ชญา จูงวัฒนา, "มาหยา" มาหยา บุญญาอรุณเนตร</p>
<!-- /wp:paragraph -->

<!-- wp:image {"id":27830,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/226836177_4406556526033948_7801083044097807749_n-1024x768.jpg" alt="" class="wp-image-27830"/></figure>
<!-- /wp:image -->