<!-- wp:paragraph {"align":"center","style":{"typography":{"fontSize":20},"color":{"background":"#bebecb"}}} -->
<p class="has-text-align-center has-background" style="background-color:#bebecb;font-size:20px"><strong>"แพตตี้"ควงคู่หูชาวจีน เข้าชิงฯหญิงคู่ เทนนิส เกรด1 "เจ วัน คอลเลจ ปาร์ค"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน ไอทีเอฟ เวิลด์ เทนนิส ทัวร์ จูเนียร์ เก็บคะแนนสะสมอันดับเยาวชนโลก รายการ "เจ วัน คอลเลจ ปาร์ค ปริ๊น จอร์จ คันทรี อินเตอร์เนชั่นแนล ฮาร์ดคอร์ต ไอทีเอฟ" เกรด 1 ที่ประเทศสหรัฐอเมริกา เมื่อคืนวันที่ 27 ส.ค.2564 ตามเวลาประเทศไทย "แพตตี้" พิมพ์รดา จัตวาพรวนิช นักเทนนิสไทย วัย 17 ปี มืออันดับ 84 เยาวชนโลก และ จ้าว ยี่เฉิน นักเทนนิสจีน วัย 15 ปี มืออันดับ 750 เยาวชนโลก ลงแข่งขันในประเภทหญิงคู่ รอบรองชนะเลิศ พบกับ "คู่มือวางอันดับ 7 ของรายการ" ทาเทียน่า นิโคเลนโก้ นักหวดวัย 17 ปี จากคาซัคสถาน มืออันดับ 97 เยาวชนโลก และ หยาง หย่า อี้ นักหวดไต้หวัน วัย 17 ปี มืออันดับ 79 เยาวชนโลก</p>
<!-- /wp:paragraph -->

<!-- wp:paragraph -->
<p>เซตแรก พิมพ์รดา และ จ้าว ยี่เฉิน ได้การประสานงานที่ดี ช่วยให้คว้าชัยได้ขาดลอย 6-0 เซตสอง แม้คู่มือวางอันดับ 7 ของรายการ จะขยับทำแต้มได้บ้าง แต่คู่ของ พิมพ์รดา ยังสามารถคุมเกมเอาไว้ได้ ทำให้ชนะอีกครั้ง 6-3 สรุป พิมพ์รดา และ จ้าว ยี่เฉิน ชนะ ทาเทียน่า นิโคเลนโก้ และ หยาง หย่า อี้ 2-0 เซต 6-0, 6-3 ได้เข้าไปหวดรอบชิงชนะเลิศต่อไป ซึ่งจะพบกับ ลูซิย่า ซิริช บาการิช จากโครเอเชีย และ เบรนด้า ฟรูห์วิร์โตว่า จากสาธารณรัฐเช็ก คู่มือวางอันดับ 6 ของรายการ ที่ตัดเชือกชนะ ชาร์ล็อตต์ โอเว่นสบี้ และ อเล็กซานดร้า เยปิฟาโนว่า คู่นักหวดชาวอเมริกัน 2-0 เซต 6-2, 6-3</p>
<!-- /wp:paragraph -->

<!-- wp:paragraph -->
<p>ขณะที่ ประเภทหญิงเดี่ยว รอบรองชนะเลิศ พิมพ์รดา ปราชัยให้แก่ มีร์ร่า อันเดรเยว่า นักหวดจากรัสเซีย มืออันดับ 57 เยาวชนโลก และมือวางอันดับ 8 ของรายการ 0-2 เซต 3-6 และ 2-6</p>
<!-- /wp:paragraph -->

<!-- wp:image {"id":28139,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/08/240395631_4489575447732055_2095472224303734433_n-1024x768.jpg" alt="" class="wp-image-28139"/></figure>
<!-- /wp:image -->