<!-- wp:paragraph {"align":"center","style":{"typography":{"fontSize":20},"color":{"background":"#dbedf4"}}} -->
<p class="has-text-align-center has-background" style="background-color:#dbedf4;font-size:20px"><strong>"บิ๊กสุชัย" ปลุกขวัญเทนนิสไทยสู้ศึกเดวิสคัพ<br>วางเป้าคว้าตั๋วเพลย์ออฟ เวิลด์กรุ๊ป 2 ปีหน้า</strong></p>
<!-- /wp:paragraph -->

<!-- wp:paragraph -->
<p>วันที่ 9 ก.ค. 2568 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัย 2 ได้มอบหมายให้ พลโท อุชุกร สาครนาวิน อุปนายกสมาคมฯ เป็นผู้แทนในการมอบเงินสนับสนุนเพื่อสร้างขวัญและกำลังใจให้แก่นักกีฬาและเจ้าหน้าที่ "เทนนิสไทย" ในภารกิจสู้ศึก "2025 เดวิสคัพ" โดยมอบเงินสดให้คณะทั้ง 11 คน คนละ 20,000 บาท รวมเป็นเงินทั้งสิ้น 220,000 บาท ซึ่งเป็นเงินส่วนตัวของนายกสมาคมฯ<br>พลโท อุชุกร สาครนาวิน อุปนายกสมาคมฯ กล่าวว่า นายกเทนนิสไทยได้ฝากให้กำลังใจแก่คณะนักกีฬา และเจ้าหน้าที่ทุกคนที่เดินทางไปปฏิบัติหน้าที่ในการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ณ เมืองบั๊กนิญ สาธารณรัฐสังคมนิยมเวียดนาม ระหว่างวันที่ 14 - 18 ก.ค. 2568 พร้อมกับอวยพรให้ทุกคนเดินทางปลอดภัย ขอให้ทำหน้าที่ของตัวเองให้ดีที่สุด เล่นให้ชนะใจตัวเองและกองเชียร์ ขอให้ประสบความสำเร็จตามที่ตั้งเป้าไว้<br>ทั้งนี้ "บิ๊กสุชัย" ได้ให้สัมภาษณ์ก่อนหน้าว่า "สำหรับเป้าหมายของทีมไทยในศึกเดวิสคัพครั้งนี้คือ การเป็น 1 ใน 3 ทีม ที่ได้สิทธิ์ไปแข่งขันรอบเพลย์ออฟ เวิลด์กรุ๊ป 2 ในปีหน้าให้ได้"<br>วันเดียวกัน พันเอกวัฒนา จันทร์ไพจิตต์ กรรมการอำนวยการสมาคมฯ ในฐานะผู้จัดการทีมเดวิสคัพ พร้อมด้วย "โค้ชเอ็กซ์" นายพชรพล คำสมาน กัปตันทีม ได้นำนักกีฬาลงสนามฝึกซ้อม ที่สนามเทนนิส ศูนย์พัฒนากีฬาเทนนิสแห่งชาติ เมืองทองธานี จ.นนทุบรี ได้แก่ แม็กซิมัส ภราพล โจนส์ (ลูกครึ่งไทย-ออสเตรเลีย) ภวิชญ์ สอนหลักทรัพย์ และ ปรัชญา อิสโร ส่วน กษิดิศ สำเร็จ และ ธนเพชร ฉันทะ ติดภารกิจการแข่งขันที่ประเทศจีน นอกจากนี้ยังมี นายวีรภัทร สิริจริยาพร นักวิทยาศาสตร์การกีฬา และนายพันธุ์ทิวา ชาวอุทัย เทรนเนอร์ ร่วมทำหน้าที่ด้วย<br>อนึ่ง คณะเทนนิสไทยชุดนี้ จะออกเดินทางไปยังประเทศเวียดนาม ในวันที่ 11 ก.ค. 2568 สายการบินไทย เที่ยวบิน TG 560 เวลา 07.45 น.</p>
<!-- /wp:paragraph -->

<!-- wp:image {"id":50614,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/516875446_1165923625570618_3049086382532307855_n.jpg" alt="" class="wp-image-50614"/></figure>
<!-- /wp:image -->