<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>“บิ๊กเอ๋” ชนะโหวตนั่งปธ.เทนนิสเอเชีย<br>ไทยคนแรกคุมเอทีเอฟ-วาระบริหาร4ปี</strong></p>
<!-- /wp:paragraph -->

<!-- wp:paragraph -->
<p>"บิ๊กเอ๋" กิตตน์สมบัติ เอื้อมมงคล นายกสมาคมกีฬาเทนนิสฯ ชนะเสียงโหวตในการประชุมใหญ่สามัญประจำปีของสหพันธ์เทนนิสแห่งเอเชีย หรือ เอทีเอฟ ได้นั่งตำแหน่ง "ประธาน เอทีเอฟ คนใหม่" ในวาระบริหาร 4 ปี และนับเป็นคนแรกของประเทศไทยที่ได้ดำรงตำแหน่งนี้</p>
<!-- /wp:paragraph -->

<!-- wp:paragraph -->
<p>สหพันธ์เทนนิสแห่งเอเชีย หรือ เอทีเอฟ จัดการประชุมใหญ่สามัญประจำปี ค.ศ.2019 ที่เมืองบังกาลอร์ ประเทศอินเดีย เมื่อวันที่ 1 ธันวาคม 2562 หลังจากคณะผู้บริหาร เอทีเอฟ ชุดเดิมที่มี นายอานิล กุมาร คานนา ประธาน เอทีเอฟ ชาวอินเดีย ได้หมดวาระบริหารลง โดยการประชุมใหญ่สามัญประจำปีครั้งนี้มีวาระสำคัญคือการเลือกตั้งประธาน เอทีเอฟ คนใหม่</p>
<!-- /wp:paragraph -->

<!-- wp:paragraph -->
<p>หลังจากผู้แทนชาติสมาชิกจาก 54 ประเทศ ได้รับทราบวาระต่างๆ แล้ว เข้าสู่วาระการเลือกตั้งตำแหน่งประธาน เอทีเอฟ ปรากฏว่า มีผู้ชิงตำแหน่ง 2 คนคือ "บิ๊กเอ๋" นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ กับ นายสุเรช สุบรามาเนียม อุปนายกสมาคมกีฬาเทนนิสของประเทศศรีลังกา และยังเป็นประธานคณะกรรมการโอลิมปิกของศรีลังกาอีกด้วย</p>
<!-- /wp:paragraph -->

<!-- wp:paragraph -->
<p>ผลการเลือกตั้ง ปรากฏว่า คะแนนออกมาสูสีมาก ก่อนที่ นายกิตตน์สมบัติ จะเฉือนเอาชนะด้วยคะแนน 28 ต่อ 26 เสียงโหวต ส่งผลให้ นายกิตตน์สมบัติ เอื้อมมงคล ขึ้นดำรงตำแหน่ง ประธานเอทีเอฟ ในวาระบริหาร 4 ปี นอกจากนี้ นายกิตตน์สมบัติ เอื้อมมงคล ยังถือเป็นคนแรกของประเทศไทย ที่ได้เป็นประธานสหพันธ์เทนนิสแห่งเอเชีย</p>
<!-- /wp:paragraph -->

<!-- wp:paragraph -->
<p>นายกิตตน์สมบัติ กล่าวว่า ขอขอบคุณชาติสมาชิกต่างๆ ที่ให้ความไว้วางใจโหวตให้ตนเป็นประธาน เอทีเอฟ หลังจากนี้จะมีการแต่งตั้งคณะกรรมการบริหาร เอทีเอฟ ชุดใหม่ เพื่อให้การบริหารงานต่างๆ ดำเนินต่อไปได้อย่างราบรื่น โดยเฉพาะการพัฒนานักกีฬาเทนนิสในเอเชียให้ก้าวสู่เวทีระดับโลกมากขึ้นและต่อเนื่อง</p>
<!-- /wp:paragraph -->

<!-- wp:image {"id":24621} -->
<figure class="wp-block-image"><img src="https://www.bucket.cloudaccess9.com/ltatorg/2019/12/78419004_2745225042167113_7971152060890480640_n.jpg" alt="" class="wp-image-24621"/></figure>
<!-- /wp:image -->