<!-- wp:paragraph {"align":"center","style":{"typography":{"fontSize":20},"color":{"background":"#c9b7e2"}}} -->
<p class="has-text-align-center has-background" style="background-color:#c9b7e2;font-size:20px"><strong>สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีพระราชทานถ้วยรางวัลชนะเลิศการแข่งขันเทนนิสเยาวชนเพื่อความชนะเลิศแห่งประเทศไทยครั้งที่ ๕๙ ประจำปี ๒๕๖๔</strong></p>
<!-- /wp:paragraph -->

<!-- wp:paragraph -->
<p>ด้วย สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้กำหนดจัดการแข่งขันเทนนิสเยาวชนเพื่อความชนะเลิศแห่งประเทศไทย ชิงถ้วยพระราชทาน ครั้งที่ ๕๙ ประจำปี ๒๕๖๔ ระหว่างวันที่ ๑๙ เมษายน – ๑ พฤษภาคม ๒๕๖๔ ณ สนามเทนนิสภายในศูนย์พัฒนากีฬาเทนนิสแห่งชาติ เมืองทองธานี อำเภอปากเกร็ด จังหวัดนนทบุรี</p>
<!-- /wp:paragraph -->

<!-- wp:paragraph -->
<p>โดย สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้มีหนังสือถึง ราชเลขานุการในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อนำความกราบบังคมทูลทรงทราบฝ่าละอองพระบาท ขอพระราชทานถ้วยรางวัล จำนวน ๒ ถ้วย ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สำหรับเป็นถ้วยรางวัลชนะเลิศ การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ ๕๙ ประจำปี ๒๕๖๔ ประเภทหญิงเดี่ยวและหญิงคู่ รุ่นอายุไม่เกิน ๑๘ ปี กับขอพระราชทานพระบรมราชานุญาตเชิญอักษรพระปรมาภิไธย ส.ธ. ประดิษฐานบนถ้วยรางวัล</p>
<!-- /wp:paragraph -->

<!-- wp:paragraph -->
<p>ในการนี้ สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้รับหนังสือแจ้งจากราชเลขานุการในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่าได้นำความกราบบังคมทูลทรงทราบฝ่าละอองพระบาทแล้ว ทรงพระกรุณาโปรดเกล้าฯ พระราชทานถ้วยรางวัลสำหรับการแข่งขันครั้งนี้ รวมทั้งข้อความที่จะจารึกบนถ้วยรางวัลพระราชทาน นับเป็นพระมหากรุณาธิคุณล้นพ้นอย่างหาที่สุดมิได้ต่อคณะกรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และเป็นการนำความปลาบปลื้มสู่นักเทนนิสเยาวชนหญิง รุ่นอายุไม่เกิน ๑๘ ปี ของไทยทุกคน ที่จะมีโอกาสได้ครองถ้วยพระราชทาน เพื่อเป็นเกียรติประวัติต่อตนเองและครอบครัววงศ์ตระกูลสืบไป</p>
<!-- /wp:paragraph -->

<!-- wp:paragraph -->
<p>ด้วยเกล้าด้วยกระหม่อมข้าพระพุทธเจ้า นายสุชัย พรชัยศักดิ์อุดมนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ในนามของคณะกรรมการอำนวยการสมาคมกีฬาลอนเทนนิสแห่งประเทศไทยในพระบรมราชูปถัมภ์และนักเทนนิสเยาวชนหญิง รุ่นอายุไม่เกิน ๑๘ ปี ประจำปี ๒๕๖๔ ของไทยทุกคน</p>
<!-- /wp:paragraph -->

<!-- wp:image {"id":27069,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/23845959_1617300718292890_6189191831862538452_o-2-1024x1024.jpg" alt="" class="wp-image-27069"/></figure>
<!-- /wp:image -->