<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ศุภวัฒน์-ศิวณัฏฐ์"ควงคู่ทะลุตัดเชือกศึกเยาวชนไอทีเอฟ บี 1 ที่อินเดีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ศึกเทนนิสเยาวชนนานาชาติ รายการ "เอ็มเอสแอลทีเอ-เอเชีย/โอเชียเนีย จูเนียร์ บี 1 เทนนิส แชมเปี้ยนชิพ" สะสมคะแนนเยาวชนโลก ที่เมืองปูเน่ ประเทศอินเดีย เมื่อวันที่ 21 กันยายน ศุภวัฒน์ แซ่อุ้ย ฉลองวันคล้ายวันเกิดครบรอบปีที่ 17 ของตัวเองไปอย่างชื่นมื่นด้วยการควงแขน ศิวณัฏฐ์ อุ้ยตยะกุล เยาวชนไทยวัย 18 ปี เข้ารอบรองชนะเลิศ ประเภทคู่ได้อย่างเยี่ยมยอด หลังทั้งคู่ช่วยกันหวดชนะ พูชาน ฮาโอบาม กับ ดัคช์ ปราสาท จากอินเดีย 2 เซตรวด ด้วยสกอร์ 6-3 และ 7-6(3) ในรอบก่อนรองชนะเลิศที่ผ่านมา
   ขณะที่ชายเดี่ยว รอบก่อนรองชนะเลิศ(8 คนสุดท้าย) ศุภวัฒน์ มืออันดับ 299 เยาวชนโลก พลาดท่าแพ้มือวาง 2 ของรายการ อามัน ดาฮิย่า นักหวดอินเดีย วัย 18 ปี มืออันดับ 102 เยาวชนโลก 1-6 และ 4-6 
   ด้าน ปูนทอง โกมลพิสุทธิ์ กับ รชตะ ธรรมเจริญสถิต สองนักหวดเยาวชนไทยจับคู่กันลงแข่งรอบก่อนรองชนะเลิศ ปรากฎว่า ทั้งคู่ต้องพ่ายให้กับคู่นักเทนนิสญี่ปุ่น ชินโกะ มาสึดะ กับ ซาโตรุ นากาจิมะ 6-7(2) และ 4-6 ทำให้ตกรอบไปอย่างน่าเสียดาย</code></pre>
<!-- /wp:code -->

<!-- wp:image {"id":33844,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/18680E77-AC3F-49CC-891C-A3B3DD43366A-768x1024.jpeg" alt="" class="wp-image-33844"/></figure>
<!-- /wp:image -->