<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a39200"}}} -->
<p class="has-text-align-center has-vce-bg-color has-text-color has-background" style="background-color:#a39200;font-size:22px"><strong>"กฤติน" หวดตามฟอร์มลิ่วก่อนรองฯ<br>สาวเมืองกรุงปราบสาวใต้ศึกไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 14 มี.ค. 2567 เป็นการแข่งขันรอบเมนดรอว์วันที่สี่ ท่ามกลางบรรยากาศการแข่งขันที่ดำเนินไปอย่างเข้มข้น
  ประเภทชายเดี่ยว รอบสี่ (16 คน) กฤติน โกยกุล นักเทนนิสหนุ่มใต้ จากพังงา มือ 12 ของไทย และมือวางอันดับ 3 ของรายการ พบกับ ปรัชญา ใบบ้ง มือ 39 ของไทย และมือวางอันดับ 13 ของรายการ จากกรุงเทพฯ ผลปรากฏว่า กฤติน สามารถโชว์ฟอร์มการหวดได้ตามมาตรฐานของตัวเอง เก็บชัยได้ 2 เซตรวด ด้วยสกอร์ 6-2, 6-1 ทะยานสู่รอบก่อนรองชนะเลิศ หรือ 8 คนสุดท้าย ไปพบกับ จิรัฏฐ์ นวสิริสมบูรณ์ มือ 58 ของไทย และมือวางอันดับ 27 ของรายการ จากกรุงเทพฯ ที่ชนะ ทรงฤทธิ์ เดวิด จั่นบุบผา มือ 33 ของไทย และมือวางอันดับ 11 จากกรุงเทพฯ เช่นกัน 2-0 เซต 6-2, 6-1
  ด้านประเภทหญิงเดี่ยว รอบสาม (16 คน) มาหยา บุญญาอรุณเนตร นักหวดสาวเมืองหลวง กรุงเทพฯ มือ 47 ของไทย ใช้การหวดที่เฉียบขาด ปราบนักหวดสาวจากแดนสะตอ โยษิตา ศรีพร มือ 22 ของไทย และมือวาง 7 จากสุราษฎร์ธานี ได้ 2-0 เซต 6-2, 6-2 มาหยา ควงแร็กเกตคู่ใจผ่านเข้ารอบก่อนรองชนะเลิศ หรือ 8 คนสุดท้าย ไปพบกับ วรรษชล สวัสดี มือ 10 ของไทย และมือวาง 2 จากพิษณุโลก ที่หวดชนะ ณัชชารีย์ ธีรโชติจิรานนท์ มือ 36 ของไทย และมือวาง 16 ของรายการ จากประจวบคีรีขันธ์ 2-0 เซต 6-2, 6-1
  ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบสี่ (16 คน) ฐานทัพ สุขสำราญ (ลพบุรี) ชนะ ปราบ วิรุฬห์เศรษฐวิทย์ (กทม.) 6-0, 6-2 ณัฐสิทธิ์ กุลสุวรรณ์ (กาญจนบุรี) ชนะ มักซิม โคโลมอตส์ 6-1, 6-1 อกนิษฐ์ พุ่มจิตร (เพชรบุรี) ชนะ ณัฏฐญุตม์ นิธิธนนนต์ (อุดรธานี) 6-1, 6-3
  อนพัช ทิมางกูร (กทม.) ชนะ ศุภวัฒน์ แซ่อุ้ย (ภูเก็ต) 2-6, 7-6(7) และ Retd. (เจ็บเข่าขวา) คงทรัพย์ คงคา (กทม.) ชนะ ณัฐพัฒน์ ขุนทอง (เพชรบูรณ์) 6-1, 6-0 ชญานนท์ แก้วสุทอ (สระบุรี) ชนะ ธิรวัต อยู่คง (กทม.) 6-3, 6-4
  ประเภทหญิงเดี่ยว รอบสาม (16 คน) กมลวรรณ ยอดเพ็ชร (พระนครศรีอยุธยา) ชนะ วราภรณ์ เมืองโพธิ์ (สุพรรณบุรี) 6-1, 6-0 พัชรินทร์ ชีพชาญเดช (ขอนแก่น) ชนะ กมรวรรณ ก้อนศิลา (นนทบุรี) 6-0, 6-1
  เวียร่า ดีเพิ่ม (ชลบุรี) ชนะ พิมพ์มาดา ลิม (กทม.) 6-3, 6-4 นาตาชา แสงพระจันทร์ (ชัยภูมิ) ชนะ ชินบัญชร สร้อยทอง (ชลบุรี) 6-0, 6-0 ไทร่า ลิธิบี (กทม.) ชนะ ชนัสนันท์ ศิริวิโรจน์สกุล (กทม.) 6-4, 6-0 ธนัชพร ยังโหมด (ชลบุรี) ชนะ พิมพ์มาดา ทองคำ (สุราษฎร์ธานี) 2-6, 6-4 และ 6-3
 ประเภทชายคู่ รอบก่อนรองชนะเลิศ ศุภวัฒน์ แซ่อุ้ย (ภูเก็ต)-ฐานทัพ สุขสำราญ (ลพบุรี) ชนะ วงศ์วรัณ วงศ์เจริญ (สุราษฎร์ธานี)-ปัญณ์ณวัชญ์ สุทธิสมบูรณ์ (ลำปาง) 6-1, 6-1 ณัฐสิทธิ์ กุลสุวรรณ์ (กาญจนบุรี)-พัชรพล กาวิน (ปทุมธานี) ชนะ อกนิษฐ์ พุ่มจิตร (เพชรบุรี)-นพดล น้อยกอ (พิจิตร) 6-2, 7-6(4) แทนตะวัน แมคจิโอริ (กทม.)-ทรงฤทธิ์ เดวิด จั่นบุบผา (กทม.) ชนะ พงศธรรม อสัมภินพงศ์ (นนทบุรี)-ธนาธิป โปติ (นนทบุรี) 6-1, 7-5
  ประเภทหญิงคู่ รอบก่อนรองชนะเลิศ กมลวรรณ ยอดเพ็ชร (พระนครศรีอยุธยา)-พัชรินทร์ ชีพชาญเดช (ขอนแก่น) ชนะ พรปวีณ์ นวลศรี (ปทุมธานี)-มนัสนันท์ ฟูน้อย (ปทุมธานี) 6-0, 6-0 กมรวรรณ ก้อนศิลา (นนทบุรี)-นาตาชา แสงพระจันทร์ (ชัยภูมิ) ชนะ มาลิน พงศ์ทองเมือง (กทม.)-สิริน พงศ์ทองเมือง (กทม.) 6-0, 6-0 วรรษชล สวัสดี (พิษณุโลก)-ชนิกานต์ ศิลกุล (กทม.) ชนะ โยษิตา ศรีพร (สุราษฎร์ธานี)-อมิตตาลัย ประสูตรนาวิน (ราชบุรี) 6-0, 6-4
  ประเภทคู่ผสม รอบ 16 คู่ พลภูมิ โควาพิทักษ์เทศ (ฉะเชิงเทรา)-มาหยา บุญญาอรุณเนตร (กทม.) ชนะ วาร์วารา โปปาดินา-อัฐดิษย์ ศิลาอาสน์ (ชลบุรี) 6-4, 6-4 ตปณีย์ บุญวัฒน์ (นนทบุรี)-นฤบดี บุญวัฒน์ (นนทบุรี) ชนะ อิสรีย์ สธนเสาวภาคย์ (ปทุมธานี)-กนกภณ โสภณพันธุ์ชื่น (ปทุมธานี) 6-0, 6-1 ณัชชารีย์ ธีรโชติจิรานนท์ (ประจวบคีรีขันธ์)-อาทิจภัทร จรัสวิโรจน์ (ปทุมธานี) ชนะ ทนงรักษ์ อุ่นศิริ (กทม.)-เกศรินทร์ อุ่นศิริ (กทม.) 7-5, 6-2
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ3MQ==.html</code></pre>
<!-- /wp:code -->

<!-- wp:image {"id":41918,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4176-1024x683.jpeg" alt="" class="wp-image-41918"/></figure>
<!-- /wp:image -->