<!-- wp:paragraph {"align":"center","style":{"typography":{"fontSize":20},"color":{"background":"#c5dde7"}}} -->
<p class="has-text-align-center has-background" style="background-color:#c5dde7;font-size:20px"><strong>"ปวีณอร" ควงเกาหลีซิวแชมป์-เดี่ยวได้รองฯ"ธรรม์-ตรัย" ชิงดำคู่พ่ายศึกยู-14 ที่กัมพูชา</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รายการ "GSPDP เอเชี่ยน อันเดอร์ โฟร์ทีน แอนด์ ยู จูเนียร์ แชมเปี้ยนชิพ 2024" ที่กรุงพนมเปญ ประเทศกัมพูชา วันที่ 13 ก.ย.67 "ไอซ์" ปวีณอร นวลศรี นักหวดเยาวชนไทยลงแข่งรอบชิงชนะเลิศ หญิงเดี่ยว และ หญิงคู่ สำหรับหญิงเดี่ยว ปวีณอร ต้องเจอกับ ซิม ซี ยอน นักหวดเกาหลีใต้ ผลปรากฎว่า นักหวดไทยต้านความแกร่งของคู่แข่งแดนกิมจิไม่ไหวแพ้ไป 0-2 เซต ด้วยสกอร์ 6-7(5) และ 0-6 คว้ารองแชมป์</p>
<!-- /wp:paragraph -->

<!-- wp:paragraph -->
<p>ขณะที่ประเภทคู่ ปวีณอร จับคู่กับ ซิม ซี ยอน ลงชิงดำกับคู่นักหวดคาซัคสถาน นาอิลย่า เบยมาคาโนว่า กับ กลูเด้น อซามัคคีซี่ ซึ่งคู่ของ ปวีณอร เล่นได้เข้าขาและเฉียบขาดกว่าทำให้ชนะ 2-0 เซต ด้วยสกอร์ 6-0 และ 6-2 ครองแชมป์ร่วมกันได้สำเร็จ ด้านรอบชิงชนะเลิศ ชายคู่ ธรรม์ พันธราธร คู่กับ ตรัย ศรีเสน คู่นักหวดเยาวชนไทย ต้านคู่แข่งจากเกาหลีใต้ จัง จุน ซอ กับ คิม ดง แจ ไม่ไหว พ่ายไป 0-2 เซต ด้วยสกอร์ 5-7 และ 2-6 ได้รองแชมป์ร่วมกัน</p>
<!-- /wp:paragraph -->

<!-- wp:paragraph -->
<p>ส่วนผลแข่งขันรอบชิงที่ 3 ชายเดี่ยว ธรรม์ พันธราธร สามารถเอาชนะ คิม ซี ยุน จากเกาหลีใต้ 6-1 และ 6-2 คว้าอันดับ 3 ขณะที่ ตรัย ศรีเสน ลงแข่งรอบจัดอันดับสามารถเอาชนะ จัง จุน ซอ จากเกาหลีใต้ 4-1ret. และ "เบียร์" โชติรินทร์ แก้วก่า แข่งรอบจัดอันดับ หญิงเดี่ยว ชนะ อัลลิน โมฮัมมาเดียน จากอิหร่าน 6-2 และ 7-5</p>
<!-- /wp:paragraph -->

<!-- wp:image {"id":45509,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459297007_938798314949818_8322896267261658635_n.jpg" alt="" class="wp-image-45509"/></figure>
<!-- /wp:image -->