<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0040a3"}}} -->
<p class="has-text-align-center has-vce-bg-color has-text-color has-background" style="background-color:#0040a3;font-size:22px"><strong>"กษิดิศ" ลิ่วตัดเชือกตุนทองแดงม.โลกแล้ว</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิส ในกีฬามหาวิทยาลัยโลก ฤดูร้อน ครั้งที่ 31 ที่เมืองเฉิงตู ประเทศจีน วันที่ 3 ส.ค.66 ประเภทชายเดี่ยว "บูม" กษิดิศ สำเร็จ มืออันดับ 655 ของโลก มือวาง 4 ของรายการ สามารถคว้าเหรียญทองแดงมาไว้ในมือแล้ว หลังจากในรอบก่อนรองชนะเลิศสามารถเอาชนะ ฮิคารุ ฮิราอิชิ นักเทนนิสญี่ปุ่น มืออันดับ 818 ของโลก มือวาง 8 ของรายการ ได้สำเร็จ 2 เซตรวด ด้วยสกอร์ 6-1 และ 6-4 ใช้เวลาทั้งสิ้น 1 ชั่วโมง 14 นาที<br>กษิดิศ ผ่านเข้าสู่รอบรองชนะเลิศ ไปพบกับ จัง ยุน ซอค นักหวดเกาหลีใต้ มืออันดับ 683 ของโลก มือวาง 6 ของรายการ ที่ผ่านเข้ารอบหลังพลิกล็อคชนะมือวาง 2 ของรายการ หวง ซุง ฮัว จากไต้หวัน มืออันดับ 592 ของโลก 2-0 เซต ด้วยสกอร์ 6-2, 7-6(4)<br>ขณะที่คู่ผสม รอบสอง คงทรัพย์ คงคา กับ ญาตาวี ฉิมฉ่ำ ชนะ ชู ซอค ฮยอน กับ คิม ดา บิน จากเกาหลีใต้ 3-6, 7-5,11-9(ซูเปอร์ไทเบรก)<br>หญิงคู่ รอบก่อนรองชนะเลิศ ลัลนา ธาราฤดี กับ พัณณิน โควาพิทักษ์เทศ แพ้ มิเชล เมแกน ฮานซ์ กับ คริสติน่า เลอ เอลิเซ่ จากสหรัฐฯ 5-7, 2-6</p>
<!-- /wp:paragraph -->

<!-- wp:image {"id":38402,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/A1255EE0-CE75-4189-909C-34F986361E4B-1024x749.jpeg" alt="" class="wp-image-38402"/></figure>
<!-- /wp:image -->