<!-- wp:paragraph {"align":"center","style":{"typography":{"fontSize":20},"color":{"background":"#f1e9e3"}}} -->
<p class="has-text-align-center has-background" style="background-color:#f1e9e3;font-size:20px"><strong>ทีมไทยเปิดหัวสวยสอยเวียดนาม 3 คู่รวดเทนนิสรุ่น 12 ปี หาแชมป์เอเชียตะวันออกเฉียงใต้</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ ประเภททีมชาย และทีมหญิง รุ่นอายุไม่เกิน 12 ปี (ยู-12) รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เปิดฉากเมื่อวันที่ 9 มิ.ย. 2568 โดยมี "บิ๊กเอ๋" นายกิตตน์สมบัติ เอื้อมมงคล รองประธานกิตติมศักดิ์ตลอดชีพ สหพันธ์เทนนิสแห่งเอเชีย (เอทีเอฟ) เป็นประธานในพิธีเปิด และร่วมชมการแข่งขันด้วย คู่เปิดสนาม ประเภททีมชาย ซึ่งแข่งขันแบบพบกันหมดในกลุ่ม ในส่วนกลุ่ม บี ทีมชาติไทย ซึ่งเป็นทีมวางอันดับ 2 ภายใต้การนำทีมของ "โค้ชจิม" จ่าสิบเอก สหทัศน์ ศุภกิจ ผู้ฝึกสอน พบกับ ทีมชาติเวียดนาม โดยคู่แรก เดี่ยวมือสอง "นะโม" นวธรณ์ ผลากรกุล ระเบิดฟอร์มเก่ง เอาชนะ เหวียน เติง มินห์ 2-0 เซต 6-2 และ 6-0 เปิดหัวพาทีมไทยขึ้นนำ 1-0 คู่ เดี่ยวมือหนึ่ง "ลีโอ" ลีโอ โกวิทวัฒนชัย เกือบพลาดท่า เมื่อพ่ายเซตแรกให้แก่ ดินห์ เตียน ดุง ก่อนจะวางแผนแก้เกม จนพลิกกลับมาเป็นฝ่ายเฉือนชนะ 2-1 เซต 3-6, 6-3 และ 6-1 ลีโอ ได้แต้มพาทีมไทยนำ 2-0 คู่</p>
<!-- /wp:paragraph -->

<!-- wp:paragraph -->
<p>จากนั้นประเภทคู่ "วิน" ก้องภพ แซ่ลิ้ม กับ นวธรณ์ ผนึกกำลังช่วยกันหวดเอาชนะ เหวียน เติง มินห์ กับ เหวียน เหวียน 2-0 เซต 6-2 และ 6-1 ส่งผลให้ ทีมไทย ประเดิมชัยเอาชนะ ทีมเวียดนาม 3-0 คู่ สำหรับแมทช์ต่อไป ทีมชายไทย จะพบกับ ทีมฟิลิปปินส์ ซึ่งจะแข่งขันวันที่ 10 มิ.ย. แข่งขันทั้งหมด 3 คู่ ซึ่งคู่แรกเริ่มเวลา 09.00 น. ส่วนทีมหญิงไทย ซึ่งอยู่กลุ่ม เอ จะลงเล่นแมทช์แรก พบกับ ฟิลิปปินส์ เช่นกัน ส่วนผลการแข่งขันคู่อื่น ๆ มีดังนี้ ทีมชาย กลุ่ม เอ ติมอร์-เลสเต ชนะ กัมพูชา 3-0 คู่ /กลุ่ม บี ฟิลิปปินส์ ชนะ บรูไน 3-0 คู่ /กลุ่ม ซี สิงคโปร์ ชนะ เมียนมาร์ 3-0 คู่ ขณะที่ทีมหญิง กลุ่ม เอ ฟิลิปปินส์ ชนะ เวียดนาม 3-0 คู่ /กลุ่ม บี ติมอร์-เลสเต ชนะ บรูไน 3-0 คู่ /กลุ่ม ซี สิงคโปร์ ชนะ เมียนมาร์ 3-0 คู่ อย่างไรก็ตาม การแข่งขันรายการนี้ ยังเป็นรอบคัดเลือกของภูมิภาคเอเชียตะวันออกเฉียงใต้ เพื่อคัดทีมชาย 3 ทีม และทีมหญิง 3 ทีม เป็นตัวแทนภูมิภาคไปแข่งขันเทนนิสเยาวชนชิงชนะเลิศแห่งเอเชีย ประจำปี 2025 ซึ่งเป็นรอบสุดท้าย ที่จะเริ่มประมาณวันที่ 25 ส.ค.นี้ ที่ประเทศสิงคโปร์</p>
<!-- /wp:paragraph -->

<!-- wp:paragraph -->
<p>ในส่วนพิธีเปิดนั้น ยังได้รับเกียรติจาก มร.โจนาธาน สตั๊ปปส์ ชาวอังกฤษ ซึ่งเป็นเจ้าหน้าที่ฝ่ายพัฒนาของสหพันธ์เทนนิสนานาชาติ (ไอทีเอฟ) – เอเชียใต้ เอเชียตะวันออกเฉียงใต้ และเอเชียตะวันออก พร้อมด้วย นายอมร ดวงปิ่นคำ ผู้ตัดสินชี้ขาดระดับนานาชาติ ชาวไทย ระดับเหรียญเงินของ ไอทีเอฟ, มร.สุพรีธ กาดาวิเกร์ เจ้าหน้าที่จากสหพันธ์เทนนิสแห่งเอเชีย (เอทีเอฟ) น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ น.ส.นันท์นภัส นันตะสุข ผู้จัดการแข่งขัน ตลอดจนคณะนักกีฬาและผู้ฝึกสอน จาก 11 ประเทศ ร่วมด้วย.</p>
<!-- /wp:paragraph -->

<!-- wp:image {"id":50041,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/505791940_1142704281225886_9175445487332560171_n-1024x683.jpg" alt="" class="wp-image-50041"/></figure>
<!-- /wp:image -->