<!-- wp:paragraph {"align":"center","style":{"typography":{"fontSize":22},"color":{"background":"#f8ddd6"}}} -->
<p class="has-text-align-center has-background" style="background-color:#f8ddd6;font-size:22px"><strong>"พัณณิน"ชนะ-"กันตินันท์"คว่ำเต็ง2<br>ฉลุยคัดหวดอาชีพที่เชียงรายวีคสอง </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ วีเมนส์ เอเชีย/โอเชียเนีย ครั้งที่ 2" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และ "ไอทีเอฟ เมนส์ เอเชีย/โอเชียเนีย ครั้งที่ 2" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 11 เม.ย. 2565 เป็นการแข่งขันคัดเลือกรอบที่สอง</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว "แน็ต" พัณณิน โควาพิทักษ์เทศ นักหวดไทย วัย 19 ปี มือ 710 ของโลก และมือวาง 4 ของรอบคัดเลือก ใช้ชั้นเชิงและประสบการณ์ หวดเอาชนะ มิโอะ มูชิกะ ดาวรุ่งวัย 16 ปีจากญี่ปุ่น มือ 1353 ของโลก 2-0 เซต 6-2, 6-2 ส่งให้ พัณณิน ผ่านเข้ารอบสุดท้าย ซึ่งจะพบกับ "พราว" ชมภู่ทิพย์ จันดาเขต ที่ใช้ความเก๋าเอาชนะ ตปณีย์ บุญวัฒน์ 2-0 เซต 6-1, 6-0 โดยคู่ระหว่าง พัณณิน กับ ชมภู่ทิพย์ ผู้ชนะจะได้สิทธิเข้าไปหวดในรอบเมนดรอว์ต่อไป</p>
<!-- /wp:paragraph -->

<!-- wp:paragraph -->
<p>ทางด้าน กันตินันท์ สูตินันท์โอภาส นักหวดไทยวัย 18 ปี ที่ได้ไวลด์การ์ดแข่งขันประเภทชายเดี่ยว เฉือนเอาชนะ มาเซนช์ โบรวิลล์ หนุ่มฝรั่งเศสวัย 23 ปี มือวาง 2 ของรอบคัดเลือก และมือ 884 ของโลก ได้ 2-1 เซต 6-2, 3-6 และซูเปอร์ไทเบรก 10-4 ส่งให้ กันตินันท์ ทะยานสู่รอบสุดท้าย เพื่อแย่งตั๋วเมนดรอว์กับ ทาอิเซอิ อิชิกาว่า หนุ่มญี่ปุ่น มือวาง 12 ของรอบคัดเลือกต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว คัดเลือกรอบสอง วรรษชล สวัสดี ชนะ เวียร่า ดีเพิ่ม 6-4, 2-6 และซูเปอร์ไทเบรก 10-7 วรัญญา วงค์เทียนชัย ชนะ หม่าน หยิง แม็กกี้ อึ้ง (ฮ่องกง) 7-6(3), 6-4 ญาตาวี ฉิมฉ่ำ แพ้ เคเลีย เลอ บิออง (ฝรั่งเศส) 3-6, 1-6 กมลวรรณ บัวแย้ม แพ้ โฮ ชิง วู (ฮ่องกง) 3-6, 1-4Ret. (เจ็บไหล่ขวา) วิจิตราภรณ์ วิมุกตานนท์ แพ้ เจนนิเฟอร์ ลุยคัม (อินเดีย) 6-7(4-7), 3-6</p>
<!-- /wp:paragraph -->

<!-- wp:paragraph -->
<p>ชายเดี่ยว คัดเลือกรอบสอง พล วัฒนกูล ชนะ อเล็กซานเดอร์ เคอร์นอกราก (ออสเตรเลีย) 7-5, 6-2 รชตะ ธรรมเจริญสถิต แพ้ เอส ดี ปราจวาล เดฟ (อินเดีย) 5-7, 1-6 ยุทธนา เจริญผล แพ้ โคลิน มาร์กส์ (สหรัฐฯ) 6-4, 3-6 และซูเปอร์ไทเบรก 10-12 จิรัฏฐ์ นวสิริสมบูรณ์ ชนะ เจย์เดน คอร์ท (ออสเตรเลีย) 5-7, 6-2 และซูเปอร์ไทเบรก 10-2</p>
<!-- /wp:paragraph -->

<!-- wp:image {"id":31563,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278411749_5225236227499303_6655337935144048298_n-1024x683.jpg" alt="" class="wp-image-31563"/></figure>
<!-- /wp:image -->