<!-- wp:paragraph {"align":"center","style":{"typography":{"fontSize":20},"color":{"background":"#ccb8a9"}}} -->
<p class="has-text-align-center has-background" style="background-color:#ccb8a9;font-size:20px"><strong>"บัว-ลีเดียร์" จอดรอบรองฯ ไอทีเอฟเจ200นักหวดมือวาง 1 ชายฉลุย-หญิงมีพลิกล็อก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ200 นนทบุรี รายการใหญ่ ITF Juniors World Tennis Tour J200 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ200 (1) จัดโดย สหพันธ์เทนนิสนานาชาติ (ไอทีเอฟ) และ สมาคมกีฬาลอนเทนนิสแห่งประเทศไทยฯ ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ก.พ. 2568 เป็นรอบเมนดรอว์วันที่สี่ ประเภทหญิงคู่ รอบรองชนะเลิศ "บัว" กมลวรรณ ยอดเพ็ชร และ ลีเดียร์ พอดโกริชานี่ ลูกครึ่งไทย-รัสเซีย สองนักเทนนิสจากไทยวัย 17 ปีเท่ากัน มืออันดับ 65 และ 197 เยาวชนโลกตามลำดับ ซึ่งเป็นคู่มือวางอันดับ 7 ของรายการ พบกับ เรเน่ อลาเม อายุ 15 ปี และ รีอันนา อลาเม อายุ 17 ปี คู่พี่น้องนักหวดจากออสเตรเลีย มืออันดับ 80 และ 199 เยาวชนโลก</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า กมลวรรณ และ ลีเดียร์ ได้พยายามสู้อย่างเต็มที่ แต่ก็ไม่สามารถผ่านการเล่นที่เข้าขาของพี่น้องจากออสเตรเลียได้ พ่ายไป 0-2 เซต ด้วยสกอร์ 5-7 และ 4-6 ตกรอบรองชนะเลิศ ได้รับคะแนนปลอบใจ คนละ 18.75 คะแนน ในขณะที่คู่พี่น้องผ่านเข้าไปชิงชนะเลิศกับ เฉิน ยี่หรุ และ หลิน ยู่เฉิน คู่มือวาง 5 จากจีนและไต้หวัน ที่ชนะ เอวา เบ็ค และ ซาราห์ มิลเดรน คู่มือวาง 6 จากออสเตรเลีย 2-1 เซต 6-4, 6-7 ไทเบรก 1-7 และซูเปอร์ไทเบรก 10-7 ด้านประเภทเดี่ยวก็แข่งขันกันอย่างเข้มข้น โดยคู่ที่น่าสนใจ ชายเดี่ยว รอบก่อนรองชนะเลิศ เอกอร์ เพลชิฟต์เซฟ มือวาง 1 และมือ 28 เยาวชนโลก ผ่านเข้ารอบได้ตามคาด หลังปราบ ทอม ซิกเกนเบอร์เกอร์ จากเยอรมนี มือวาง 11 และมือ 74 เยาวชนโลก ได้ภายใน 2 เซต ซึ่งเซตสุดท้ายยื้อกันถึงไทเบรก ด้วยสกอร์ 6-2 และ 7-6 ไทเบรก 7-2 ส่งผลให้ เอกอร์ ผ่านเข้ารอบรองชนะเลิศ ไปพบกับ เฉิน กวน-โชว มือวาง 4 และมือ 42 เยาวชนโลกจากไต้หวัน ที่ชนะ เฉิน เย่ มือ 92 เยาวชนโลกจากจีน 2-0 เซต 6-0 และ 6-3</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยวมีพลิกล็อก เมื่อ ยูลิยา เปราเปคิน่า นักเทนนิส มือวาง 12 และมือ 95 เยาวชนโลก ปราบนักหวดชาวญี่ปุ่น เรนะ โกโตะ มือวาง 1 และมือ 36 เยาวชนโลก ตกรอบก่อนรองชนะเลิศ ด้วยการเอาชนะได้ 2-0 เซต 6-1 และ 6-2 ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ซาวา ริบกิน (13) ชนะ ชิออน อิทสึซากิ (7-ญี่ปุ่น) 6-2, 6-3 อาร์จุน ราธี (อินเดีย) ชนะ อารอน กาเบต์ (ฝรั่งเศส) 6-2, 6-3 หญิงเดี่ยว รอบก่อนรองชนะเลิศ หวัง หยูหาน (4-จีน) ชนะ เรเน่ อลาเม (10-ออสเตรเลีย) 6-1, 6-1 วิกตอเรีย มิโลวาโนวา (9) ชนะ เฉิน ยี่หรุ (16-จีน) 4-6, 7-5 และ 5-0 Ret. (เจ็บหลัง) ซุน ซินหราน (11-จีน) ชนะ โปลินา เบเรซินา (15) 6-4, 6-2</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ โรมัน คาร์ลามอฟ /เอกอร์ เพลชิฟต์เซฟ (คู่วาง 2) ชนะ ดาเนียล โจวานอฟสกี้ /ลีเวน มิทัช (ออสเตรเลีย /เยอรมนี) 6-3, 4-6 และ 10-6 เฉิน กวน-โชว /เจียง ฟู่หมิง (4-ไต้หวัน /จีน) ชนะ ฮวาง ดงฮยอน /จอง ยอนซู (1-เกาหลีใต้) 6-3, 6-2</p>
<!-- /wp:paragraph -->

<!-- wp:image {"id":48085,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/480830631_1062932832536365_6029433161290815105_n-1024x819.jpg" alt="" class="wp-image-48085"/></figure>
<!-- /wp:image -->